ഷമിയെക്കാൾ മികച്ച പേസർമാർ ഇന്ത്യയിലുണ്ട് :വിമർശനവുമായി സഞ്ജയ് മഞ്ജരേക്കർ\nഇത്തവണത്തെ ടി:20 ക്രിക്കറ്റ് ലോകകപ്പ് കോഹ്ലിക്കും ടീമിനും സമ്മാനിക്കുന്നത് ഒരിക്കലും മികച്ച ഓർമ്മകളല്ല. കിവീസ്, പാകിസ്ഥാൻ ടീമുകളോട് വമ്പൻ തോൽവി വഴങ്ങിയ ഇന്ത്യൻ ടീമിന് ഇനി ഗ്രൂപ്പിൽ ശേഷിക്കുന്ന എല്ലാ കളികളും വളരെ നിർണായകമാണ്. കൂടാതെ മറ്റ് ടീമുകളുടെ ജയപരാജയവും ഇന്ത്യക്ക് നിർണായകമാണ്. എന്നാൽ തുടർച്ചയായ തോൽവികൾക്ക് പിന്നാലെ ഇന്ത്യക്ക് എതിരെ അതിരൂക്ഷ വിമർശനമാണ് ഉയരുന്നത്. മുൻ താരങ്ങൾ അടക്കം ഇന്ത്യൻ ടീമിന്റെ സെലക്ഷൻ രീതിയെ ഏറെ വിമർശിക്കുമ്പോൾ നായകൻ വിരാട് കോഹ്ലിക്ക് തെറ്റുകൾ അനവധി സംഭവിക്കുന്നുണ്ട് എന്നും മുൻ ഇന്ത്യൻ താരങ്ങൾ അടക്കം ചൂണ്ടികാണിക്കുന്നു. അതേസമയം ഇന്ത്യൻ ഫാസ്റ്റ് ബൗളർ മുഹമ്മദ് ഷമിക്ക് എതിരെ ആക്ഷേപം ഉന്നയിക്കുകയാണിപ്പോൾ മുൻ താരം സഞ്ജയ് മഞ്ജരേക്കർ. ഇന്ത്യൻ ടി :20 ടീമിൽ കളിക്കാൻ അർഹതയില്ലാത്ത ഒരു ഫാസ്റ്റ് ബൗളറാണ് ഷമിയെന്ന് മുൻ താരം പരിഹസിക്കുന്നു.\nഇന്ത്യൻ ടീം സെലക്ഷൻ രീതികളിൽ ഇനി എങ്കിലും മാറ്റങ്ങൾ വരുത്താനുള്ള ഒരു ആർജവം കാണിക്കണമെന്ന് പറഞ്ഞ മഞ്ജരേക്കർ മറ്റുള്ള ഫോർമാറ്റുകളിൽ കളിക്കാൻ അനുയോജ്യരായ ചില താരങ്ങളെ ടി :20 ടീമിൽ നിന്നും ഇനി എങ്കിലും ഒഴിവാക്കണമെന്നും തുറന്ന് പറഞ്ഞു. മുഹമ്മദ് ഷമിയെ മികച്ച ഒരു ഉദാഹരണമായി ചൂണ്ടികാട്ടിയ സഞ്ജയ് മഞ്ജരേക്കർ ടി :20 യിൽ ബൗളിംഗ് ചെയ്യാൻ ഷമിയെക്കാൾ വളരെ ഏറെ മികച്ച ബൗളർമാർ ഇന്ത്യയിൽ തന്നെ ഉണ്ടെന്നും വിശദമാക്കി.\n“ഇന്ത്യൻ ടീം അവരുടെ സെലക്ഷൻ രീതികളെ മാറ്റണം. മൂന്ന് ഫോർമാറ്റിലും മികച്ച അനേകം താരങ്ങൾ ഇന്ത്യൻ ടീമിലുണ്ട്. എങ്കിലും മറ്റുള്ള ഫോർമാറ്റിൽ കളിക്കാൻ മികച്ചതായ താരങ്ങളിൽ ചിലരെ ടി :20യിലേക്കും ഉൾപെടുത്തുന്ന രീതി മാറ്റണം. ഞാൻ ഷമിയുടെ കാര്യം തന്നെയാണ് പറയുന്നത്. ഷമി ഏറ്റവും മികച്ച പ്രകടനം കാഴ്ചവെക്കുന്നത് ടെസ്റ്റ് ക്രിക്കറ്റിലാണ്.എനിക്ക് അറിയാം ഷമി അദ്ദേഹം ഇക്കഴിഞ്ഞ മത്സരത്തിൽ ഏറെ മികച്ച സ്പെൽ ഏറിഞ്ഞു. എന്നാൽ ഷമി ഒരിക്കലും ടി :20യിലെ സ്‌പെഷ്യലിസ്റ്റ് പേസർ അല്ല “മഞ്ജരേക്കർ അഭിപ്രായം വിവരിച്ചു.\nPrevious articleഉത്തപ്പ വെടിക്കെട്ടിനു പിന്നാലെ സഞ്ജുവിന്‍റെ ഫിനിഷിങ് :കേരളത്തിന് ആദ്യ ജയം\nNext articleഇന്ത്യ പിന്തുടരുന്നത് പഴഞ്ചന് രീതി. ഇംഗ്ലണ്ടിനെ മാതൃകയാക്കണം.


വിമാനയാത്രക്കിടെ എമര്‍ജന്‍സി എക്‌സിറ്റ് തുറക്കാന് ശ്രമം. - Mekhadooth\nHome INDIA വിമാനയാത്രക്കിടെ എമര്‍ജന്‍സി എക്‌സിറ്റ് തുറക്കാന് ശ്രമം.\nവിമാനയാത്രക്കിടെ എമര്‍ജന്‍സി എക്‌സിറ്റ് തുറക്കാന് ശ്രമം.\nവിമാനയാത്രക്കിടെ എമര്‍ജന്‍സി എക്‌സിറ്റ് തുറക്കാന് ശ്രമം. സംഭവത്തില് യാത്രക്കാരന് അറസ്റ്റില്. ഡെല്‍ഹി വാരാണസി വിമാനത്തില് ശനിയാഴ്ചയാണ് സംഭവം.\n‘ഡെല്‍ഹി വാരാണസി വിമാനത്തില്‍വെച്ച് ഒരു യാത്രക്കാരന് എമര്‍ജന്‍സി എക്‌സിറ്റ് തുറക്കാന് ശ്രമിച്ചു. തുടര്‍ന്ന് വിമാനം സുരക്ഷിതമായി നിലത്തിറക്കുന്നതുവരെ ജീവനക്കാര് ഇയാളെ തടഞ്ഞുവെക്കുകയായിരുന്നു. പൈലറ്റ് വിവരം എയര് ട്രാഫിക് കംട്രോളറെ അറിയിക്കുകയും വിമാനം നിലത്തിറക്കാന് പ്രഥമ പരിഗണന ആവശ്യപ്പെടുകയും ചെയ്യുകയായിരുന്നു’ സ്‌റ്റേഷന് ഹൗസ് ഓഫിസര് പറഞ്ഞു.\nമാനസിക ബുദ്ധിമുട്ട് അനുഭവിക്കുന്നയാളാണ് വിമാനയാത്രക്കിടെ പ്രശ്‌നമുണ്ടാക്കിയതെന്ന് ഫൂല്‍പുര് എസ് എച്ച് ഒ പറഞ്ഞു. യാത്രക്കാരനെ വിമാന ജീവനക്കാര് സെന്‍ട്രല് ഇന്‍ഡസ്ട്രിയല് സെക്യൂരിറ്റി ഫോഴ്‌സിന് കൈമാറുകയായിരുന്നു.\nPrevious articleലവ് ജിഹാദ് ചര്‍ച്ചയാകുന്നു.\nNext articleഅടൂര് ഗോപാലകൃഷ്ണന്: “മാതൃകാപരമായ ഭരണം കാഴ്ചവെച്ച ഈ സര്‍ക്കാര് തുടരണം”.


മുഴകൾ ഉണ്ടെങ്കിൽ ഗർഭാശയം മുഴുവനായും നീക്കം ചെയ്യേണ്ട ആവശ്യമുണ്ടോ...? | dr shyjus article about Uterine fibroids Symptoms Treatment Causes Surgery\nമുഴകൾ ഉണ്ടെങ്കിൽ ഗർഭാശയം മുഴുവനായും നീക്കം ചെയ്യേണ്ട ആവശ്യമുണ്ടോ...?\nഗർഭാശയ മുഴകളെക്കുറിച്ചും അവയുണ്ടാക്കുന്ന പ്രശ്നങ്ങളെക്കുറിച്ചും ഗൈനക്കോളജിസ്റ്റും വന്ധ്യത സ്പെഷ്യലിസ്റ്റുമായ ഡോ. പി ഷൈജസിനോട് നമുക്ക് ചോദിച്ചറിയാം...\nKannur, First Published Jul 11, 2021, 3:08 PM IST\nവന്ധ്യതാചികിത്സയ്ക്കെത്തിയ 29 വയസ്സുകാരിയുടെ ഗർഭാശയത്തിൽ നിന്ന് 40 മുഴകൾ നീക്കം ചെയ്യപ്പെട്ട വാർത്ത നമ്മൾ അറിഞ്ഞതാണ്. കണ്ണൂർ കിംസ്റ്റ് ആശുപത്രിയിലാണ് ഈ അപൂർവ ശസ്ത്രക്രിയ നടന്നത്. ഗൈനക്കോളജിസ്റ്റും വന്ധ്യത സ്പെഷ്യലിസ്റ്റുമായ ഡോ പി ഷൈജസിന്റെ നേതൃത്വത്തിൽ നടന്ന ശസ്ത്രക്രിയയിലൂടെയാണ് മുഴകൾ നീക്കം ചെയ്തതു.\nഅനസ്തേഷ്യ വിഭാഗം മേധാവി ഡോ. കെ കെ. സുധാകരൻ, ഗൈനക്കോളജിസ്റ്റ് ഡോ. കെ ടി. അനിത, സ്റ്റാഫ് നഴ്സുമാരായ ജാനറ്റ്, സുമനേഷ്, ബിന്ദു, ഷൈമ, അനസ്തേഷ്യ ടെക്‌നീഷ്യൻ നജീബ് എന്നിവരടങ്ങുന്ന സംഘമാണ് ശസ്ത്രക്രിയ വിജയകരമായി പൂർത്തിയാക്കിയത്.\nഗർഭാശയ മുഴകളെക്കുറിച്ചും അവയുണ്ടാക്കുന്ന പ്രശ്നങ്ങളെക്കുറിച്ചും ഡോ. പി ഷൈജസിനോട് നമുക്ക് ചോദിച്ചറിയാം...\n1. ഇത്രയധികം മുഴകളൊക്കെ ഗർഭാശയത്തിൽ സാധാരണയായി കാണാറുണ്ടോ?\nഉത്തരം: ഒന്നിൽ കൂടുതൽ മുഴകളൊക്കെ പലപ്പോഴും കാണാറുണ്ട്. പക്ഷെ ഈ രോഗിയിൽ കണ്ടത് പോലെ, ഏകദേശം7മാസം ഗർഭാവസ്ഥയുടെ വലുപ്പത്തിൽ, 40 മുഴകളൊക്കെ കാണുന്നത് അസാധാരണമാണ്, പ്രത്യേകിച്ചും 29 എന്ന ഈ ചെറിയ പ്രായത്തിൽ.\n2.രോഗി അറിയാതെ ഇത് എങ്ങനെ ഇത്രയ്ക്കു വളർന്നു?\nഉത്തരം : വളരെ പ്രസക്തമായ ഒരു ചോദ്യമാണത്. സാധാരണ ഗതിയിൽ പതുക്കെ മാത്രം വളരുന്ന മുഴകളാണ് ഫൈബ്രോയിഡുകൾ. അപൂർവം ചില ഘട്ടങ്ങളിൽ മാത്രമേ അവ വളരുന്നതിന്റെ വേഗത കൂടാറുള്ളൂ.\nഒരു പ്രധാന പ്രശ്നം എന്താണെന്ന് വച്ചാൽ, ഏകദേശം 50 ശതമാനത്തോളം മുഴകൾ ലക്ഷണങ്ങൾ ഉണ്ടാക്കാറേയില്ല. ഗർഭാശയത്തിന്റെ ഉള്ളിലുള്ള അറയെ (എന്റോമെട്രിയൽ കാവിറ്റി ) ബാധിക്കാത്ത മുഴകളാണ് ഇവ. അതിനാൽ രോഗി ഈ മുഴകൾ ഉണ്ടെന്നത് അറിഞ്ഞില്ലെന്നും വരാം.\n3. ഇത് പോലെ കൂടുതൽ മുഴകൾ ഉണ്ടെങ്കിൽ എന്തായാലും ഗർഭാശയം മുഴുവനായും നീക്കം ചെയ്യേണ്ടി വരും എന്നാണല്ലോ കേട്ടിട്ടുള്ളത് ?\nഉത്തരം : പലർക്കും ഉള്ള ഒരു തെറ്റിദ്ധാരണ മാത്രമാണത്. കുട്ടികൾ ഇല്ലാത്തവർ, ഇനിയും കുട്ടികൾ വേണം, എന്നാഗ്രഹിക്കുന്നവർ, കുട്ടികളൊക്കെയുണ്ട്, പക്ഷെ മെൻസസ് നിലനിർത്താൻ വേണ്ടി ഗർഭാശയം നിലനിർത്തണം എന്നാഗ്രഹിക്കുന്നവർ, ഇവർക്കൊക്കെ വേണ്ടിയുള്ളതാണ്, മയോമെക്ടമി അഥവാ ഗർഭാശയ മുഴ നീക്കം ചെയ്യൽ ശസ്ത്രക്രിയ.\n4. 40 മുഴകൾ നീക്കം ചെയ്ത ഈ സർജറി നടപ്പിലാക്കുമ്പോൾ, നേരിടേണ്ടി വന്ന വെല്ലുവിളികൾ എന്തൊക്കെയായിരുന്നു?\nഉത്തരം: ഇത്രയും അധികം മുഴകൾ നീക്കം ചെയ്യേണ്ടിവരുന്ന സാഹചര്യങ്ങളിൽ നേരിടുന്ന ഏറ്റവും പ്രധാനപ്പെട്ട വെല്ലുവിളി സർജറി സമയത്തും അതിന് ശേഷവും ഉണ്ടായേക്കാവുന്ന രക്തനഷ്ടം തന്നെയാണ്. എന്നാൽ താത്കാലികമായി ഗർഭാശയത്തിലേക്കുള്ള രക്തസഞ്ചാരം കുറയ്ക്കാനുള്ള വഴികൾ ഇന്ന് നമുക്കുണ്ട്. അവ ഉപയോഗിച്ച് ഇത്തരം സങ്കീർണതകൾ കഴിയുന്നത്ര കുറയ്ക്കുവാൻ സാധിക്കും.\n5. എന്തൊക്കെ ലക്ഷണങ്ങളാണ് ഫൈബ്രോയിഡുകൾ സാധാരണ ഉണ്ടാക്കാറുള്ളത്?\nഉത്തരം : ആർത്തവ സമയത്തുള്ള അമിതമായ രക്തപോക്ക്. ആർത്തവ സമയത്ത് ഉണ്ടാവുന്ന കഠിനമായ വയറു വേദന, ഗർഭാശയത്തിനടുത്തായി സ്ഥിതി ചെയ്യുന്ന മൂത്രസഞ്ചി, വൻകുടൽ, വൃക്കയേയും മൂത്രസഞ്ചിയേയും ബന്ധിപ്പിക്കുന്ന യുറീറ്റർ എന്നീ അവയങ്ങളുടെ മേലുള്ള സമ്മർദ്ദം കൊണ്ടുണ്ടാവുന്ന മൂത്രതടസ്സം, മലബന്ധം പോലുള്ള പ്രശ്നങ്ങൾ. ചില സാഹചര്യങ്ങളിൽ, ഫൈബ്രോയിഡുകൾ ഗർഭിണിയാവാൻ തടസ്സമോ അല്ലെങ്കിൽ ആവർത്തിച്ചുള്ള ഗർഭം അലസി പോവലിനോ കാരണം ആയേക്കും. മുഴകൾ ഒരു പരിധിയിൽ കൂടുതൽ വലുപ്പം വച്ചാൽ, അടിവയറിനു ഭാരമായോ അസ്വസ്ഥതയായോ അനുഭവപ്പെട്ടേക്കാം.\n6. ഈ മുഴകൾ എങ്ങനെ കണ്ടെത്താം?\nഉത്തരം : ഒരു ഗൈനക്കോളജിസ്റ്റിന്റെ പരിശോധനയും, സാധാരണ ചെയ്യപ്പെടുന്ന ഒരു അൾട്രാസൗണ്ട് സ്കാനും മാത്രം മതിയാവും ഈ മുഴകൾ കണ്ടെത്താൻ.\nഡോ. പി ഷൈജസ്\nഗൈനക്കോളജിസ്റ്റ് & വന്ധ്യത സ്പെഷ്യലിസ്റ്റ്\nARMC ഫെർട്ടിലിറ്റി സെന്റർ &\nLast Updated Jul 11, 2021, 3:25 PM IST\nസിക്ക വൈറസ്; പ്രധാനപ്പെട്ട അഞ്ച് ലക്ഷണങ്ങൾ


ഫുൾടൈം സർവീസിൽ പ്രവേശിച്ചതിനാൽ 56-ാം വയസിൽ വിരമിക്കണം : Deepika.com Service & Questions\nപാർട്ട്ടൈം സ്വീപ്പർ ആയി രുന്നു. 12 വർഷത്തിനുശേഷം ഫുൾടൈം ആയി. എനിക്ക് ആറു വർഷം ഫുൾടൈം സർവീസ് കിട്ടും. 2019 മേയ് 31ന് വിരമിക്കും. എനിക്ക് പാർട്ട് ടൈം പെൻഷനാണോ അതോ ഫുൾടൈം പെൻഷനാണോ അനുവദിക്കുന്നത്. നിലവിൽ മിനിമം പെൻഷൻ പാർട്ട്ടൈം സർവീസിന്‍റെയും ഫുൾടൈം സർവീസിന്‍റെയും എത്ര രൂപയാണ്. 56-ാം വയസിൽ തന്നെയാണല്ലോ വിരമി ക്കുന്നത്?\nപാർട്ട്ടൈം ജീവനക്കാരനായി തുടർന്നിരുന്നുവെങ്കിൽ 70 വയസുവരെ ജോലിയിൽ തുടരാമായിരുന്നു. ഫുൾടൈം സർവീസിലേക്ക് മാറിയതുകൊണ്ട് 56-ാം വയസിൽ വിര മിക്കണം. മിനിമം അഞ്ചു വർഷം ഫുൾടൈം സർവീസിന്‍റെ കൂടെ പാർട്ട്ടൈം സർവീസിന്‍റെ 50 ശതമാനവും കൂടി ചേർത്താണ് ഫുൾടൈം സർവീസിന്‍റെ പെൻഷൻ നിലവിൽ അനുവദിക്കുന്നുണ്ട്. താങ്കൾക്ക് ആറു വർഷത്തെ ഫുൾടൈം സർവീസും പാർട്ട്ടൈം സർവീസിന്‍റെ 50 ശതമാനം ആയ അഞ്ചു വർഷം കൂടി ചേർക്കുന്പോൾ 11 വർഷം സർവീസ് ലഭിക്കും. ഈ സാഹചര്യത്തിൽ മിനിമം പെൻഷന് അർഹതയുണ്ട്. നിലവിൽ മിനിമം പെൻഷൻ 8500 രൂപയും അതിന്‍റെ ഡിഎയും ആണ്. പാർട്ട്ടൈം സർവീസിൽ തുടരുന്നവർക്ക് മിനിമം പെൻഷൻ 4400 രൂപയാണ്. താങ്കൾക്ക് മിനിമം പെൻഷനുള്ള അർഹതയുണ്ട്.


19 June, 2020 07:55:35 PM\nദില്ലി: കോൺഗ്രസ് ജനറൽ സെക്രട്ടറി കെ സി വേണുഗോപാൽ രാജസ്ഥാനിൽ നിന്നുള്ള രാജ്യസഭാംഗമായി. തെരഞ്ഞെടുപ്പിൽ രാജസ്ഥാനിൽ നിന്ന് വേണുഗോപാൽ ഉൾപ്പെടെ രണ്ട് കോണ്‍ഗ്രസ് അംഗങ്ങളും ഒരു ബിജെപി അംഗവും വിജയിച്ചു. സംസ്ഥാന മന്ത്രി, കേന്ദ്ര മന്ത്രി പദവികൾ വഹിച്ച കെസി വേണുഗോപാൽ ഒരു വർഷത്തെ ഇടവേളയ്ക്ക് ശേഷമാണ് പാർലമെന്‍റ് അംഗമാകുന്നത്. ആലപ്പുഴയിൽ നിന്നും 2009, 2014 വർഷങ്ങളിൽ ലോക് സഭയിലേക്ക് തെരഞ്ഞെടുക്കപ്പെട്ട കണ്ണൂർ പയ്യന്നൂർ സ്വദേശിയായ വേണുഗോപാൽ 2019ൽ മത്സരിച്ചില്ല. കോൺഗ്രസിന്റെ നീരജ് ഡാംഗി, ബിജെപി അംഗമായ രാജേന്ദ്ര ഗെഹ്ലോട്ട് എന്നിവരും രാജസ്ഥാനിൽ നിന്ന് രാജ്യസഭയിലേക്ക് തെരഞ്ഞെടുക്കപ്പെട്ടു.\nരാഷ്ട്രീയ അസ്ഥിരത തുടരുന്ന മണിപ്പൂരിൽ രാജ്യസഭാ തെരഞ്ഞെടുപ്പിൽ ബിജെപി സ്ഥാനാർഥി ജയിച്ചു. മൂന്ന് കോൺഗ്രസ് വിമത എംഎൽഎമാരെ വോട്ട് ചെയ്യാൻ നിയമസഭാ സ്പീക്കർ അനുവദിക്കുകയായിരുന്നു. ഈ മൂന്നു പേരെയും നിയമസഭയിൽ പ്രവേശിക്കുന്നതിൽ നിന്ന് ഹൈക്കോടതി നേരത്തെ വിലക്കിയിരുന്നു. രാജിവെച്ച് മൂന്ന് ബിജെപി എംഎൽഎമാര് വോട്ട് ചെയ്തില്ല. സർക്കാരിനുള്ള പിന്തുണ പിൻവലിച്ച നാല് എൻപിപി എംഎൽഎമാരും വോട്ട് ചെയ്തു. തൃണമൂൽ കോൺഗ്രസിന്റെ ഏക എംഎൽഎ വോട്ടെടുപ്പിൽ നിന്ന് വിട്ടുനിന്നു.


repo reverse repo rate\n‘സോര്‍ബ ദ ഗ്രീക്കി’ന്റെ സംവിധായകന് അന്തരിച്ചു\nTuesday 26th July 2011 11:53am\nറിപ്പോ, റിവേഴ്‌സ് റിപ്പോ അര ശതമാനം വര്‍ധിച്ചു\nTuesday 26th July 2011 11:44am\nന്യൂദല്‍ഹി: റിസര്‍വ്വ് ബാങ്ക് റിപ്പോ റിവേഴ്‌സ് റിപ്പോ നിരക്കുകള് അര ശതമാനം ഉയര്‍ത്തി. ഇതോടെ റിപ്പോ നിരക്ക് എട്ട് ശതമാനവും റിവേഴ്‌സ് റിപ്പോ ഏഴ് ശതമാനവുമാകും. കാല് ശതമാനം വീതം വര്‍ധനവാണ് പ്രതീക്ഷിച്ചിരുന്നതെങ്കിലും പണപ്പെരുപ്പം ഗുരുതരമായ നിലയില് തുടരുന്നതിനാല് അര ശതമാനം വീതം ഉയര്‍ത്തുകയായിരുന്നു.\nബാങ്കുകള്‍ക്ക് റിസര്‍വ് ബാങ്ക് വായ്പ നല്‍കുമ്പോള് ഈടാക്കുന്ന പലിശയാണ് റിപ്പോ നിരക്ക്. ബാങ്കുകളുടെ അധിക ഫണ്ട് റിസര്‍വ് ബാങ്കില് നിക്ഷേപിക്കുമ്പോള് നല്‍കുന്ന പലിശയാണ് റിവേഴ്‌സ് റിപ്പോ നിരക്ക്. ഒന്നര വര്‍ഷത്തിനിടെ ഇത് പതിനൊന്നാം തവണയാണ് റിസര്‍വ് ബാങ്ക്, നിരക്കുകള് ഉയര്‍ത്തുന്നത്. റിപ്പോ നിരക്ക് 2008 നവംബറിന് ശേഷമുള്ള ഏറ്റവും ഉയര്‍ന്ന നിലയിലാണ് ഇപ്പോള്.\nനിരക്കുകള് കുത്തനെ ഉയര്‍ത്തിയതോടെ, വായ്പാഭാരം കൂടും. വ്യവസായ, ബാങ്കിങ് മേഖല ആശങ്കയോടെയാണ് ഇതിനെ കാണുന്നത്. പലശനിരക്ക് ഉയരുന്നത് രാജ്യത്തെ സാമ്പത്തിക മേഖലയെ ബാധിക്കും. ഉല്‍പ്പാദന മേഖലയെയും ഇത് ദോശകരമായി ബാധിക്കുമെന്നാണ് വിലയിരുത്തപ്പെടുന്നത്. ഈ സാമ്പത്തിക വര്‍ഷം രാജ്യത്തെ വളര്‍ച്ചാ നിരക്ക് എട്ട് ശതമാനമായിരിക്കുമെന്നാണ് റിസര്‍വ്വ് ബാങ്ക് കണക്കാക്കിയത്.


വടക്കേകാട് : വടക്കേകാട് ആരോഗ്യ കേന്ദ്രത്തിൽ കോവിഡ് സ്ഥിരീകരിച്ചവരിൽ പാലിയേറ്റിവ് വിഭാഗത്തിലെ ഹോം കെയർ നഴ്സും. ഇതേ തുടർന്ന് ഇവർ സന്ദർശിച്ച വടക്കേകാട്, പുന്നയൂർ, പുന്നയൂർക്കുളം പഞ്ചായത്തുകളിലെ പതിനൊന്നു വീടുകൾ നിരീക്ഷണത്തിലാക്കിയതായി ആരോഗ്യം കേന്ദ്രം ഉദ്യോഗസ്ഥർ അറിയിച്ചു. ആരോഗ്യ പ്രവര്ത്തകന് കോവിഡ് സ്ഥിരീകരിച്ചതിനെ തുടർന്ന് കഴിഞ്ഞ ദിവസം ആരോഗ്യകേന്ദ്രം അടച്ചു പൂട്ടി ജീവനക്കാർ ക്വറന്റായിനിൽ പോയിരുന്നു. തുടർന്ന് മറ്റു ജീവനക്കാരിൽ നടത്തിയ പരിശോധനയിലാണ് ഒരു ഡോക്ടർക്കും നഴ്‌സിനും പോസറ്റീവ് സ്ഥിരീകരിച്ചത്. ഡോക്ടറിൽ നിന്നും രോഗികൾക്ക് രോഗം പകരാൻ ഒരു സാധ്യതയുമില്ലെന്നു ആരോഗ്യകേന്ദ്രം മേധാവി അറിയിച്ചു. കോവിഡ് പ്രോട്ടോകോൾ അനുശാസിക്കുന്ന സുരക്ഷാ മാനദണ്ഡങ്ങൾ പൂർണ്ണമായും പാലിച്ചാണ് (N95മാസ്ക്, ഫേസ് ഷീൽഡ്) ഡോക്ടർ രോഗികളെ പരിശോധിച്ചിരുന്നത്. 51 സ്രവ സാംപിളുകളിൽ 32 റിസൾട്ടുകളാണ് ഇതുവരെ ലഭിച്ചത്. ഇതുവരെ കോവിഡ് പോസിറ്റിവ് സ്ഥിരീകരിച്ച മൂന്നുപേരും അടാട്ട്...\nചാവക്കാട് : ചാവക്കാട് നഗരസഭയിൽ എല്ലാവാർഡുകളിലും ലോക്ക് ഡൗൺ ചെയ്തു. ചാവക്കാട് നഗരസഭയിലെ 21 വാർഡുകളാണ് ഇന്നലെ ലോക്ക്ഡൗൺ ചെയ്തത്. ഇന്ന് മുഴുവൻ വാർഡുകളും കണ്ടയിന്മെന്റ് സോണിൽ ഉൾപ്പെടുത്തിയതായി ജില്ലാ കളക്ടർ അറിയിച്ചു. ചാവക്കാട് താലൂക്ക് ആശുപത്രിയിലെ അഞ്ചു ജീവനക്കാർക്ക് ഇന്നലെ കോവിഡ് സ്ഥിരീകരിച്ചതോടെയാണ് നഗരസഭയിൽ കടുത്ത നിയന്ത്രണങ്ങൾ ഏർപ്പെടുത്തിയത്. മേഖലയിലെ സജീവ രാഷ്ട്രീയ പ്രവർത്തകനും കോവിഡ് പോസറ്റിവ് സ്ഥിരീകരിച്ചവരിൽ പെടും. ഇദ്ദേഹവുമായി ബന്ധപ്പെട്ട എം എൽ എ കെ വി അബ്ദുൽഖാദർ ഉൾപ്പെടെയുള്ള നിരവധി രാഷ്ട്രീയ നേതാക്കളും പ്രവർത്തകരും സെൽഫ് ക്വറന്റയിനിലാണ്. എല്ലാവരും കോവിഡ് ടെസ്റ്റിന്...\nതൃശൂർ : കോവിഡ് സംബന്ധമായി അപകടകരമായ അവസ്ഥ ഇപ്പോഴില്ലെന്ന് മന്ത്രി എ.സി മൊയ്തീന്. കൊറോണ അവലോകന യോഗത്തിന് ശേഷം മാധ്യമ പ്രവര്‍ത്തകരോട് സംസാരിക്കുകയായിരുന്നു അദ്ദേഹം. ആരോഗ്യ പ്രവര്‍ത്തകര്‍ക്ക് കൊറോണ ബാധിച്ചത് അപ്രതീക്ഷിതമായിരുന്നുവെന്നും മന്ത്രി കൂട്ടിച്ചേര്‍ത്തു. എന്നാല് രോഗികളുടെ എണ്ണത്തില് അപ്രതീക്ഷിത വര്‍ധനയുണ്ടായിട്ടില്ലെന്നും മന്ത്രി വ്യക്തമാക്കി. ശുചീകരണ തൊഴിലാളികളുടേത് ഉള്‍പ്പെടെ കൊവിഡ് പോസിറ്റീവ് ആയവരുടെ രോഗവ്യാപനത്തിന്റെ ഉറവിടം കണ്ടെത്താനായെന്നും മന്ത്രി വ്യക്തമാക്കി. ആരോഗ്യപ്രവര്‍ത്തകരുടെ സുരക്ഷയുടെ കാര്യത്തില് കര്‍ശന ഉപാധികള് സ്വീകരിക്കുമെന്നും മന്ത്രി വ്യക്തമാക്കി. ആൻറി ബോഡി ടെസ്റ്റ് നടത്തിയപ്പോള് സമൂഹവ്യാപനത്തിൻറെ സൂചനകള് ഇല്ലായിരുന്നുവെന്നും ആൻറിബോഡി ടെസ്റ്റും സ്രവ പരിശോധനയും വേഗത്തില് നടന്നുവരികയാണെന്നും മന്ത്രി കൂട്ടിച്ചേര്‍ത്തു. ക്വാറൻറീന് ലംഘിക്കുന്നില്ലെന്ന് ഉറപ്പാക്കാന് നടപടികള് സ്വീകരിച്ചുവെന്നും വാര്‍ഡ് തലത്തില് പഞ്ചായത്തിന്റെ മേല്‍നോട്ടത്തില് കമ്മിറ്റികള് രൂപീകരിച്ചുവെന്നും മന്ത്രി വ്യക്തമാക്കി. മാസ്‌ക് ശരിയായി ധരിക്കുന്നുവെന്ന് ഉറപ്പാക്കാന് നടപടി സ്വീകരിച്ചു. ജില്ലയിലെ വിവിധ ആശുപത്രികളിലായി കൊവിഡ് പോസിറ്റീവ് രോഗികളെ ചികിത്സിക്കുന്നതിനായി കൂടുതല് ക്രമീകരണങ്ങള് ഏര്‍പ്പെടുത്തിയിട്ടുണ്ട്. റിവേഴ്‌സ് ക്വാറൻറീനില് കഴിയേണ്ടവര് ഉള്‍പ്പെടെ...\nകോവിഡ് ബാധിതൻ പൊതു പരിപാടിയിൽ – എം എൽ എ ഉൾപ്പെടെയുള്ളവർ ക്വറന്റെയിനിൽ\nചാവക്കാട് : ചാവക്കാട് ഇന്നലെ കോവിഡ് പോസറ്റിവ് സ്ഥിരീകരിച്ച യുവാവ് പൊതു പരിപാടികളിൽ പങ്കെടുത്തതിനെ തുടർന്ന് ഗുരുവായൂർ എം എൽ എ കെ വി അബ്ദുൽഖാദർ ഉൾപ്പടെയുള്ളവർ സെൽഫ് ക്വറന്റയിനിൽ പ്രവേശിച്ചു. തിരുവത്ര കുഞ്ചേരിൽ തിങ്കളാഴ്ച നടന്ന ഒരു പൊതു ചടങ്ങിലാണ് എം എൽ എ, മുൻ ചെയർമാൻ എം ആർ രാധാകൃഷ്ണൻ തുടങ്ങിയവർ ഇന്നലെ കോവിഡ് സ്ഥിരീകരിച്ച വ്യക്തിയുമായി വേദി പങ്കിട്ടത്. ഇന്നലെ പരിശോധന ഫലം അറിഞ്ഞതുമുതൽ സെൽഫ് ക്വറന്റയിനിൽ പ്രവേശിച്ചതായി എം എൽ എ അറിയിച്ചു. തിരുവത്ര സ്വദേശിയായ കോവിഡ് ബാധിതൻ രാഷ്രീയ സാമൂഹിക മേഖലയിലുൾപ്പെടെ നിരവധി പേരുമായി സമ്പർക്കം...\nചാവക്കാട് : ചാവക്കാട് സമ്പൂർണ ലോക്ക് ഡൗണിലേക്ക് നീങ്ങാൻ സാധ്യത. ജില്ലയിൽ ചാവക്കാട് താലൂക്കിലെ രണ്ടു ആരോഗ്യ കേന്ദ്രങ്ങളുടെ പ്രവർത്തനം അനിശ്ചിതത്വത്തിലാക്കിയാണ് കോവിഡ് വ്യാപനം. വടക്കേകാട് ആരോഗ്യ കേന്ദ്രവും താലൂക്ക് ആശുപത്രിയും അടച്ചു. ജീവനക്കാർ മുഴുവൻ ക്വറന്റയിനിലാണ്. താലൂക്കിലെ വാടാനപ്പിളി, ഏങ്ങണ്ടിയൂർ, വടക്കേകാട് പഞ്ചായത്തുകളും ചാവക്കാട് നഗരസഭയിലെ 21 വാർഡുകളും നിലവിൽ സമ്പൂർണ്ണ ലോക്ക്ഡൗണിലാണ്. മേഖലയിൽ സമ്പർക്കത്തിലൂടെയുള്ള കൊറോണ വ്യാപനം സ്ഥിരീകരിച്ചതും രോഗം ഉറവിടം കണ്ടെത്താൻ കഴിയാത്തതും നിയന്ത്രണങ്ങൾ കടുപ്പിക്കാൻ കാരണമായിട്ടുണ്ട്. ജില്ലയില് സമ്പര്‍ക്കത്തിലൂടെ കോവിഡ് ബാധിച്ചവരുടെ എണ്ണം വര്‍ധിക്കുന്നത് ആശങ്ക വർധിപ്പിക്കുന്ന സാഹചര്യത്തിൽ ഇന്ന് ഉച്ചയ്ക്ക് ശേഷം മൂന്ന് മണിയോടെ മന്ത്രി എ.സി.മൊയ്തീന്റെ നേതൃത്വത്തില് ഉന്നതതല യോഗം ചേരും. വ്യാഴാഴ്ച ജില്ലയില് കോവിഡ് സ്ഥിരീകരിച്ച 25 പേരില് 14 പേര്‍ക്ക് രോഗം ബാധിച്ചത് സമ്പര്‍ക്കത്തിലൂടെയാണ്. ഈ 14 പേരുടെ സമ്പര്‍ക്കപ്പട്ടിക ആരോഗ്യ വകുപ്പിന് തയ്യാറാക്കാനായിട്ടില്ല. ഗുരുതരമായ സാഹചര്യം നിലനില്‍ക്കുന്നതിനാല് സമ്പൂർണ്ണ ലോക്ക്ഡൗൺ ഉൾപ്പെടെയുള്ള തീരുമാനങ്ങൾ യോഗത്തിൽ ഉണ്ടായേക്കുമെന്നാണ്...


Homeകേരളംമലവെള്ളപ്പാച്ചിലിൽ കാർ ഒഴുകിപ്പോയി; കാറിലുണ്ടായിരുന്ന യുവാക്കളെ കാണാതായി\nഇടുക്കി: ശക്തമായ മലവെള്ളപ്പാച്ചിലിൽ കാർ ഒഴുകിപ്പോയി. കാറിലുണ്ടായിരുന്ന രണ്ട് യുവാക്കളെ കാണാതായി. വ്യാഴാഴ്ച വൈകിട്ട് ഇടുക്കി ഏലപ്പാറ-വാഗമൺ റൂട്ടിൽ നല്ലതണ്ണി പാലത്തിനടുത്തായിരുന്നു സംഭവം.[www.malabarflash.com]\nപാലൊഴുകും പാറ വെള്ളച്ചാട്ടത്തിലേക്ക് വാഹനം ഒഴുകിപ്പോയെന്ന് സംശയിക്കുന്നു.രണ്ട് യുവാക്കൾ കാറിലുണ്ടായിരുന്നു.\nഅഗ്നിശമന സേനയും നാട്ടുകാരും തെരച്ചിൽ നടത്തിയെങ്കിലും ഇവരെ കണ്ടെത്താനായില്ല. കനത്ത മഴ മൂലം തെരച്ചിൽ നിർത്തി. അഗ്നിശമനസേന രാവിലെ തെരച്ചിൽ പുനരാരംഭിക്കും.\nheavy-rain iduki Kerala News ഇടുക്കി കേരളം


News 18 Exclusive: മോദി സർക്കാരിന്റെ കാലത്ത് ആൾക്കൂട്ടക്കൊല വർധിച്ചിട്ടില്ലെന്ന് അമിത് ഷാ | Amit Shah Says Lynchings Have Not Increased Under Modi Govt – News18 Malayalam\nNews 18 Exclusive: മോദി സർക്കാരിന്റെ കാലത്ത് ആൾക്കൂട്ടക്കൊല വർധിച്ചിട്ടില്ലെന്ന് അമിത് ഷാ\nന്യൂസ് 18 നെറ്റ് വർക്ക് ഗ്രൂപ്പ് എഡിറ്റർ ഇൻ ചീഫ് രാഹുൽ ജോഷി നടത്തിയ അഭിമുഖത്തിലാണ് അമിത് ഷാ ആൾക്കൂട്ട കൊലപാതകങ്ങളുമായി ബന്ധപ്പെട്ട വിവാദങ്ങളോട് പ്രതികരിച്ചത്\nLast Updated : October 17, 2019, 11:57 IST\nന്യൂഡൽഹി: ബിജെപി ഭരണത്തിൻ കീഴിൽ രാജ്യത്ത് ആൾക്കൂട്ടക്കൊലകൾ വർധിച്ചിട്ടുണ്ടെന്നത് നിഷേധിച്ച് കേന്ദ്ര ആഭ്യന്തര മന്ത്രി അമിത് ഷാ. ഈ വിഷയത്തിൽ പ്രത്യേക ലക്ഷ്യത്തോടയെുളള പ്രചാരണം നടക്കുന്നുവെന്നും അമിത് ഷാ പറഞ്ഞു. ന്യൂസ് 18 നെറ്റ് വർക്ക് ഗ്രൂപ്പ് എഡിറ്റർ ഇൻ ചീഫ് രാഹുൽ ജോഷി നടത്തിയ അഭിമുഖത്തിലാണ് അമിത് ഷാ ഇക്കാര്യം വ്യക്തമാക്കിയത്.\n“ആരെങ്കിലും കൊല്ലപ്പെടുകയാണെങ്കിൽ, അതിനായി 302ാം വകുപ്പുണ്ട്. ഇത് എല്ലായിടത്തും പ്രയോഗിക്കാവുന്നതാണ്. ബിജെപി സർക്കാരുകൾ ഇത്തരം കാര്യങ്ങൾ അന്വേഷിക്കുകയും കുറ്റപത്രം സമർപ്പിക്കുകയും ചെയ്തു. ഇപ്പോൾ, നിങ്ങൾക്കത് ഒരു രാഷ്ട്രീയ മുഖം നൽകാനോ അല്ലെങ്കിൽ ഇത് ഒരു സാമൂഹിക തിന്മയായി മനസ്സിലാക്കാനോ ആഗ്രഹിക്കുന്നുവെങ്കിൽ, സമൂഹമാണ് ഇക്കാര്യത്തിൽ തീരുമാനമെടുക്കേണ്ടത്''- ഷാ പറഞ്ഞു.\nഅടുത്ത കാലത്തായി രാജ്യത്തുടനീളം നിരവധി ആൾക്കൂട്ട കൊലപാതകങ്ങൾ റിപ്പോർട്ട് ചെയ്യപ്പെട്ടിട്ടുണ്ട്, ഇവയെല്ലാം പശു കശാപ്പുമായി ബന്ധപ്പെട്ടിരിക്കുന്നു. ഭാരത് മാതാ കി ജയ് അല്ലെങ്കിൽ ജയ് ശ്രീ റാം എന്ന് ചൊല്ലാത്തതിന്റെ പേരിൽ മുസ്ലിം സമുദായ അംഗങ്ങളെയും ഉപദ്രവിച്ച സംഭവങ്ങൾ റിപ്പോർട്ട് ചെയ്യുന്നു.\nവർധിച്ചുവരുന്ന ആശങ്കകൾക്കിടയിൽ, ആൾക്കൂട്ട കൊലപാതകങ്ങൾ തടയാനായി ഒരു നിയമനിർമ്മാണം നടത്താൻ സുപ്രീം കോടതി കഴിഞ്ഞ വർഷം കേന്ദ്ര സർക്കാരിനോട് നിർദ്ദേശിച്ചിരുന്നു, എന്നാൽ ഇതുവരെ അത് യാഥാർത്ഥ്യമായിട്ടില്ല. ഇത് കൈകാര്യം ചെയ്യുന്നതിന് ഇതിനകം തന്നെ നിയമങ്ങളുണ്ടെന്നും ബോധവൽക്കരണം നടത്തുന്നത് പ്രശ്നപരിഹാരത്തിന് സഹായിക്കുമെന്നും അമിത് ഷാ ആത്മവിശ്വാസം പ്രകടിപ്പിച്ചു.\n“നിയമങ്ങളുണ്ട്, ഇക്കാര്യം ശരിയായി അന്വേഷിച്ച് ആ നിയമങ്ങൾ പ്രയോഗിക്കേണ്ടതുണ്ട്. ആഭ്യന്തര മന്ത്രാലയം ഇക്കാര്യത്തിൽ ഒരു ഉപദേശം നൽകിയിട്ടുണ്ട്, ”അദ്ദേഹം പറഞ്ഞു.\nആൾക്കൂട്ട കൊലകൾ ഈ സർക്കാരിനു കീഴിലുള്ള ഒരു പ്രതിഭാസമല്ലെന്ന് അവകാശപ്പെടുന്ന കേന്ദ്ര ആഭ്യന്തരമന്ത്രി, ഇത്തരം കൊലപാതകങ്ങൾ നേരിടാൻ രൂപീകരിച്ച സമിതിയുടെ തലവൻ കൂടിയാണ്. ഇത്തരം ക്രമസമാധാന സാഹചര്യങ്ങൾക്ക് രാഷ്ട്രീയ നിറം നൽകുന്നുവെന്നും അമിത് ഷാ കുറ്റപ്പെടുത്തുന്നു.\nവർധിച്ചുവരുന്ന ഇത്തരം കേസുകളെക്കുറിച്ച് അടുത്തിടെ 49 പ്രമുഖർ പ്രധാനമന്ത്രി നരേന്ദ്ര മോദിക്ക് ഒരു കത്ത് എഴുതിയിരുന്നു. ആർ‌എസ്‌എസ് മേധാവി മോഹൻ ഭാഗവത്തിന്റെ വിജയദശമി പ്രസംഗത്തിലും ഈ വിഷയം ഉൾപ്പെട്ടിരുന്നുവെങ്കിലും അദ്ദേഹം ‘ആൾ‌ക്കൂട്ട കൊല’ എന്ന വാക്ക് ഉപയോഗിച്ചിരുന്നില്ല. ഇത് പാശ്ചാത്യ ആശയമാണെന്നാണ് അദ്ദേഹം പറഞ്ഞത്.\nസർക്കാരിനും ആൾക്കൂട്ട കൊലകൾക്കും ബന്ധമില്ലെന്ന് വ്യക്തമാക്കിയ ആഭ്യന്തരമന്ത്രി, ഈ തിന്മക്കെതിരെ അവബോധം സൃഷ്ടിക്കുന്നതിലൂടെ പ്രശ്ന പരിഹാരം സാധ്യമാണെന്നും പറഞ്ഞു. ''ബിജെപി സർക്കാരിന് കീഴിൽ ആൾക്കൂട്ടക്കൊലകൾ വർധിച്ചിട്ടില്ല. എന്നാൽ ഇതിനെക്കുറിച്ച് ഒരു പ്രത്യേക ലക്ഷ്യത്തോടെ പ്രചാരണം സൃഷ്ടിക്കപ്പെടുന്നു. ”- അമിത് ഷാ പറഞ്ഞു. “ഗ്രാമങ്ങളിലും മറ്റും കവർച്ചക്കാരെ ആളുകൾ കൊള്ളയടിക്കുന്നതും അവരെ മർദിച്ച് കൊല്ലുന്നതും മുൻകാലങ്ങളിലും സംഭവിച്ചിരുന്നതാണ്. എന്നാൽ ഇപ്പോൾ ഇത്തരം സംഭവങ്ങൾക്ക് പ്രത്യേക നിറം നൽകി പ്രചരിപ്പിക്കുകയാണ് ”- അമിത് ഷാ കൂട്ടിച്ചേർത്തു.\nAlso Read- 'ഡൽഹിയിൽ കെജരിവാളിനെ നേരിടാൻ തന്ത്രത്തിൽ മാറ്റം വരുത്തും'\nആൾക്കൂട്ട കൊലപാതകങ്ങളിലെ ഇരകളിൽ ഭൂരിഭാഗവും മുസ്ല‌ിങ്ങളോ ദലിതരോ ആണല്ലോ എന്ന ചോദ്യത്തിന്- “അത് അങ്ങനെയല്ല. ഏറ്റവും ഒടുവിൽ നടന്ന സംഭവങ്ങളുടെ വിശകലനം നിങ്ങൾക്ക് പരിശോധിക്കാം. ഇത്തരം സംഭവങ്ങളിലെല്ലാം ഇരകൾ പാവപ്പെട്ടവരാണ് ” എന്നായിരുന്നു മറുപടി.\nFirst published: October 17, 2019, 11:57 IST\namit shaharvind kejriwalbihardelhiinterviewLynching Casemob lynching murder casenetwork 18Rahul Joshi


ഞാന് ഇപ്പോഴും മനസ്സുകൊണ്ട് സി.പി.എം. ആണ്- സിന്ധുജോയി\nയുകെ മലയാളിയായ ശാന്തിമോന് ജേക്കബിന്റെ ജീവിതസഖിയായി യുകെയിലേക്കു വരാന് ഒരുങ്ങുകയാണ് എസ്എഫ് ഐയുടെ പഴയ തീപ്പൊരി നേതാവായ സിന്ധുജോയി. സുമംഗലിയായ സിന്ധുജോയി തന്റെ വിശേഷങ്ങള് പങ്കുവയ്ക്കുന്നു\nഒരു നാലുമാസം മുമ്പ് ഉണ്ടായിരുന്ന സിന്ധു അല്ല ഇന്നത്തെ സിന്ധു?\nസംശയമില്ല. അതേ അനുഭവം. ഞാന് സന്തോഷം വരുമ്പോഴും, ദു:ഖം വരുമ്പോഴും പള്ളിയില് പോകാറുണ്ട്. സന്തോഷത്തില് ദൈവത്തോട് നന്ദി പറയാനും, ദു:ഖത്തില് പ്രാര്‍ത്ഥിക്കാനും. അങ്ങനെ ഒരു ദിനത്തിലാണ് ഒരു പ്രാര്‍ത്ഥനാ സഹായത്തിനായ് ഒരു വൈദികനെ കാണാന്‍പോയത്. അദ്ദേഹത്തെ കാത്തിരിക്കുന്നതിന്റെ ഇടയില് അദ്ദേഹത്തിന്റെ ടേബിളിന് മുകളില് ഇരിക്കുന്ന ഒരു പുസ്തകം എന്റെ ശ്രദ്ധയില്‍പ്പെട്ടു.\n"മിനി - ഒരു സക്രാരിയുടെ ഓര്‍മ്മ'' എന്നായിരുന്നു അതിന്റെ പേര്. എഴുതിയിരിക്കുന്നത് ശാന്തിമോന് ജേക്കബ്. ആ പുസ്തകം ചോദിച്ചുവാങ്ങി അത് വായിച്ചു.\nഅത്യാവശ്യം പുസ്തകങ്ങള് വായിക്കാറുള്ള എനിക്ക് അതുവരെയില്ലാത്ത ഒരു വൈകാരികതലമാണ് ആ പുസ്തകം സമ്മാനിച്ചത്. പലതവണ ഞാന് അത് വായിച്ചു പൊട്ടിക്കരഞ്ഞു.\nഭാര്യയെ നഷ്ടപ്പെട്ട ഒരു ഭര്‍ത്താവിന്റെ ആത്മവേദന. ഒറ്റപ്പെടലിന്റെ നീറ്റല് അനുഭവിച്ച ആളിന്റെ നൊമ്പരം. സത്യത്തില് അതുതന്നെയല്ലേ ഞാനും? എന്നും എവിടെയും ഒറ്റപ്പെടല് അനുഭവിച്ച എന്നെ ഞാന് അതില് കണ്ടു. ഒപ്പം, ആരും ഒന്ന് കൊതിച്ചുപോകും.\nശാന്തിയെപ്പോലെ ഒരാളെ ജീവിതത്തില് ലഭിക്കാന്. ഡിസംബറില് എന്റെ മമ്മിയുടെ ഓര്‍മ്മദിനത്തില് ഞാനും ഫേസ്ബുക്കില് ഒരു പോസ്റ്റ് ഇട്ടിരുന്നു. എന്റെ മമ്മിയുമായുള്ള ഓര്‍മ്മ.\nഅതും ഇതുപോലെ ടച്ചിംഗ് ആയിരുന്നു. അത് വായിച്ചിട്ട് അദ്ദേഹം എന്നെ വിളിച്ചു സംസാരിച്ചു. അതിനുശേഷമാണ് എന്റെ സഹോദരനെ ബന്ധപ്പെട്ടതും, എന്നെ നേരില് പരിചയപ്പെടുന്നതും.\nഏയ്. ഒരു സൗഹൃദസംഭാഷണം മാത്രം. പിന്നീട് ഞാന് തിരുവനന്തപുരത്തുപോയി. കുറച്ചുദിവസങ്ങള്‍ക്കൂടി കഴിഞ്ഞാണ് എന്നോട് ചോദിച്ചത്. ''കൂടെ പോരുന്നോ'' എന്ന്. അദ്ദേഹത്തിന്റെ ഒറ്റപ്പെടലും, എന്റെ വിഷമങ്ങളുമൊക്കെ ചേര്‍ന്നപ്പോള് ഞങ്ങളും ഒന്നാവേണ്ടവരാണെന്ന് തോന്നി. ഇപ്പോഴും ആ വിഷമങ്ങളില് നിന്ന് പൂര്‍ണ്ണമായും അദ്ദേഹം മുക്തനാണെന്ന് തോന്നുന്നില്ല.\nആ ഉത്തരവാദിത്തം ആണല്ലോ സിന്ധുവില് ഇപ്പോള് വന്നുചേര്‍ന്നിരിക്കുന്നത്.?\nഅതേ; ഒരുപോലെ ചിന്തിക്കുന്നവര് എന്ന നിലയിലും, എനിക്ക് അദ്ദേഹത്തെ നന്നായി മനസ്സിലാക്കാന് കഴിഞ്ഞു എന്നതുകൊണ്ടും ആ ഉത്തരവാദിത്തം നിറവേറ്റാന് കഴിയുമെന്നാണ് വിശ്വാസം.\n''കൂടെപ്പോരുന്നോ?'' എന്ന ചോദ്യത്തിന് ശേഷം എന്താണ് സംഭവിച്ചത്?\nആദ്യമായി അദ്ദേഹത്തിന്റെ വീട്ടില്‍പ്പോയി കണ്ടു. അതിനുശേഷം ആന്റിയുടെ വീട്ടിലേക്ക് പോകുന്നതിനിടയില് ഞങ്ങള്‍ക്ക് വഴിതെറ്റി. കാര് ചെന്നു നിന്നത് ഒരു ആശുപത്രിയുടെ മുന്നില്. പിന്നീടാണ് ഞാന് അറിഞ്ഞത് ഞാന് ജനിച്ചത് അതേ ആശുപത്രിയില് തന്നെയാണെന്ന്. അതേ, ഇതെന്റെ പുനര്‍ജന്മം ആണ്.\nസിന്ധുവിന്റെ ജീവിതത്തിലെ പല തീരുമാനങ്ങളും വളരെ പെട്ടെന്നാണ് എടുത്തിരിക്കുന്നത്. സി.പി.എമ്മില് നിന്ന് പുറത്തുപോകാനും, കോണ്‍ഗ്രസില് ചേരാനും ഒക്കെയുള്ള തീരുമാനമെടുക്കാന് മിനിറ്റുകളെ വേണ്ടിവന്നുള്ളൂ. കല്യാണവും അതുപോലെ ആണോ?\nവളരെ ചെറുപ്പത്തിലേ എനിക്ക് രക്ഷകര്‍ത്താക്കളെ നഷ്ടപ്പെട്ടതാണ്. അതുകഴിഞ്ഞ് എനിക്ക് ജീവിതത്തില് ഒരു മാര്‍ഗ്ഗദര്‍ശിയായി ആരും ഉണ്ടായിരുന്നില്ല. എനിക്ക് ശരിയെന്ന് തോന്നുന്നതാണ് ചെയ്തിരുന്നത്.\nചിലകാര്യങ്ങളില് അത് തെറ്റായിരുന്നു എന്ന് പിന്നീട് തോന്നിയിട്ടുണ്ട്. എന്നാല്, വിവാഹക്കാര്യം പെട്ടെന്നെടുത്ത തീരുമാനം അല്ല. ഞാന് ഒറ്റയ്‌ക്കെടുത്തതുമല്ല. പരസ്പരം മനസ്സിലാക്കി, എന്റെയും ശാന്തിമോന്റെയും വീട്ടുകാര് ചേര്‍ന്നെടുത്ത തീരുമാനമാണ്.\nസി.പി.എം വിട്ട തീരുമാനം അപക്വം ആയിരുന്നുവെന്ന് സിന്ധു തന്നെ തുറന്നുപറഞ്ഞിട്ടുണ്ട്. തിരികെ മടങ്ങാന് അവസരം ഉണ്ടായിരുന്നിട്ടും ശ്രമിച്ചില്ല. അഭിമാനം അനുവദിക്കുന്നില്ലേ?\nഇതില് അഭിമാനത്തിന്റെ പ്രശ്‌നമില്ല. ഞാന് ഔദ്യോഗികമായി മാത്രമേ സി.പി.എം. വിട്ടിട്ടുള്ളൂ. ഞാന് ഇപ്പോഴും മനസ്സുകൊണ്ട് സി.പി.എം. ആണ്. നിങ്ങള് കരുതുന്നതുപോലെ ഞാന് പാര്‍ട്ടിയുമായി അകല്‍ച്ചയിലുമില്ല. എന്റെ അച്ഛന് പാര്‍ട്ടിപ്രവര്‍ത്തകനായിരുന്നു. അതു കണ്ടാണ് ഞാന് വളര്‍ന്നത്.\nഎന്റെ ജീവിതത്തിന്റെ ഭാഗം തന്നെയാണ് ഇടതുപക്ഷപ്രസ്ഥാനങ്ങള്. എന്റെ കല്യാണവും പാര്‍ട്ടി സെക്രട്ടറിയും, ശ്രീമതി ടീച്ചറെയും ഒക്കെ അറിയിച്ചിട്ടുണ്ടായിരുന്നു. മാത്രമല്ല, പലരും ഇങ്ങോട്ട് വിളിച്ച് അഭിനന്ദനം അറിയിച്ചു. എനിക്ക് പാര്‍ട്ടിയെയോ, പാര്‍ട്ടിക്ക് എന്നെയോ അങ്ങനെയങ്ങ് മറക്കാന് പറ്റില്ലല്ലോ?\nകുറച്ചുനാള് കോണ്‍ഗ്രസിലും പ്രവര്‍ത്തിച്ചതാണ്. അവിടെനിന്ന് ആരെയെങ്കിലും വിളിച്ചിരുന്നോ?\nഒരാള് മാത്രം വിളിച്ച് ആശംസ നേര്‍ന്നിരുന്നു. വി.എം. സുധീരന്.\nഒരു വിശ്വാസിയും, സുവിശേഷപ്രസംഗകനും ഒക്കെയായ ശാന്തിമോന്റെ കൂടെയുള്ള ഭാവിജീവിതത്തില് സി.പി.എമ്മിലേക്ക് ഒരു മടക്കം തീരെ പ്രതീക്ഷിക്കാന് കഴിയില്ലല്ലോ?\nഅതാണ് ഏറെ രസകരം. ശാന്തിയും ഒരു നല്ല കമ്മ്യൂണിസ്റ്റ് തന്നെയാണ്. അതെനിക്ക് മനസ്സിലായത് അദ്ദേഹത്തിന്റെ പുസ്തകം വായിച്ചപ്പോഴാണ്.\nപണ്ട് കോളജില് പഠിക്കുമ്പോള് അദ്ദേഹത്തിന് ചെറിയൊരു അഫയര് ഉണ്ടായിരുന്നെന്നും, ആ കുട്ടി കോളജ് ഇലക്ഷനില് വലതുപക്ഷ സ്ഥാനാര്‍ത്ഥിയായി മത്സരിച്ചത് കമ്മ്യൂണിസ്റ്റുകാരനായ തനിക്ക് ഒട്ടും പിടിച്ചില്ലെന്നും അതില് എഴുതിയിട്ടുണ്ട്. അദ്ദേഹം ഒരു ഇടതുപക്ഷ ചിന്താഗതിക്കാരനാണ് ഇന്നും. മാത്രമല്ല, എന്റെ വ്യക്തിപരമായ ഒരു കാര്യത്തിലും അദ്ദേഹം ഇടപെടില്ല എന്നും പറഞ്ഞിട്ടുണ്ട്. എന്റെ ഒരു പ്രൈവറ്റ് പ്രോപ്പര്‍ട്ടി എന്നതിനെക്കാള് ആള്‍ക്കാര് ഇഷ്ടപ്പെടുന്ന ഒരു ജനനേതാവായിക്കൂടിയാണ് ഞാന് സിന്ധുവിനെ കാണുന്നതെന്നും അദ്ദേഹം പറഞ്ഞു.എന്നെ ഇഷ്ടപ്പെടുന്ന കേരളത്തിലെ ജനങ്ങള്‍ക്ക് എന്തെങ്കിലുമൊക്കെ തിരിച്ചുകൊടുക്കാന് ഞാന് തയ്യാറാവണമെന്നും, വീട്ടില് തന്നെ ഒതുങ്ങിക്കൂടരുതെന്നുമാണ് അദ്ദേഹത്തിന്റെ പക്ഷം.<\nസി.പി.എം. വിട്ടില്ലായിരുന്നെങ്കില് സിന്ധു ഇന്ന് മന്ത്രി ആവുമായിരുന്നു. നഷ്ടബോധം ഉണ്ടോ?\nഒരിക്കലുമില്ല. ഞാന് അങ്ങനെ വലിയ നേതാവൊന്നും ആയിരുന്നില്ലല്ലോ. അടിയന്തിരാവസ്ഥക്കാലത്ത് പ്രവര്‍ത്തിച്ച ആളാണ് ഇന്നത്തെ നമ്മുടെ മന്ത്രി ജെ. മേഴ്‌സിക്കുട്ടിയമ്മ. ദാ ഇപ്പോഴാണ് മന്ത്രിയായത്. അവരെയൊക്കെ വച്ച് നോക്കുമ്പോള് ഞാന് എന്ത് ചെയ്തു? ഒന്നും ചെയ്തിട്ടില്ല.\nയുവനേതാവ് പി.സി. വിഷ്ണുനാഥ് എ.ഐ.സി.സി. സെക്രട്ടറിയാണ്?\nഅത് കോണ്‍ഗ്രസില് അല്ലേ. ഇത് സി.പി.എം. ആണ്. ഇവിടെ പടിപടിയായി മാത്രമേ ഒരാള്‍ക്ക് ഉയരാന് കഴിയൂ. ചുമ്മാതെയങ്ങ് വന്ന് ആര്‍ക്കും എന്തും ആകാന് കഴിയില്ല. പിന്നെ, വിഷ്ണു കഴിവുള്ള നേതാവല്ലേ. അതുകൊണ്ട് തന്നെയാണ് ഉയര്‍ന്ന് വന്നതും.\nജീവിതത്തിന്റെ പരീക്ഷണഘട്ടത്തില് ആരൊക്കെ ആയിരുന്നു തുണയായി വന്നത്?\nപ്രതീക്ഷിച്ച പലരും വന്നില്ല എന്നതാണ് സത്യം. പക്ഷേ, പ്രതീക്ഷിക്കാത്ത പലരും വരികയും ചെയ്തു. എന്റെ ഒരു ആത്മസുഹൃത്ത് ഉണ്ടായിരുന്നു, റോണി തോമസ്. കേരള കോണ്‍ഗ്രസിന്റെ നേതാവായിരുന്ന തോമസ് കുതിരവട്ടത്തിന്റെ മകളാണ്.\nകൊല്ലം അഞ്ചല്‍കോളജിലെ പ്രൊഫസറാണ്. അവള് എനിക്ക് സാമ്പത്തികമായും, അല്ലാതെയും ധാരാളം സഹായം ചെയ്തിട്ടുണ്ട്. കാര്യവട്ടം ക്യാമ്പസ്സില് അസിസ്റ്റന്റ് പ്രൊഫസറായ, മുന് തൃശൂര് ഡെപ്യൂട്ടി മേയറിന്റെ മകള് മിനി, ശബരിമല തന്ത്രിയുടെ മകള് മല്ലിക (രാഹുല് ഈശ്വറിന്റെ അമ്മ), പിന്നെ; എനിക്ക് സ്ഥിരമായി ഓട്ടോ ഓടിക്കൊണ്ടിരുന്ന ഒരു ഡ്രൈവര് ഉണ്ടായിരുന്നു, ആനന്ദ്. കിട്ടുന്ന ചെറിയ വരുമാനത്തിന്റെ ഇടയിലും അദ്ദേഹം എനിക്ക് എത്രയോതവണ അവരുടെ വീട്ടില് ഉണ്ടാക്കുന്ന ഭക്ഷണം കൊണ്ട് തന്നിട്ടുണ്ട്. ചില ബന്ധങ്ങള് അങ്ങനെയാണ്. ഒപ്പം, എന്റെ പ്രശ്‌നങ്ങള് തുറന്നുപറഞ്ഞിട്ടും സഹായിക്കാത്തവരും ഉണ്ട്. ആ പേരുകള് ഞാന് പരാമര്‍ശിക്കുന്നില്ല.\n' മലയാളി ഹൗസ്' പരിപാടിയില് പങ്കെടുക്കുകവഴി ഏറെ പഴി കേള്‍ക്കുകയുണ്ടായി. വേണ്ടായിരുന്നു, അല്ലേ?\nഞാന് ഒരു സൈക്കോളജി വിദ്യാര്‍ത്ഥിയാണ്. കഴിഞ്ഞുപോയ ഒന്നും അബദ്ധമായോ, വേണ്ടായിരുന്നെന്നോ എനിക്ക് തോന്നിയിട്ടില്ല. തോന്നിയിട്ട് കാര്യമില്ലല്ലോ. എനിക്ക് അതില് പങ്കെടുക്കുന്നതിന് വലിയൊരു തുക ലഭിച്ചിരുന്നു. മാത്രമല്ല ബിഗ്ബ്രദര് എന്ന വലിയൊരു പരിപാടിയുടെ അഡാപ്‌റ്റേഷന് ആയിരുന്നല്ലോ അത്. പിന്നെ, എന്തിനും ചീത്തഭാഗം മാത്രം ഉയര്‍ത്തിപ്പിടിക്കുന്നത് മലയാളിയുടെ പൊതുശീലം ആണല്ലോ. എനിക്ക് തീരെ പശ്ചാത്താപമില്ല.\n(ചിരിക്കുന്നു) അങ്ങനെയൊരു പ്ലാന് ഇട്ടിട്ടില്ല. അദ്ദേഹം ചൈനയില് പോകാം എന്ന് പറഞ്ഞിട്ടുണ്ട്. ഞാന് കന്യാകുമാരിയാണ് താല്പര്യപ്പെടുന്നത്. എന്റെ പപ്പയും മമ്മിയും വിവാഹം കഴിഞ്ഞുപോയത് അവിടെയാണ്.\nപിന്നെ ആന്റമാന് പോകാന് ഒരു പ്ലാനുണ്ട്. ദ്വീപുകളും ബീച്ചും ഒക്കെ ഞങ്ങള് രണ്ടാള്‍ക്കും ഇഷ്ടമാണ്. ഇത്രയൊക്കെയേയുള്ളൂ.\nഞാന് ശബരിനാഥന് എന്ന വ്യക്തിയെയാണ് ഇഷ്ടപ്പെടുന്നത്- ദിവ്യ എസ്. അയ്യര്\n'റോളിന് വേണ്ടി കിടക്ക പങ്കിടാന് ആവശ്യപ്പെട്ടു'; മുതിര്‍ന്ന ആളുകളില് നിന്നാണ് ഈ അനുഭവം - പാര്‍വതി\nസമരക്കാരുടെ ആവശ്യം ലോ അക്കാഡമിയെ ലൗ അക്കാഡമിയാക്കാന് - ലക്ഷ്‌മി നായര്\nലൈക്കുകളും കമന്റുകളും മാത്രം പോരാ, നമ്മളെല്ലാം പ്രതിരോധവും പ്രതിഷേധവും തീര്‍ക്കണം- അലന്‍സിയര്\nഞാന് നല്ല തീരുമാനങ്ങള്‍ക്കൊപ്പം കുറച്ച് തെറ്റായ തീരുമാനങ്ങളും എടുത്തിരുന്നു- മീര ജാസ്മിന്\nവിവാദം അത്ഭുതപ്പെടുത്തി; കേരളത്തിനായി മാന്ത്രികവിദ്യകളൊന്നും കാണിക്കാനില്ല - പ്രൊഫ. ഗീതാ ഗോപിനാഥ്\nസോഷ്യല് മീഡിയയിലെ ശല്യക്കാരെ നമ്മള് വിചാരിച്ചാല് നന്നാക്കാന് പറ്റില്ല- ഷാലു കുര്യന്


HomeNewsഹിജാബ് അവിഭാജ്യഘടകമല്ലെന്ന് കർണാടക ഹൈക്കോടതി; ഹർജികൾ തള്ളി\nബെംഗളൂരു: ഹിജാബ് നിരോധനം ചോദ്യം ചെയ്തുള്ള ഹർജികൾ കർണാടക ഹൈക്കോടതിയുടെ വിശാല ബെഞ്ച് തള്ളി. ഹൈക്കോടതി ചീഫ് ജസ്റ്റിസ് റിതുരാജ് അവസ്തിയുടെ നേത‍ൃത്വത്തിലുള്ള വിശാല ബെഞ്ചാണ് ഹർജികൾ തള്ളിയത്.[www.malabarflash.com]\nഹിജാബ് ഇസ്‌ലാം മതാചാരത്തിലെ അവിഭാജ്യഘടകമല്ലെന്നും യൂണിഫോമിനെ വിദ്യാർഥികൾക്ക് എതിര്‍ക്കാനാവില്ല‌െന്നും കോടതി വിലയിരുത്തി. മൗലികാവകാശങ്ങളുടെ ന്യായമായ നിയന്ത്രണമാണ് യൂണിഫോം. സർക്കാരിന് നിയന്ത്രണം നടപ്പാക്കാൻ അവകാശമുണ്ടെന്നും ഹൈക്കോടതി വ്യക്തമാക്കി.\nകേസിൽ വിധി വരുന്നതിന്റെ പശ്ചാത്തലത്തിൽ ബെംഗളൂരു, മൈസൂരു, ബെളഗാവി എന്നിവിടങ്ങളിൽ ഒരാഴ്ച നിരോധനാജ്ഞ പ്രഖ്യാപിച്ചു. പ്രകടനങ്ങൾക്കും ആളുകൾ ഒത്തുചേരുന്നതിനും നിരോധനമുണ്ട്. ഉഡുപ്പി, ശിവമൊഗ്ഗ എന്നിവിടങ്ങളിലടക്കം വിദ്യാഭ്യാസ സ്ഥാപനങ്ങൾക്കും അവധി പ്രഖ്യാപിച്ചു.\nഹിജാബ് ധരിച്ചതിനെ തുടർന്ന് ഉഡുപ്പി പിയു കോളജിൽ നിന്ന് പുറത്താക്കിയ ആറു വിദ്യാർഥിനികളാണ് കർണാടക ഹൈക്കോടതിയെ സമീപിച്ചത്. ഹിജാബ് നിരോധനം മൗലികാവകാശത്തിന്റെ ലംഘനമെന്നാണ് വിദ്യാർഥികളുടെ വാദം. സിംഗിൾ ബെഞ്ചിൽ നൽകിയിരുന്ന ഹർജി പിന്നീട് വിശാല ബെഞ്ചിലേക്ക് മാറ്റുകയായിരുന്നു.\nവ്യക്തിനിയമങ്ങളുമായി ബന്ധപ്പെട്ട ഒട്ടേറെ ഭരണഘടനാ വിഷയങ്ങൾ കേസിൽ ഉൾപ്പെട്ടിട്ടുള്ളതിനാൽ, ഹിജാബ് വിലക്കിൻമേലുള്ള ഹർജികൾ വിശാല ബെഞ്ചിന്റെ പരിഗണനയ്ക്കു വിടേണ്ടതുണ്ടെന്നു സിംഗിൾ ബെഞ്ച് വിലയിരുത്തുകയായിരുന്നു.\nഹർജിയിൽ വാദം കേൾക്കവെ, ക്യാംപസിൽ ഹിജാബ് ധരിക്കാമെന്നും ക്ലാസിൽ ഇരിക്കുമ്പോൾ പാടില്ലെന്നേ നിർദേശിച്ചിട്ടുള്ളൂ എന്നും കർണാടക സർക്കാർ കോടതിയെ അറിയിച്ചിരുന്നു. ഹിജാബിനു വിലക്ക് ഏർപ്പെടുത്തിയിട്ടില്ലെന്നും സർക്കാർ വ്യക്തമാക്കി. ഹിജാബ് വിലക്കി സംസ്ഥാനം ഉത്തരവിട്ടിട്ടില്ലെന്നും വിദ്യാലയ വികസന സമിതികൾക്കു തീരുമാനമെടുക്കാമെന്നാണു വ്യക്തമാക്കിയതെന്നും കർണാടക സർക്കാർ കോടതിയില് വ്യക്തമാക്കി. അങ്ങനെയെങ്കിൽ വിദ്യാലയ വികസന സമിതി ഹിജാബ് അനുവദിച്ചാൽ സർക്കാർ എതിർക്കുമോ എന്നു ഹൈക്കോടതി ചോദിച്ചിരുന്നു.\nഅതിനിടെ, വിദ്യാഭ്യാസ സ്ഥാപനങ്ങളിൽ യൂണിഫോമിന്റെ ഭാഗമല്ലാത്ത എല്ലാ വസ്ത്രധാരണവും വിലക്കി കർണാടക വിദ്യാഭ്യാസ വകുപ്പ് ഉത്തരവിറക്കിയിരുന്നു. സർക്കാർ പ്രീ യൂണിവേഴ്സിറ്റി കോളജുകളിൽ ഉൾപ്പെടെ കർണാടക വിദ്യാഭ്യാസനയ പ്രകാരമുള്ള യൂണിഫോം ധരിച്ചെത്തുന്നവർക്കു മാത്രമേ പ്രവേശനം അനുവദിക്കൂ. വിദ്യാലയങ്ങളിലെ സമത്വത്തിനു കോട്ടമുണ്ടാക്കുന്ന വസ്ത്രധാരണം അനുവദിക്കില്ലെന്നും ഉത്തരവിൽ പറയുന്നു. വിവാദത്തിൽ ഹൈക്കോടതി വിധി വരുന്നത് വരെ നിലവിലെ ചട്ടം തന്നെ തുടരുമെന്ന് മുഖ്യമന്ത്രി ബസവരാജ് ബൊമ്മെയും അറിയിച്ചു.\nbangalore High Court hijab Karnataka News


Injaz Public Relations: സര്‍കാര് ഒഴിവുകള് ഇ-മെയില് വഴി പി.എസ്.സിയെ അറിയിക്കാന് ഉത്തരവ്\nസര്‍കാര് ഒഴിവുകള് ഇ-മെയില് വഴി പി.എസ്.സിയെ അറിയിക്കാന് ഉത്തരവ്\nതിരുവനന്തപുരം: സര്‍ക്കാര് വകുപ്പുകളില് വരുന്ന ഒഴിവുകള് ഇ-മെയില് വഴി പി.എസ്.സിയെ അറിയിക്കാന് നിയമനാധികാരികള്‍ക്ക് സര്‍ക്കാര് നിര്‍ദേശം നല്‍കി. ഇത് സംബന്ധിച്ച് ഉദ്യോഗസ്ഥ ഭരണപരിഷ്കാര വകുപ്പ് ഉത്തരവ് പുറപ്പെടുവിച്ചു. ഒഴിവുകള് ഇ-മെയില് വഴി അറിയിക്കണമെന്ന പി.എസ്.സിയുടെ ശിപാര്‍ശ സര്‍ക്കാര് അംഗീകരിച്ചു. ജൂണ് ഒന്നു മുതലുള്ള ഒഴിവുകള് പി.എസ്.സി സെക്രട്ടറിയുടെ ഇ-മെയില് ഐ.ഡിയിലേക്ക് നല്‍കാനാണ് നിര്‍ദേശം. ഇതിനായി ഉപയോഗിക്കുന്ന പ്രഫോര്‍മ സ്കാന് ചെയ്ത് ഉപയോഗിക്കാം. ഇ-മെയില് വഴി ഒഴിവുകള് അറിയിക്കുന്നതിനൊപ്പം ഹാര്‍ഡ് കോപ്പി തപാല് മാര്‍ഗം കമീഷന് നല്‍കുകയും വേണം. 1992ല് പി.എസ്.സി തയാറാക്കിയ പരിഷ്കരിച്ച പ്രഫോര്‍മക്ക് സര്‍ക്കാറും അംഗീകാരം നല്‍കിയിരുന്നു. ഓരോ ഒഴിവ് റിപ്പോര്‍ട്ട് ചെയ്യുമ്പോഴും 14 ഓളം വിശദാംശങ്ങള് നല്‍കണം. പ്രഫോര്‍മ പ്രകാരം റിപ്പോര്‍ട്ട് ചെയ്യാത്ത ഒഴിവുകള് പി.എസ്.സി തിരിച്ചയക്കും. തെറ്റ് തിരുത്തി വന്നാലേ സ്വീകരിക്കൂ. സര്‍ക്കാര് വകുപ്പുകളില് വരുന്ന ഈ പിഴവുകളും ഉദ്യോഗാര്‍ഥികള്‍ക്ക് അഡൈ്വസ് കിട്ടുന്നത് നീളാന് കാരണമാകുന്നുണ്ട്.\nപോസ്റ്റ് ചെയ്തത് Feroze ല് Saturday, September 29, 2012\nലേബലുകള്: PSC NEWS


ചിത്രത്തില് മുഖ്യമന്ത്രിക്കൊപ്പമുള്ളത് ഷാജ് കിരണല്ല, കൈരളി ടിവി മാനേജര് ജിഗ്നേഷ് നാരായണനാണ്.... - FactCrescendo | The leading fact-checking website in India\nJune 16, 2022 June 16, 2022 Vasuki SLeaveaComment on ചിത്രത്തില് മുഖ്യമന്ത്രിക്കൊപ്പമുള്ളത് ഷാജ് കിരണല്ല, കൈരളി ടിവി മാനേജര് ജിഗ്നേഷ് നാരായണനാണ്….\nകേരളത്തിൽ അടുത്തിടെ വിവാദമുണ്ടാക്കിയ സ്വർണ്ണക്കള്ളക്കടത്ത് കേസിലെ പ്രധാന പ്രതിസ്ഥാനത്തുള്ള സ്വപ്നസുരേഷ് കോടതിയിൽ ഈയിടെ രഹസ്യ മൊഴി നൽകിയിരുന്നു. തുടർന്ന് മാധ്യമങ്ങൾക്ക് മുൻപിൽ സ്വപ്ന ചില വെളിപ്പെടുത്തലുകൾ നടത്തി. മുഖ്യമന്ത്രിക്ക് വേണ്ടി ഇടനിലക്കാരനായി ഷാജ് കിരൺ എന്നൊരാൾ തന്നെ സമീപിച്ചു എന്ന് സ്വപ്ന ആരോപിച്ചിരുന്നു. ഷാജ് കിരണുമായി ബന്ധപ്പെട്ട ഒരു പ്രചരണം മുഖ്യമന്ത്രിക്കെതിരെ സാമൂഹ്യ മാധ്യമങ്ങളില് വൈറലാകുന്നുണ്ട്.\nമുഖ്യമന്ത്രി, ഭാര്യ, മകൾ, ഉദ്യോഗസ്ഥർ എന്നിവർക്കൊപ്പം നിൽക്കുന്നത് ഷാജ് കിരൺ ആണെന്ന് സൂചിപ്പിച്ച് ചുവന്ന വൃത്തത്തില് അടയാളപ്പെടുത്തിയ ചിത്രമാണ് പ്രചരിക്കുന്നത്. പരിഹാസരൂപേണ നൽകിയിരിക്കുന്ന അടിക്കുറിപ്പ് ഇങ്ങനെയാണ്: “ഷാജ് കിരണോ…അതാരാ 🧐\nഎന്നാൽ ഞങ്ങൾ ചിത്രത്തെക്കുറിച്ച് കൂടുതൽ അന്വേഷിച്ചപ്പോൾ ഇപ്പോൾ തെറ്റായ പ്രചരണമാണ് ചിത്രം ഉപയോഗിച്ച് നടത്തുന്നത് എന്ന് വ്യക്തമായി\nചിത്രത്തിന്‍റെ വിശദാംശങ്ങൾ അറിയാൻ മുഖ്യമന്ത്രിയുടെ മാധ്യമ സെക്രട്ടറി പിഎം മനോജുമായി ഞങ്ങൾ സംസാരിച്ചു. അദ്ദേഹം അറിയിച്ചത് ഇങ്ങനെയാണ്: “പൂര്‍ണ്ണമായും തെറ്റായ പ്രചരണം. ഈ ചിത്രം പകർത്തിയത് ഞാൻ തന്നെയാണ്. ഇപ്പോൾ കൈരളി ചാനലിൽ ചീഫ് മാനേജറായി ജോലി നോക്കുന്ന ജിഗ്നേഷ് നാരായണന് ആണിത്. തെറ്റിദ്ധരിപ്പിക്കാനായി ഷാജ് കിരണ് ആണ് എന്ന് പ്രചരിപ്പിക്കുകയാണ്. പ്രചരണം ശ്രദ്ധയില് പെട്ടപ്പോള് ഇതിനെതിരെ ഞാൻ ഒരു ഫേസ്ബുക്ക് പോസ്റ്റ് പ്രസിദ്ധീകരിച്ചിരുന്നു.”\nപോസ്റ്റില് നൽകിയിരിക്കുന്ന ചിത്രത്തിൽ മുഖ്യമന്ത്രിയുടെ സമീപം നിൽക്കുന്നത് ഷാജ് കിരൺ അല്ല എന്ന് അന്വേഷണത്തിൽ വ്യക്തമായിട്ടുണ്ട് .\nഷാജ് കിരണിന്‍റെയും ജിഗ്നേഷ് നാരായണന്‍റെയും ചിത്രങ്ങള് ശ്രദ്ധിക്കുക. ഇരുവരും തമ്മില് കാഴ്ചയില് സമാനതകള് ഒന്നുംതന്നെ ഇല്ലെന്നു വ്യക്തമാകും.\nപോസ്റ്റിലെ പ്രചരണം പൂർണമായും തെറ്റാണ്. ചിത്രത്തിൽ മുഖ്യമന്ത്രിയോടൊപ്പം നിൽക്കുന്നത് ഷാജ് കിരണ് അല്ല. കൈരളി ചാനലിലെ ചീഫ് മാനേജറായ ജിനേഷ് നാരായണനാണ്. തെറ്റിദ്ധാരണ സൃഷ്ടിക്കാനായി ഷാജ് കിരൺ ആണിത് എന്ന് പ്രചരിപ്പിക്കുകയാണ്.\nTitle:ചിത്രത്തില് മുഖ്യമന്ത്രിക്കൊപ്പമുള്ളത് ഷാജ് കിരണല്ല, കൈരളി ടിവി മാനേജര് ജിഗ്നേഷ് നാരായണനാണ്….\nTagged PinarayiShaj Kiranvijayanമുഖ്യമന്ത്രിവിജയന്‍ഷാജ് കിരണ്\nMay 8, 2020 January 27, 2022 Dewin Carlos


ഒരു കോടി ജപമാല ചൊല്ലി നമ്മുക്ക് കാഴ്ചവയ്ക്കാം തിരുസഭയ്ക്കു വേണ്ടി\n" അത്യുന്നതന്റെ ശക്തി പ്രകടമാകാത്തതാണ് എന്റെ ദു:ഖത്തിന്റെ കാരണം എന്നു ഞാൻ പറഞ്ഞു " (സങ്കീ: 77: 10) . അതു കൊണ്ട് അത്യുന്നതനായ കർത്താവിന്റെ ശക്തി പ്രകടമാകുമ്പോൾ കേരള സഭയിലെ എല്ലാ ദു:ഖങ്ങളും മാറും. അതിനായി തിരുസ്സഭാ മക്കളായ നമ്മുക്കെല്ലാവർക്കും റീത്തു വ്യത്യാസമില്ലാതെ ഒരു വലിയ പ്രാർത്ഥനായജ്ഞത്തിനായി ഒരുമിക്കാം. ഉയിർപ്പുതിരുനാളിന്റെ അന്ന് ഒരു കോടി ജപമാലയെങ്കിലും പൂർത്തീകരിച്ച് പരിശുദ്ധ അമ്മയുടെ മാദ്ധ്യസ്ഥം വഴിയായി ഈശോയ്ക്ക് കാഴ്ചവയക്കത്തക്കവിധം നമ്മുക്ക് ഈ നിമിഷം മുതൽ പ്രാർത്ഥിക്കാം. ഒരു ലക്ഷം പേർ നൂറു ജപമാല ഈ ഒരു നിയോഗത്തിൽ ചൊല്ലിയാൽ ഒരു കോടി ജപമാലയാകും പത്തു ലക്ഷം പേർ ഒരുമിച്ചാൽ പത്തു ജപമാല വീതം ചൊല്ലിയാൽ മതിയാകും.\nഓഖി ദുരന്തത്തെക്കുറിച്ച് ദൈവക ദർശനത്തിൽ മലയാറ്റൂർ മലയിൽ വച്ച് പ്രവചിച്ച സഹോദരൻ വേറൊരു ദർശനം കൂടി നമ്മെ അറിയിച്ചിരുന്നു. തിരസ്സഭാ മക്കൾക്കെല്ലാം വളരെ വലിയ വേദനയുളവാക്കുന്ന ഒരു കാര്യം നടക്കാനിരിക്കുന്നു എന്നും നാം എല്ലാം പ്രാർത്ഥിക്കണമെന്നും. അന്നു മുതൽ നാം\nപ്രാർത്ഥിക്കേണ്ടതായിരുന്നു. എങ്കിലും ഇന്നു മുതൽ നമ്മുക്ക് ഒരുമിച്ച് പ്രാർത്ഥിക്കാം.\n" പറഞ്ഞാൽ വിശ്വസിക്കാനാവാത്ത ഒരു പ്രവർത്തി നിങ്ങളുടെ നാളുകളിൽ ഞാൻ ചെയ്യാൻ പോകുന്നു" എന്ന് ഹബക്കുക്ക് പ്രവാചകന്റെ പുസ്തകം ഒന്നാം അദ്ധ്യായം അഞ്ചാം വാക്യത്തിൽ ദൈവം പറയുന്നു. ആ പ്രവർത്തി കേരളസഭയിൽ എത്രയും പെട്ടന്ന് ദൈവം പ്രവർത്തിക്കട്ടെ എന്ന് നമ്മുക്ക് പ്രാർത്ഥിക്കാം. സീറോ മലബാർ സഭാതലവനായ ആലഞ്ചേരി പിതാവിനും സഭയ്ക്കും വേണ്ടി തീക്ഷ്ണമായി പ്രാർത്ഥിക്കാൻ നമ്മുക്കു കടയുണ്ട്. അപ്പസ്തോല പ്രവർത്തനം പന്ത്രണ്ടാം അദ്ധ്യായം അഞ്ചാം വാക്യത്തിൽ പറയുന്നു, "പത്രോസ് കാരാഗൃഹത്തിൽ സൂക്ഷിക്കപ്പെട്ടു, സഭ അവനുവേണ്ടി തീക്ഷണമായി പ്രാർത്ഥിച്ചു കൊണ്ടിരുന്നു". അപ്പോഴാണ് കാരാഗൃഹത്തിലെ അത്ഭുതം നടക്കുന്നത്. നമ്മുക്കും സഭയിൽ വലിയ അത്ഭുതം നടക്കം എന്ന പൂർണ്ണ വിശ്വാസത്തിൽ പ്രാർത്ഥിക്കാം. ഈശോ മാർത്തായോട് പറഞ്ഞു, "വിശ്വസിച്ചാൽ നീ ദൈവ മഹത്വം ദർശിക്കും"\nഅതുകൊണ്ട് എല്ലാവരോടും ക്ഷമിച്ച്, ഈശോമിശിഖായുടെ മനോഭാവത്തോടെ, കൂടെ നിൽക്കുന്നവരെയും എതിരുനില്ക്കുന്നവരെയും തെറ്റുപറ്റിയവരെയും എല്ലാം സ്നേഹിച്ച് ആരേയും കുറ്റപ്പെടുത്താതെ നമ്മുക്കു പ്രാർത്ഥിക്കാം. ഈശോ പറഞ്ഞു, "നിങ്ങളുടെ ഹൃദയം അസ്വസ്ഥമാകേണ്ടാ ദൈവത്തിൽ വിശ്വസിക്കുന്നിൻ എന്നിലും വിശ്വസിക്കാൻ ". ഈശോയിൽ പൂർണ്ണമായി വിശ്വസിച്ച് നമ്മുക്ക് ഈ ജപമാലയജ്ഞം നിയോഗത്തോടെ അർപ്പിക്കാം. ഈശോ അത്ഭുതം പ്രവർത്തിക്കും.\nഏശയ്യാ പ്രവാചകന്റെ പുസ്തകം അൻപത്തിരണ്ടാം അദ്ധ്യായം പന്ത്രണ്ടാം വാക്യം പറയുന്നു, "നിങ്ങൾ തിടുക്കം കൂട്ടേണ്ടാ, വേഗം ഓടുകയും വേണ്ടാ കർത്താവ് നിങ്ങളുടെ മുമ്പിൽ നടക്കും''. കർത്താവ് നമ്മുടെ മുമ്പിൽ നടക്കട്ടെ നമ്മുക്ക് അവിടുത്തെ പിന്നാലെ ജപമാല ചൊല്ലി നീങ്ങാം. ഇന്നു മുതൽ (14- 03 - 2018) ഉയിർപ്പുതിരുനാൾ വരെയുള്ള സമയത്ത് എനിക്ക് 250 ജപമാല ചൊല്ലി കാഴ്ചവയ്ക്കാൻ പറ്റും എന്നു ഞാൻ വിശ്വസിക്കുന്നു. നിങ്ങളും സഹകരിക്കില്ലേ? സാധിക്കുമെങ്കിൽ ദേവാലയങ്ങളിലും ധ്യാനകേന്ദ്രങ്ങളിലും പ്രാർത്ഥനാ കൂട്ടായ്മകളിലും കുടുംബങ്ങളിലും എല്ലാം അഖണ്ഡ ജപമാലകൾ നടത്താൻ പരിശ്രമിക്കാം. മറ്റുള്ളവരിലേയ്ക്ക് ഈ സന്ദേശം എത്തിക്കാൽ 'ഷയർ ' ചെയ്യണമേ.\nഫാ.റെജി കൂടപ്പാട്ട് സി.എം.ഐ\nസി.എം.ഐ പ്രൊവിൻഷ്യ ൾ ഹൗസ് - കോട്ടയം


ഞണ്ടുകളുടെ നാട്ടിൽ | Velicham\nഇന്ത്യൻ മഹാസമുദ്രത്തിൽ സ്ഥിതിചെയ്യുന്ന ക്രിസ്മസ് ദ്വീപിന് സഞ്ചാരികൾക്കിടയിൽ പ്രിയമേറെയാണ്. അതിെൻറ കാരണമാണ് കൗതുകം, ഞണ്ടുകളാണ് ഇൗ ദ്വീപിലെ താരങ്ങൾ. ജനസംഖ്യ 2500 മാത്രമുള്ള ദ്വീപിൽ പക്ഷേ, ലക്ഷക്കണക്കിന് ഞണ്ടുകളാണ് ഉള്ളത്. വംശനാശം വന്നുകൊണ്ടിരിക്കുന്ന ചുവന്ന ഞണ്ടുകളാണ് ഇവിടത്തെ പ്രധാന ആകർഷണം. ‘ജിക്കാർകോഡിയ നതാലിസ്’ എന്ന ശാസ്ത്രനാമത്തിൽ അറിയപ്പെടുന്ന ഈ ചെങ്കുപ്പായക്കാർ ഇണ ചേരുന്നതിനു വേണ്ടി കാടുകളിൽനിന്നും കടൽത്തീരത്തേക്ക് സഞ്ചരിച്ചുകൊണ്ടിരിക്കുന്ന ഒക്ടോബർ^നവംബർ മാസങ്ങളിലാണ് ദ്വീപിന് ഭംഗികൂടുന്നത്. റോഡിലൂടെ കൂട്ടമായി കടൽത്തീരത്തേക്കു പോവുന്ന ഈ ചങ്ങാതിമാരെ കണ്ടാൽ ചുവന്ന വലിയ പരവതാനി സഞ്ചരിക്കുന്നതു പോലെയിരിക്കും. ഞണ്ടിെൻറ പ്രജനന കാലത്ത് ഇവിടത്തെ ഗതാഗതം പോലും വഴിതിരിച്ചുവിടും. അതുമാത്രമല്ല, അവയുടെ യാത്രക്ക് തടസ്സം വരാതിരിക്കാൻ വഴിയിൽ ഒരു ഫ്ലൈ ഓവർതന്നെ സർക്കാർ നിർമിച്ചിട്ടുണ്ട്.\nപടിഞ്ഞാറൻ ആസ്‌ട്രേലിയൻ സംസ്ഥാനമായ പെർത്തിൽനിന്ന് 2600 കിലോമീറ്റർ അകലെയാണ് ഈ ദ്വീപ്. കടലിനടിയിൽനിന്ന് ഉയർന്നു നിൽക്കുന്ന 4500 അടി ഉയരമുള്ള അഗ്നിപർവതത്തിെൻറ മുകൾ വശമാണിത്. 1643ലെ ക്രിസ്മസ് ദിനത്തിൽ ഈ ദ്വീപ് കണ്ടെത്തിയതിനു ശേഷം ഇന്നുവരെ ഈ അഗ്നിപർവതം ശാന്തമായിരുന്നുവെന്ന് ഭൂഗർഭശാസ്ത്രജ്ഞർ സാക്ഷ്യപ്പെടുത്തുന്നു. ഉഷ്ണമേഖലാപ്രദേശമായ ഈ ദ്വീപ് ജൈവവൈവിധ്യത്താൽ സമ്പുഷ്ടമാണ്. ഒരുകാലത്ത് നാലരക്കോടിയോളം ചുവന്ന ഞണ്ടുകൾ ഇൗ ദ്വീപിൽ വസിച്ചിരുന്നത്രെ, ഇന്നത് നേർപകുതിയായി കുറഞ്ഞു.\nപ്രജനന കാലത്ത് കടൽത്തീരത്തെത്തുന്ന ആൺ ഞണ്ടുകൾ മണലിൽ കുഴികളുണ്ടാക്കാൻ തുടങ്ങും. പെൺ ഞണ്ടുകൾ മുട്ടയിടുന്നതും അടയിരിക്കുന്നതും ഈ കുഴികളിലാണ്. രണ്ടാഴ്ചയോളം അടയിരുന്നതിനു ശേഷമാവും പെൺ ഞണ്ടുകൾ കാടുകയറുക. മുട്ട വിരിഞ്ഞതിനു ശേഷം കുറച്ചു നാൾ കുഞ്ഞുങ്ങൾ കടലിൽ തങ്ങുകയും, അതിനു ശേഷം വഴി തെറ്റാതെ കാടു കയറുകയും ചെയ്യുന്നു. ചെകിളകളാണ് ശ്വസനത്തിനു ഉപയോഗിക്കുകയെന്നതിനാൽ ഇവയുടെ ശരീരത്തിൽ സദാ സമയവും നനവ് ആവശ്യമാണ്. ശരീരോഷ്മാവ് കൂടിയാൽ ചുവന്ന ഞണ്ടുകൾ നശിച്ചു തുടങ്ങും, അതിനാൽതന്നെ വേനൽക്കാലങ്ങളിൽ ഇവ കഴിവതും പുറത്തിറങ്ങാറില്ല. ഇലകളും കായ്‌കനികളും ചത്ത ഞണ്ടുകളും ഒച്ചുകളുമെല്ലാമാണ് ഈ ചങ്ങാതിയുടെ മുഖ്യാഹാരം. മനുഷ്യെൻറ അധിനിവേശവും ദ്വീപുകളിൽ കാണപ്പെടുന്ന മഞ്ഞ നിറത്തിലുള്ള ഒരു തരം ഉറുമ്പിെൻറ ആക്രമണവും പക്ഷേ ഈ ജീവിയുടെ നിലനിൽപിനെ സാരമായി ബാധിച്ചിട്ടുണ്ട്.\nമനോഹരമായ കടൽത്തീരവും കുളിർമ നൽകുന്ന ഒത്തിരി കാഴ്ചകളും നൽകുന്ന ഈ ദ്വീപിെൻറ 62 ശതമാനവും സർക്കാർ ദേശീയോദ്യാനമായി പ്രഖ്യാപിച്ചിരിക്കുകയാണ്. ഞണ്ടുകളുടെ പ്രജനന കാലത്തെ യാത്രയും, കടൽത്തീരവും കാണാൻ നിരവധി സഞ്ചാരികൾ ഇവിടേക്കെത്തുന്നുണ്ട്.


കൊവിഡ് പ്രതിരോധം അടുത്ത ഘട്ടത്തിലേക്ക്: രോഗികൾക്ക് വീട്ടിൽ ചികിത്സ തുടങ്ങുന്നു | home quarantine for covid patients in kerala\nകൊവിഡ് പ്രതിരോധം അടുത്ത ഘട്ടത്തിലേക്ക്: രോഗികൾക്ക് വീട്ടിൽ ചികിത്സ തുടങ്ങുന്നു\nThiruvananthapuram, First Published 30, Jul 2020, 10:58 AM\nഇതിനായുള്ള ഉത്തരവ് തിരുവനന്തപുരം ജില്ലാ കളക്ടർ പുറപ്പെടുവിച്ചു.\nതിരുവനന്തപുരം: സംസ്ഥാനത്തെ കൊവിഡ് രോഗികൾക്ക് വീട്ടിലിരുത്തി ചികിത്സ തുടങ്ങുന്നു. സാമൂഹിക വ്യാപനം നടന്നതായി സർക്കാർ ഔദ്യോഗികമായി സ്ഥിരീകരിച്ച തിരുവനന്തപുരത്താണ് കൊവിഡ് രോഗികളെ വീട്ടിലിരുത്തി ചികിത്സ തുടങ്ങുന്നത്. ഇതിനായുള്ള ഉത്തരവ് തിരുവനന്തപുരം ജില്ലാ കളക്ടർ പുറപ്പെടുവിച്ചു.\nരോഗികൾ ആവശ്യപ്പെടുന്ന പക്ഷം വീടുകളിൽ നിരീക്ഷണവും ചികിത്സയും നൽകുന്നതിന് വേണ്ട സജ്ജീകരണങ്ങൾ ഒരുക്കണമെന്ന് തിരുവനന്തപുരം ജില്ലാ കളക്ടർ ഉത്തരവിട്ടു. രോഗലക്ഷണങ്ങൾ ഇല്ലാത്തവർക്ക് മാത്രമായിരിക്കും വീട്ടിലിരുത്തിയുള്ള ചികിത്സ നടത്തുക.\nവീട്ടിൽ മുറിയോട് ചേർന്ന് ശുചിമുറി അടക്കമുഉള്ള ആവശ്യ സൗകര്യങ്ങൾ ഉള്ളവർക്ക് ആണ് ചികിത്സയ്ക്ക് അനുമതി നൽകുക. വീടുകളിൽ നിരീക്ഷണം നൽകുന്നത് വാർഡ് തല സമിതിയുടെ നിർദേശം കൂടി പരിഗണിച്ചായിരിക്കും. കൊവിഡ് ഫസ്റ്റ് ലൈൻ ട്രീറ്റ്മെന്റ് കേന്ദ്രങ്ങളിലെ നിരീക്ഷണവും ആവശ്യപ്പെടുന്നവർക്കായി മാത്രമായിരിക്കും ഇനി നൽകുക.\nആദ്യഘട്ടത്തിൽ തിരുവനന്തപുരം ജില്ലയിൽ മാത്രമാണ് കൊവിഡ് രോഗികളെ വീട്ടിലിരുത്തി നിരീക്ഷിക്കുക. പുതിയ കൊവിഡ് കേസുകൾ കൂടുതലായി റിപ്പോർട്ട് ചെയ്യുന്ന പക്ഷം മറ്റു ജില്ലകളിലേക്കും ഈ രീതി വ്യാപിപ്പിച്ചേക്കും. കൊവിഡ് രോഗികളാവുന്ന ആരോഗ്യപ്രവർത്തകരെയാവും ആദ്യഘട്ടത്തിൽ വീട്ടിൽ നിർത്തുക എന്നാണ് സൂചന.\nLast Updated 30, Jul 2020, 12:33 PM\nഇടക്കാല അധ്യക്ഷയായി സോണിയ ഒരു വ‍ർഷം പൂ‍ർത്തിയാക്കുന്നു; പുതിയ അധ്യക്ഷനെ കണ്ടെത്താനാവാതെ കോൺഗ്രസ്\nമന്ത്രിക്കെതിരെ എം കെ മുനീർ, 'കരിപ്പൂരില്' രാഷ്ട്രീയ പോര്; വഴിമുട്ടി റണ്‍വേ വികസനം\nട്രെയിന് യാത്രയ്ക്കിടെ കാണാതായ പഴ്സ് കിട്ടി, 14 വര്‍ഷങ്ങള്‍ക്ക് ശേഷം\n'ലൈബ്രറിയിലാണ് ജീവിക്കുന്നത്'; പുസ്തകശേഖരം ട്വീറ്റ് ചെയ്തു; വിവാഹം കഴിക്കട്ടെയെന്ന് യുവതി\nഈ മിണ്ടാപ്രാണികളും തെരയുകയാണ് തങ്ങളുടെ ഉറ്റവരെ; മൂന്ന് ദിവസമായി ഇവരുമുണ്ട് ദുരന്തഭൂമിയില്


നൂതന ആശയങ്ങള് പുതിയ പദ്ധതികള് കാരവന് ടൂറിസവുമായി വിനോദസഞ്ചാര വകുപ്പ്;ലക്ഷ്യം സമഗ്ര മാറ്റം മുഹമ്മദ് റിയാസ് | BIG14NEWS നൂതന ആശയങ്ങള് പുതിയ പദ്ധതികള് കാരവന് ടൂറിസവുമായി വിനോദസഞ്ചാര വകുപ്പ്;ലക്ഷ്യം സമഗ്ര മാറ്റം മുഹമ്മദ് റിയാസ് | BIG14NEWS\nകാരവന് ടൂറിസം പദ്ധതിയുമായി സംസ്ഥാന വിനോദസഞ്ചാര വകുപ്പ്. വിനോദസഞ്ചാരികള്‍ക്ക് ടൂറിസം കേന്ദ്രത്തില് നിന്നും ലഭിക്കുന്ന എല്ലാ സൗകര്യങ്ങളും ഇനി കാരവന് വാഹനത്തില് ഒരുക്കുമെന്ന് മന്ത്രി പി എ മുഹമ്മദ് റിയാസ് അറിയിച്ചു. ടൂറിസം മേഖലയുടെ സമഗ്രമായ മാറ്റമാണ് ഇതിലൂടെ ലക്ഷ്യം വെയ്ക്കുന്നത്. പകല് സമയത്ത് സഞ്ചരിക്കുവാനും, രാത്രിയില് താമസിക്കാനുള്ള സൗകര്യവുമാണ് കാരവനില് ഏര്‍പ്പെടുത്തുക. രണ്ടുപേര്‍ക്കും നാലു പേര്‍ക്കും സഞ്ചരിക്കാന് സൗകര്യമുള്ള വാഹനമാക്കി ഇത് മാറ്റിയെടുക്കുമെന്ന് മുഹമ്മദ് റിയാസ് പറഞ്ഞു. സ്വകാര്യ സംരംഭകരാണ് ഇത് നിരത്തിലിറക്കുക. ടൂറിസ്റ്റുകളുടെ സുരക്ഷ പൂര്‍ണമായും ഉറപ്പാക്കിയാവും കാരവന് വാഹനങ്ങളുടെ പ്രവര്‍ത്തനം. 24 മണിക്കൂറും പ്രവര്‍ത്തിക്കുന്നതാവും കാരവന് പാര്‍ക്കുകള്. കാരവന് പദ്ധതിയില് അംഗമാകുന്നവര്‍ക്ക് സബ്‌സിഡി നല്‍കും. കാരവന് പാര്‍ക്കും ഇതിന്റെ ഭാഗമാകും. കാരവന് പാര്‍ക്ക് തദ്ദേശ സ്ഥാപനങ്ങളുടെ മേല്‍നോട്ടത്തിലാകും ഇനി പ്രവര്‍ത്തിക്കുക. 2022 ജനുവരിയോടു കൂടി ഇതിന്റെ പദ്ധതികള്‍ക്ക് തുടക്കം കുറിക്കും. അഞ്ച് കൊല്ലത്തിനുളളില് 500 പുതിയ ടൂറിസം കേന്ദ്രങ്ങള് കൂടി ഇവിടെ ഉറപ്പാക്കും. കൊവിഡിന്റെ ഇളവ് ടൂറിസത്തിന് ഏറെ ഗുണം ചെയ്തു. സഞ്ചാരികളുടെ എണ്ണത്തില് റെക്കോര്‍ഡ് വര്‍ധനവാണ് രേഖപ്പെടുത്തുന്നത്. കൊവിഡ് പ്രതിസന്ധിയില് ടൂറിസം മേഖല വളരെയധികം പ്രതിസന്ധി നേരിട്ടിരുന്നു. എന്നാല് ഇത്തരത്തിലുള്ള മുന്നൊരുക്കങ്ങളിലൂടെ ടൂറിസം മേഖലയെ പുനര്‍ജീവിപ്പിക്കാനുള്ള നടപടികളുമായി മുന്നോട്ട് പോകാനാണ് ടൂറിസം മേഖല ശ്രമിക്കുന്നത്.\nPrevious articleഭാര്യയെ കാണാതായതിനെ തുടര്‍ന്ന് ഭര്‍ത്താവിന്റെ ആത്മഹത്യ; പിന്നാലെ യുവതിയെ ഹൈദരാബാദില് നിന്നും കണ്ടെത്തി പൊലീസ്\nNext articleപികെ കുഞ്ഞാലിക്കുട്ടി ഇഡി മുമ്പാകെ ഹാജരായി


ന്യൂദല്‍ഹി: രാഹുല് ഗാന്ധി പൂര്‍ണമായി പരാജയപ്പെട്ട രാഷ്ട്രീയക്കരാനാണെന്ന് കേന്ദ്ര വാര്‍ത്തവിനിമയ പ്രക്ഷേപണ വകുപ്പ് മന്ത്രി സ്മൃതി ഇറാനി. യൂണിവേഴ്‌സിറ്റി ഓഫ് കാലിഫോര്‍ണിയയില് രാഹുല് നടത്തിയ സംവാദത്തിന്റെ പശ്ചാത്തലത്തിലായിരുന്നു മന്ത്രിയുടെ വിമര്‍ശനം.\nപരാജയപ്പെട്ട തന്റെ രാഷ്ട്രീയ യാത്രയെക്കുറിച്ച് പറയാനാണ് വിദേശത്തെ പ്രശ്‌സതമായ സര്‍വകലാശാലയെ അദ്ദേഹം ഉപയോഗിച്ചത്. തന്റെ പരാജയം മറയ്ക്കാനായി കുടുംബ പാരമ്പര്യം വിളമ്പാനാണ് രാഹുല് ശ്രമിച്ചത്. പാരമ്പര്യത്തില് അഭിരമിച്ചിരുന്ന കോണ്‍ഗ്രസിനേറ്റ ഏറ്റവും വലിയ തിരിച്ചടിയായിരുന്നു കഴിഞ്ഞ ലോക്‌സഭാ തിരഞ്ഞെടുപ്പെന്നും അവര് പറഞ്ഞു.\nAlso Read തെരഞ്ഞെടുപ്പിന് മുന്‍പേ പാര്‍ട്ടി നേതൃത്വം ഏറ്റെടുക്കാന് തയ്യാറെന്ന് രാഹുല്‍ഗാന്ധി; മോദി തന്നെ അപകീര്‍ത്തിപ്പെടുത്തുന്ന മെഷീനെന്നും വിമര്‍ശനം\nഇന്ത്യന് രാഷ്ട്രീയം നേരിടുന്ന പ്രധാന പ്രശ്‌നം കുടുംബവാഴ്ചയാണെന്നും എല്ലാ രാഷ്ട്രീയ പാര്‍ട്ടികളിലും കുടുംബാധിപത്യം നിലനില്‍ക്കുന്നുണ്ടെന്നും. കുടുംബവാഴ്ചയുടെ പേരില് കോണ്‍ഗ്രസിനെ മാത്രം കുറ്റപ്പെടുത്തുന്നതില് അര്‍ഥമില്ലെന്ന് കാലിഫോര്‍ണിയ സര്‍വകലാശാലയിലെ വിദ്യാര്‍ഥികളോട് സംസാരിക്കുന്നതിനിടെ രാഹുല് പറഞ്ഞിരുന്നു. താന് മാത്രമല്ല കുടുംബ പാരമ്പര്യത്തിന്റെ കരുത്തില് വന്നതെന്നും അഖിലേഷ് യാദവ്, എം.കെ.സ്റ്റാലിന്, അഭിഷേക് ബച്ചന്, തുടങ്ങിയവരും ഇതേ പാരമ്പര്യത്തിന്റെ പിന്‍തുടര്‍ച്ചക്കാര് ആണെന്നും അദ്ദേഹം പറഞ്ഞിരുന്നു.\nകാലിഫോര്‍ണിയയിലെ സംവാദത്തിനിടെ എന്.ഡി.എ സര്‍ക്കാരിനെതിരെ രൂക്ഷ വിമര്‍ശനങ്ങള് രാഹുല് ഗാന്ധിയുയര്‍ത്തിയിരുന്നു. രാജ്യത്തെ പ്രശ്‌നങ്ങള്‍ക്കെല്ലാം കാരണക്കാര് ബി.ജെ.പിയാണെന്നും അദ്ദേഹം വിമര്‍ശനമുയര്‍ത്തിയിരുന്നു.


P. O. C ബൈബിള്, പഴയ നിയമം, പ്രഭാഷക‌ന്, അദ്ധ്യായം 42 | Thiruvachanam | Malayalam Bible\nHome >> P. O. C ബൈബിള് >> പഴയ നിയമം >> പ്രഭാഷക‌ന് >> അദ്ധ്യായം 42\n1 : താഴെപ്പറയുന്ന കാര്യങ്ങളില്‍നീ ലജ്ജിക്കുകയോ മറ്റുള്ളവരെഭയന്ന് പാപം ചെയ്യുകയോ അരുത്.\n2 : അത്യുന്നതന്റെ നിയമം, അവിടുത്തെ ഉടമ്പടി, അപരാധനെ കുറ്റം വിധിക്കുക,\n3 : പങ്കാളിയും സഹയാത്രികനുമായികണക്കുതീര്‍ക്കുക, സ്‌നേഹിതരുടെ പിതൃസ്വത്തു വിഭജിക്കുക,\n4 : കൂടുതലോകുറവോ വരാതെ അളവിലും തൂക്കത്തിലും സൂക്ഷ്മത കാണിക്കുക,\n5 : കച്ചവടത്തില് ലാഭം നേടുക, കുട്ടികള്‍ക്കു നല്ല ശിക്ഷണം നല്‍കുക, ദുഷ്ടനായ ദാസന് തക്കശിക്ഷ കൊടുക്കുക ഇവയൊന്നിലും നീ ലജ്ജിക്കേണ്ടാ.\n6 : അവിശ്വസ്തയായ ഭാര്യയെ നിലയ്ക്കുനിര്‍ത്തുന്നതും നന്ന്; അനേകര് ഉള്ളിടത്തു സാധനങ്ങള്‍പൂട്ടി സൂക്ഷിക്കുന്നതും നന്ന്.\n7 : എല്ലാ ഇടപാടുകളിലും കണക്കുവയ്ക്കണം; ക്രയവിക്രയങ്ങളില് രേഖ സൂക്ഷിക്കണം.\n8 : അജ്ഞനെയോ വിഡ്ഢിയെയോചെറുപ്പക്കാരുമായി ശണ്ഠകൂടുന്നവൃദ്ധനെയോ ഉപദേശിക്കുന്നതില് ലജ്ജി ക്കേണ്ട; അപ്പോള് നീ അറിവുള്ളവനാണെന്ന്‌വ്യക്തമാവുകയും എല്ലാവരുംനിന്നെ അംഗീകരിക്കുകയും ചെയ്യും.\n9 : മകള് സ്വയമറിയാതെതന്നെ പിതാവിനെജാഗരൂകതയുള്ളവനാക്കുന്നു; അവളെക്കുറിച്ചുള്ള വിചാരം അവന്റെ നിദ്രഅപഹരിച്ചുകളയുന്നു; യൗവനത്തില് അവള് വിവാഹിതയാകുമോ എന്നും വിവാഹത്തിനുശേഷം അവള് ഭര്‍ത്താവിന് അഹിതയാകുമോ എന്നും ഓര്‍ത്ത് ആകുലനാകുന്നു.\n10 : കന്യകയായിരിക്കുമ്പോള് അവള്‍കളങ്കിതയും പിതൃഭവനത്തില്‍വച്ച് ഗര്‍ഭിണിയും ആകുമോ എന്നു ഭയപ്പെടുന്നു; ഭര്‍ത്തൃമതിയെങ്കില് അവിശ്വസ്തയോവന്ധ്യയോ ആകുമോ എന്നും ശങ്കിക്കുന്നു.\n11 : ദുശ്ശാഠ്യക്കാരിയായ പുത്രിയെകര്‍ശനമായി സൂക്ഷിക്കുക; അല്ലെങ്കില്, അവള് നിന്നെശത്രുക്കളുടെ പരിഹാസപാത്രവും, നഗരത്തില് സംസാരവിഷയവും ജനമധ്യേ അപമാനിതനും ആക്കും; സമൂഹത്തിന്റെ മുമ്പില് നിനക്കുലജ്ജിക്കേണ്ടിവരും.\n12 : ആരുടെയും ആകാരഭംഗി നോക്കിയിരിക്കരുത്; സ്ത്രീകളുടെ ഇടയില് ഇരിക്കയുമരുത്.\n13 : വസ്ത്രത്തില്‍നിന്നു കീടങ്ങള്‍എന്നപോലെ സ്ത്രീയില്‍നിന്നുദുഷ്ടത വരുന്നു.\n14 : സ്ത്രീയുടെ നന്‍മയെക്കാള് ഭേദമാണ്പുരുഷന്റെ ദുഷ്ടത; സ്ത്രീയാണ് ലജ്ജയും അപമാനവും വരുത്തുന്നത്.\n15 : ഞാന് ഇപ്പോള് കര്‍ത്താവിന്റെ പ്രവൃത്തികളെ അനുസ്മരിക്കുകയും ഞാന് കണ്ടതു പ്രഘോഷിക്കുകയും ചെയ്യും; കര്‍ത്താവിന്റെ പ്രവൃത്തികള് വചനംവഴി നിര്‍വഹിക്കപ്പെടുന്നു.\n16 : സൂര്യന് തന്റെ കിരണങ്ങള്‍കൊണ്ട്എല്ലാ വസ്തുക്കളെയും കടാക്ഷിക്കുന്നു; കര്‍ത്താവിന്റെ മഹത്വം എല്ലാസൃഷ്ടികളിലും നിറഞ്ഞിരിക്കുന്നു.\n17 : കര്‍ത്താവിന്റെ വിസ്മയനീയമായപ്രവൃത്തികള് അവിടുത്തെവിശുദ്ധര്‍ക്കുപോലും അവര്‍ണനീയമാണ്; പ്രപഞ്ചം മുഴുവന് തന്റെ മഹത്വത്തില്‍നിലകൊള്ളാന്‍വേണ്ടി സര്‍വശക്തനായ കര്‍ത്താവ്‌സ്ഥാപിച്ചവയത്രേ അവ.\n18 : അവിടുന്ന് ആഴിയുടെ അഗാധത്തെയുംമനുഷ്യഹൃദയങ്ങളെയും പരിശോധിച്ച് അവയുടെ നിഗൂഢതകള് ഗ്രഹിക്കുന്നു; അറിയേണ്ടതെല്ലാം അവിടുന്നറിയുന്നു; കാലത്തിന്റെ സൂചനകള്‍അവിടുന്ന് നിരീക്ഷിക്കുകയും ചെയ്യുന്നു.\n19 : ഭൂതവും ഭാവിയും അവിടുന്ന്പ്രഖ്യാപിക്കുന്നു; നിഗൂഢരഹസ്യങ്ങള് അവിടുന്ന്‌വെളിപ്പെടുത്തുന്നു.\n20 : ഒരു ചിന്തയും അവിടുത്തേക്കജ്ഞാതമല്ല; ഒരു വാക്കും കര്‍ത്താവിനു മറഞ്ഞിരിക്കുന്നില്ല.\n21 : അവിടുത്തെ ജ്ഞാനത്തിന്റെ മഹിമകള് അവിടുന്ന് ക്രമീകരിച്ചിരിക്കുന്നു; അവിടുന്ന് അനാദിമുതല് അനന്തതവരെ സ്ഥിതിചെയ്യുന്നു. ഒന്നും കൂട്ടാനോ കുറയ്ക്കാനോസാധിക്കുകയില്ല; അവിടുത്തേക്ക് ഉപദേശകരെയും ആവശ്യമില്ല.\n22 : അവിടുത്തെ പ്രവൃത്തികള് എത്ര അഭികാമ്യം! അവ കാഴ്ചയ്ക്ക് എത്ര ദീപ്തമാണ്!\n23 : അവയെല്ലാം എന്നേക്കും ജീവിക്കുകയുംനിലനില്‍ക്കുകയും ചെയ്യുന്നു; സ്വധര്‍മത്തോടു വിശ്വസ്തത പുലര്‍ത്തുന്നു.\n24 : എല്ലാവസ്തുക്കളും ജോടികളായി,ദ്വന്ദ്വങ്ങളായി, സൃഷ്ടിക്കപ്പെട്ടിരിക്കുന്നു; ഒന്നും അപൂര്‍ണമല്ല.\n25 : ഒന്ന് മറ്റൊന്നിന് പൂരകമാണ്; അവിടുത്തെ മഹത്വം ദര്‍ശിച്ച്ആര്‍ക്കെങ്കിലും മതിവരുമോ?\nSat May 28 16:42:15 IST 2022


ചികിത്സയ്ക്ക് വന്ന യുവതിക്ക് പ്രേമലേഖനം കൊടുത്ത ബ്രിട്ടനിലെ ഇന്ത്യന് ഡോക്ടര്‍ക്ക് വിലക്ക്\nലണ്ടന് : വയറുവേദനയുമായി സമീപിച്ച സ്ത്രീക്ക് പ്രേമലേഖനം നല്‍കിയ പരാതിയില് ബ്രിട്ടനിലെ ഇന്ത്യന് ഡോക്ടര്‍ക്ക് ചികിത്സാ വിലക്ക്. 59 കാരനായ ഡോ സചിയേന്ദ്ര അമലഗിരിയെ ഡോക്ടര് പണിയില് നിന്ന് മാറ്റിരിക്കുകയാണ് . ഡൂഡ്‌ലിയിലെ റസല്‍ഹാള് ഹോസ്പിറ്റലിലെ ഡോക്ടറായിരുന്നു അമലഗിരി. ബ്രിട്ടനില് മെഡിക്കല് പ്രാക്ടീസ് നടത്തുന്നവരുടെ ലിസ്റ്റില് നിന്നും അമലഗിരിയുടെ പേര് വെട്ടാന് മെഡിക്കല് പ്രാക്റ്റീഷണേഴ്‌സ് ട്രിബ്യൂണല് സര്‍വീസ്(എംപിടിഎസ്) തീരുമാനിച്ചിട്ടുണ്ട്. ഡോ.സചിയേന്ദ്ര തന്നോട് ശൃംഗരിക്കാന് വന്നെന്നു കാട്ടി യുവതി നല്‍കിയ പരാതിയിലാണ് നടപടി.\n'കഴിഞ്ഞ കുറേ വര്‍ഷങ്ങളായി എന്നില് ഉറങ്ങിക്കിടന്ന ചില വികാരങ്ങള് നിങ്ങള് ഉണര്‍ത്തി. നിങ്ങള് ആദ്യമായി എന്റെ ആശുപത്രിയിലേക്ക് കടന്നു വന്നപ്പോള് നിങ്ങളുടെ സാന്നിദ്ധ്യം അറിഞ്ഞ ഞാന് സ്തബ്ധനായി'-ഡോക്ടര് തന്റെ കുറിപ്പ് എഴുതിയത് ഇങ്ങനെ. പ്രേമലേഖനത്തില് യുവതിയെ കാപ്പി കുടിക്കാനും ഡോക്ടര് ക്ഷണിക്കുന്നു.എഴുത്ത് കിട്ടിയപാടെ യുവതി പോലീസിനെ വിളിക്കുകയായിരുന്നു. തന്റെ മേല്‍വിലാസവും ഫോണ് നമ്പറുമെല്ലാം താന് നല്‍കിയിരുന്നെന്നും തന്നെ അയാള്‍ക്കറിയാമെന്ന്ന്നും യുവതി പറയുന്നു. ഡോക്ടറുടെ എഴുത്തു വായിച്ച ട്രിബ്യൂണല് ഡോക്ടറെ വിലക്കുകയായിരുന്നു.\nഎന്നാല് തന്റെ എഴുത്ത് ദുര്‍വ്യാഖ്യാനം ചെയ്യപ്പെടുകയാണുണ്ടായതെന്നു അമലഗിരി പറഞ്ഞു. അത്ര മോശപ്പെട്ട് എഴുത്തല്ല. പക്ഷെ വായിച്ചു മനസിലാക്കാന് ബുദ്ധിമുട്ടാണ്. അവരെ ഏതെങ്കിലും തരത്തില് വേദനിപ്പിക്കണമെന്ന് ഞാന് ഉദ്ദേശിച്ചിരുന്നില്ല. ഒരു സാമൂഹിക മര്യാദ എന്ന നിലയിലാണ് അവരെ കാപ്പി കുടിക്കാന് വിളിച്ചത്-അമലഗിരി പറയുന്നു. യുവതിയോടും ആശുപത്രിയിലെ തന്റെ സഹപ്രവര്‍ത്തകരോടും ഇയാള് ക്ഷമാപണം നടത്തുകയും ചെയ്തു. ട്രിബ്യൂണലിന്റെ തീരുമാനത്തിനെതിരേ അപ്പീല് കൊടുക്കാനാണ് അമലഗിരിയുടെ തീരുമാനം.


കെനിയയിലൂടെ ഒരു സഞ്ചാരം - മലയാളനാട് വെബ്ബ് ജേർണൽ\nഞാൻ കണ്ട കെനിയൻ കാഴ്ചകൾ – 1\nയാത്രകൾ എന്നും മനുഷ്യ സമൂഹത്തിനു പകർന്നു നൽകുന്ന മായക്കാ ഴ്ചകൾ ഒരുപാട് നിറഭേദങ്ങൾ ആണ്. ആ നിറഭേദങ്ങൾ തേടിയുള്ള ഒരു യാത്ര നിങ്ങൾക്കു മുന്നിൽ രണ്ടോ മൂന്നോ ഭാഗങ്ങൾ ആയി എഴുതുവാൻ ഉള്ള ശ്രമത്തിൽ ആണ്.\nജോലിയുമായി ബന്ധപ്പെട്ട് ആഫ്രിക്കൻ രാജ്യങ്ങൾ പലതും സന്ദർശിക്കാൻ ഇടയായിട്ടുണ്ടെ ങ്കിലുംകെനിയ ആയിരുന്നു കൂടുതൽ മനസ്സിൽ തങ്ങി നിന്നത്. ഇപ്പോഴും തുടരുന്ന ഈ യാത്രയ്ക്ക് ഇനിയും നീളം കൂടാൻ മനസ്സു കൊണ്ട് ആഗ്രഹിക്കുകയാണ്. ആഫ്രിക്കൻ രാജ്യങ്ങളിൽ ഏറ്റവും ഭേദപ്പെട്ട ഒന്നാണ് കെനിയ. അവികസിത രാജ്യമായ കെനിയ ഇപ്പോൾ വ്യവസായ സംരഭപദ്ധതികൾ അതിവിപുലമായ രീതിയിൽ ആരംഭിച്ചതായി ഈയിടെ ബി ബി സി റിപ്പോർട്ട് ചെയ്യുകയുണ്ടായി. ഏതൊരു വ്യവസായിയെയും മോഹിപ്പിക്കുന്ന വിപണന മാർഗങ്ങളുമായി ഭരണകർത്താക്കൾ ഉണർന്നു കഴിഞ്ഞു. ചൈനയുടെ നേതൃത്വത്തിൽ നടക്കുന്ന വികസന പ്രവർത്തങ്ങൾ ഏകോപിപ്പിക്കുന്നത് ബ്രിട്ടീഷ് ഏജൻസികൾ ആണ്.. ബ്രിട്ടീഷ് കോളനിവത്കരണം അവസാനിപ്പിച്ച് 1948 ൽ സ്വാതന്ത്രമായ കാലത്തു ഉണ്ടാക്കിയ കരാർ പ്രകാരം ഇഷ്ടമുള്ള പൗരത്വം സ്വീകരിക്കാൻ കെനിയൻ സ്വാതന്ത്ര്യസമരവുമായി ബന്ധപ്പെട്ടവർക്കു കഴിയും. ഇന്നും അതിന്റെ ഫലം അനുഭവിക്കുന്ന ഒരു തലമുറ കെനിയയിൽ വളർന്നു വരുന്നു. കെനിയൻ ജനതയിൽ നല്ലൊരു ശതമാനം വിദ്യാസ മ്പന്നർ ആണ്. “സ്വാഹെലി” എന്ന ഭാഷയാണ് ഔദ്യോഗികം എന്നിരുന്നാലും തൊണ്ണൂറു ശതമാനം പേരും ഇംഗ്ലീഷ് ഭാഷ ഉപയോഗിക്കുന്നവർ ആണ്. അതിനു മറ്റൊരു കാരണവും കൂടെ ഉണ്ട്. സ്വാഹെലി ഭാഷ വാമൊഴി മാത്രമുള്ള ഒന്നാണ്. വരമൊഴി ഇംഗ്ലീഷ് ആണ്. മുസ്ലീം സമൂഹം ന്യൂനപക്ഷവും ക്രിസ്ത്യൻ സമൂഹം ഭൂരിപക്ഷവും ആയ കെനിയയിൽ തുടച്ചയായി അഞ്ചുവർഷത്തോളം നിയമപരമായി നിന്നാൽ പൗരത്വം ലഭിക്കും. ഹിന്ദു വിശ്വാസങ്ങളിൽ അവർക്കു എതിർപ്പും ഇല്ല കേട്ടോ.. അതിനുള്ള തെളിവാണ് നൈറോബി അയ്യപ്പക്ഷേത്രം. നിത്യ പൂജയുള്ള നാലോളം ക്ഷേത്രങ്ങൾ നൈറോബിയിൽ ഉണ്ട്. 1947 ൽ നമുക്ക് സ്വാതന്ത്ര്യം ലഭിക്കുന്നതിന് മുന്നേ ഇൻഡ്യാക്കാർ ആയ തടവ് പുള്ളികളെ അടിമകൾ ആക്കി കെനിയയിൽ ബ്രിട്ടീഷുകാർ എത്തിച്ചിരുന്നു. കൂടുതലും ഗുജറാത്തികൾ ആണ് അങ്ങനെ എത്തിയവരിൽ അധികവും.\nസത്യത്തിൽ റെയിൽവേ നിർമാണത്തിനായി എത്തിച്ച ഗുജറാത്തികൾ ആണ് നൈറോബിയുടെ ഇപ്പോത്തെ അവകാശികൾ. നഗരമദ്ധ്യത്തിലൂടെ യാത്ര ചെയ്യുമ്പോൾ ഗുജറാത്തിലെ ഒരു നഗരത്തിലൂടെ യാത്ര ചെയ്യുന്ന പ്രതീതി നമുക്കനുഭവപ്പെടുന്നത് സ്വാഭാവികം. നൈറോബിയിലെ വ്യവസായശാലകളും,വ്യവസായ സമുച്ചയങ്ങളും ഏറിയ പങ്ക് കൈയടക്കി വച്ചിരിക്കുന്നതും ഈ കൂട്ടർ ആണ്. മുതലാളിത്ത മേധാവിത്തം ഒരിക്കലും തകരാതിരിക്കാൻ ഈ ഗുജറാത്തികൾ നടത്തുന്ന ശ്ര മങ്ങൾ അപലപനിയം ആണ്. അഭ്യസ്തവിദ്യർ ആണെങ്കിലും അലസതയും അതിലേക്കെത്തിക്കുന്ന തൊഴിലില്ലായ്മയും കൃത്രിമമായി സൃഷ്ടിക്കാൻ ഭരണ,പ്രതിപക്ഷ,മുതലാളിത്ത മേലാളന്മാർ നടത്തുന്ന കൊടിയ വഞ്ചനകളും പീഡനങ്ങളും വാക്കുകൾക്ക് അതീതമാണ്. ജോമോ കെനിയറ്റ എന്ന സർവ്വ സമ്മതനായ പ്രസിഡണ്ടിന്റെ കീഴിൽ നിന്നും കിബാക്കി എന്ന കാട്ടാളൻ ഭരണം ഏറ്റെടുത്തു നടത്തിയ നരനായാട്ട് കെനിയൻ ജനതയ്ക്ക് സ്വപ്നം കാണാൻ ഉള്ള കഴിവ് വരെ ഇല്ലാതാക്കി. അവിടെ നിന്നാണ് കെനിയ ഉയർത്തെഴുന്നൽക്കുന്ന വാർത്തയുമായി പുതിയ ഭരണവർഗം ലോകത്തിനു മുന്നിൽ നിൽക്കുന്നത് എന്നത് സന്തോഷകരമായ വസ്തുതയാണ്. തൊഴിലില്ലായ്മ അതി രൂക്ഷമായ സാഹചര്യം കൊലയിലേക്കും കൊള്ളിവെപ്പിലേക്കും യുവതലമുറയെ നയിക്കുന്നു. കുടുംബബന്ധം എന്ന വ്യവസ്ഥിതി പൊതുവെ ആഫ്രിക്കൻ രാജ്യങ്ങളിൽ കാണാനില്ലാത്ത ഒന്നാണ്. വിവാഹബന്ധങ്ങൾ ആഴ്ചകളോ മാസങ്ങളോ കൂടിയാൽ രണ്ടോ മൂന്നോ വർഷങ്ങളിലോ അവസാനിക്കുന്ന വ്യവസ്ഥ ആയി മാറുന്നു. പത്തും പന്ത്രണ്ടും വയസിൽ പെൺകുട്ടികൾ അമ്മമാർ ആകുന്ന ലൈംഗിക അരാജകത്വം. ഒരു കുപ്പി ബീയറിന് വേണ്ടി ശരീരം വിൽക്കാൻ തായ്യാറാകുന്ന സ്കൂൾ വിദ്യാർത്ഥികൾ. മദ്യവും മയക്കുമരുന്നും യുവതലമുറയിലെ ആൺ പെൺ ഭേദമന്യേ ഉപയോഗിച്ച് ജീവിതം വലിച്ചെറിയുന്ന ജീവിതരീതി. പൊതുവെ ആഫ്രിക്കൻ ജീവിതം മൊത്തത്തിൽ ഈ വിധം വീക്ഷിക്കാം..പ്രിയ വായനക്കാരാ നിങ്ങളുടെ മുന്നിൽ യഥാർത്ഥ കെനിയൻ ജീവിതം വരച്ചിടാൻ ആണ് എന്റെ എളിയ ശ്രമം . അതിനാൽ തുറന്നെഴുത്തു മാനസിക പിരിമുറുക്കം അനുഭവിപ്പിച്ചേക്കാം.\nഎന്നെ സംബന്ധിച്ചിടത്തോളം യാത്ര ഒരു അനുഭുതിയാണ്. യാത്രക്കായി കിട്ടുന്ന ഒരു അവസരവും ഞാന് പാഴാക്കാറില്ല.. മഞ്ഞും,മരവും,മഴക്കാടുകളും, എന്നും സ്വപ്നത്തിലുണ്ട്. ആ കാഴ്ചകള് കാണാന് മനസ്സ് പലപ്പോഴും അതിരുകള് കടന്നു പറക്കുന്നു. കണ്ട കാഴ്ചകള് പലതും ഗൃഹാതുരത്വം ഉണര്‍ത്തി, കണ്‍മുന്നില് വിരുന്നിനെത്താറുണ്ട്. കണ്ണടച്ച് ചാരുകസലയിൽ കാൽ കയറ്റിവെച്ച് ഒാർമകളിലുടെ യാത്ര പോകാൻ മനസ് കൊതിക്കാറുണ്ട്.\nകഥകളില് കേള്‍ക്കുകയും ഒരിക്കലെങ്കിലും കാണണം എന്ന് ഞാന് ആഗ്രഹിക്കുകയും ചെയ്ത ഒരു നാട്. ക്രിക്കറ്റ് കളിയിൽ കണ്ട കറുത്തമുഖങ്ങൾ എസ കെ പൊറ്റക്കാടിന്റെ വായനയിലൂടെ പരിചയപ്പെട്ട , ഇരുണ്ട ഭൂഖണ്ഡത്തിലെ വരണ്ടുണങ്ങിയ രാജ്യങ്ങളിൽ ഒന്നായ കെനിയ.കാഴ്ചക്കാരെ അത്ഭുതപ്പെടുത്താൻ കെനിയയിൽ ഒരുപാടുണ്ട്..ലോകത്തിലെതന്നെ എറ്റവും വലിപ്പം കൂടിയ വൈൽഡ് ലൈഫ് പാർക്കുകളിൽ ഒന്നാണ് മസൈമാറാ നാഷണൽ പാർക്ക്. ഡിസ്കവറി,നാഷണൽ ജിയോഗ്രഫിക് തുടങ്ങിയ വൈൽഡ് ലൈഫ്ചാനലുകളിൽ നാം കാണുന്ന ദൃശ്യങ്ങളുംമസൈമാറയുടെ ഭാഗങ്ങളാണ്. ഭൂമിയുടെ സാങ്കൽപ്പിക ഭൂമദ്ധ്യരേഖ കടന്നുപോകുന്നത് കെനിയയിലുടെയാണ്.നൈറോബിയിൽ നിന്നും മോമ്പാസയിലെക്കുള്ളദേശിയപാതയിൽ ‘മച്ചാക്കുസ്‘ എന്ന സ്ഥലത്താണ് “റിവേഴ്സ് ഗ്രാവിറ്റി” എന്ന പ്രതിഭാസം ആദ്യമായി കണ്ടെത്തിയത്. കെനിയയിലെ വരണ്ടുണങ്ങിയ ഭൂപ്രകൃതിക്കു വിപരിതമായി കോടമഞ്ഞും അസ്ഥി വിറക്കുന്ന തണുപ്പും മനോഹരമായ സമതലങ്ങളുമായി, ഏതു സഞ്ചാരികളെയും മയക്കാൻ പാകത്തിൽ ‘നൈവാഷ‘ യും, അവിടെനിന്നു പിന്നെയും മുന്നോട്ട് പോയാൽ ‘നക്ക്റു‘ വിൽ ലോകത്തിലെ രണ്ടാമത്തെ വലിപ്പം കൂടിയ ശുദ്ധജല തടകമായ ലേക് വിക്ടേറിയയും കാണാം. ഹിപ്പപൊട്ടമസ് എന്ന ഭികരൻമാർ എനിക്കു തന്ന ഒാർമകൾ നക്കുറുവിൽ നിന്നാണ്. മസായിയെന്ന ആദിവാസി സമുഹത്തിന്റെ ജീവിതചര്യകൾ ഉൾകിടിലത്തോടു കൂടിയെ ഒാർക്കാൻ കഴിയുന്നുള്ളു.\n2009 ആഗസ്റ്റ് മാസം അവസാനത്തിലെ ഒരു ശനിയാഴ്ച രാവിലെ ദുബായിൽ നിന്നും ദോഹ വഴി നൈറോബിയിലെക്കു പോകുന്ന ഖത്തർ എയർവേയ് സിന്റെ വിമാനത്തിൽ ഞാനും ജോലിയിലെ വഴികാട്ടി രഹാൻ അഷറഫും കൂടിയാണ് നൈറോബിയിലെ ജോമോ കെനിയാത്ത ഇന്റർനഷണൽ എയർപോർട്ടിൽ, ഏകദേശം9മണിക്കുർ നിണ്ട വിരസമായ യാത്രക്കൊടുവിൽ കെനിയൻ സമയം ഉച്ചകഴിഞ്ഞ് രണ്ടരയോടെ പറന്നിറങ്ങുന്നത്.\nവിമാനം പറന്നതു യാത്രയുടെ പകുതിയിലെറെ സമയവും കടലിനുമുകളിലുടെയും, ചിലപ്പോഴോക്കെ സ്വർണ്ണനിറമുള്ള മണൽക്കാടിനു മുകളിലുടെയും, പിന്നെയും ചിലപ്പോൾ കറുത്ത കൂറ്റൻ പാറക്കെ ട്ടുകൾക്കിടയിലുടെയുമായിരുന്നു. വിരസമായ ആകശകാഴ്ചകൾ ഞാൻ ഒരിക്കലും ഇഷ്ടപെടുന്നില്ല. എന്റെ കാഴ്ചകൾ ഭൂമിയിൽ പാദം പതിച്ചുനിന്നും, മണ്ണിന്റെ മണമുള്ള കാറ്റടിച്ചും ആകണമെന്ന ചിന്ത മനസിൽ വേരുറച്ചു പോയതുകൊണ്ടാകാം .. യാത്രയിൽ വിമാനജോലിക്കാർ തന്ന ഭക്ഷണവും റെഡ് ലേബൽ സ്കോച് വിസ്കി മൂന്നു പെഗ്ഗും വിശാലമായ മനസ്സുള്ള പാക്കിസ്ഥാൻ സഹപ്രവർത്തകൻ രഹാനും ചേർന്ന് ആസ്വദിച്ചു കഴിച്ചു. പലപ്പോഴും ആകാശയാത്രകൾ നടത്തിയിട്ടണ്ടങ്കിലും പൊങ്ങച്ച സംസ്കാരം എന്നെയും പിടികൂടിയിരുന്നു. അതിൽ നിന്നു ഉരുത്തിരിയുന്ന അപകർഷതാ ബോധവും വേണ്ടുവോളം ഇൗ യാത്രയിലും ഞാൻ കൂടെ കൂട്ടിയിട്ടുണ്ടായിരുന്നു. ഞാൻ ഭക്ഷണം ഒരിക്കലും സ്പൂണും,കത്തിയും,മുള്ളും ഉപയോഗിച്ച് കഴിച്ചിട്ടില്ല. പക്ഷേ സഹയാത്രികർ എല്ലാവരും ആ രീതി പിൻതുടരുമ്പോൾ അപകർഷത- പൊങ്ങച്ചം- എനിക്കും നുരഞ്ഞു പൊ ന്തുമായിരുന്നു. ഇതിവിടെ പറയാൻ കാരണം ഈ യാത്രയിൽ ആണ്ആ അപകർഷതയെ ഞാൻ മറികടന്നത്. സഹപ്രവർത്തകൻ രഹാൻ ജോലിയുമായി ബന്ധപ്പെട്ടും അല്ലാതെയും നിരവധി രാജ്യങ്ങളിലുടെ സഞ്ചരിച്ച വ്യക്തിയാണ്. എന്റെ ഭക്ഷണം കഴിക്കുന്ന രീതി കണ്ടാവണം ‘സുഹൃ ത്തെ ഈ സാധനങ്ങൾ സായിപ്പൻ ടീംസിനുള്ളതാണ്. നമുക്ക് കൈകളാണ് നല്ലതെ’ന്നു ഉറക്കെ പറഞ്ഞു പൊട്ടിച്ചിരിച്ചു കൈകൾ കൊണ്ട് കഴിക്കുവാൻ തുടങ്ങി. അന്നുമുതൽ എങ്ങോട്ടുള്ളയാത്രയിലും സ്പൂണോ മറ്റോന്നുമോ ഉപയോഗിച്ചു ഭക്ഷണം കഴിച്ചിട്ടില്ല.\nവെള്ളിപുതച്ച മേഘങ്ങൾക്കിടയിലുടെ താഴേ ക്കുനോക്കു മ്പോൾ പൊട്ടു പൊട്ടായി ഒാലമേഞ്ഞ ചെറുകൂനകൾ, കലങ്ങിമറിഞ്ഞൊഴുകുന്ന പേരറിയാത്ത നദി, വളഞ്ഞും പുളഞ്ഞും പോകുന്ന റോഡുകളിൽ വരിവരിയായി വലുതും ചെറുതുമായ വാഹനക്കൂ ട്ടങ്ങൾ… മുകളിൽ നിന്നുള്ള ആകാശക്കാഴ്ചകളിൽ കൂടുതലും പരന്നുകിടക്കുന്ന സമതലങ്ങളാണ്. ഇടക്കിടക്കു വിരളമായി കാണുന്ന തകരഷിറ്റുകൾ കൊണ്ടുപൊതിഞ്ഞ വലിയ ഷെഡുകൾ വ്യവസായ ശാലകൾ ആയിരിക്കണം…\nഎയർപോർട്ട് ,പഴമയുടെ ഒരുസമുച്ചയമാണ്. ചിട്ടയി ല്ലാത്ത പ്രവർത്തികൾ കണ്ടുകൊണ്ട് ഇടനാഴിയിലുടെ കുറെദൂരം നടന്ന് ഞങ്ങൾ ചെന്നെത്തിയത് ഇമിഗ്രേഷൻ ക്ലിയറൻസ് ഡെസ്കിന്റെ മുന്നിലാണ്. എതാണ്ട് എല്ലാ രാജ്യക്കാർക്കും പാസ്പോർട്ടുമായി ചെന്നാൽ മൂന്ന് മാസം വരെയുള്ള സന്ദർശക വിസ നിശ്ചിത ഡോളറുകൾ നൽകി വാങ്ങാൻ കഴിയും. വിസക്കാവശ്യമായ വിവരങ്ങൾ ഇമിഗ്രേഷൻ കൗണ്ടറിൽ നിന്ന് കിട്ടുന്ന ഫോമിൽ എഴുതികൊണ്ടിരിക്കുമ്പോൾ മാന്യനായ ഒരാൾ എന്നെ മാറ്റി നിറുത്തി എന്തൊക്കെയോ ശബ്ദമുയർത്തി ചോദിച്ചു. പാസ്പോർട്ട് തിരിച്ചും മറിച്ചും നോക്കി മൊട്ടത്തലയിൽ പലവട്ടം ചൊറിഞ്ഞു എന്നെ ഭയപ്പെടുത്താൻ ഉള്ള ഒരു ശ്രമം നടത്തി. ചെറിയ ഭയം എന്നെയും പിടികൂടി കഴിഞ്ഞിരുന്നു. രെഹാൻ ജോലി പൂർത്തി ആക്കി മുന്നേ നടന്നു കഴിഞ്ഞിരുന്നതിനാൽ എന്റെ ചെറിയ പേടി വലിയ പേടിയിലേക്ക് മാറി. ഏറ്റവും വലിയ പ്രശനമായി അവർ കാണുന്നത് ആഫ്രിക്കൻ യാത്ര നടത്തുന്ന ഏതൊരാളും യെല്ലോഫീവർ പ്രതിരോധ വാക്സിനേഷൻ യാത്ര തുടങ്ങുന്നതിനു പതിനഞ്ചു ദിവസം മുന്നേ എടുത്തിരിക്കണം എന്നതും . അപ്പോൾ ലഭിക്കുന്ന രേഖ യാത്രാ വേളയിൽ ആവശ്യപ്പെട്ടാൽ കാണിക്കണംഎന്നതും ആണ് . നമ്മുടെ സുരക്ഷക്കുവേണ്ടി ആണ് ഈ നിയമം എങ്കിലും എനിക്ക് അങ്ങനെ ഒരു രേഖ ഇല്ലായിരുന്നു. ഓടിനടക്കുന്ന ജോലിയിൽ ഷാർജ യിൽ പോയി ഇഞ്ചക്ഷൻ എടുക്കാൻ ഞാൻ മുതിർന്നില്ല. പക്ഷെ എന്നെ തടഞ്ഞു വെച്ച ഓഫിസർ അതില്ലാതെ എമിഗ്രെഷൻ ക്ലിയറാൻസിന് അനുവദിക്കില്ല എന്നറിയിച്ചു. അവസാനം അരമണിക്കൂർ സർവ്വ ഭാവങ്ങളോടും കൂടെ വാദിച്ചു തോറ്റ് സമാസ്താ പരാധം കണ്ണിൽ നീർത്തുള്ളി വരുത്തി ഓഫീസറിന്റെ പാദം നമസ്കരിച്ചു 10 ഡോളറും നൽകി ക്ലിയറൻസ് നടത്തി ലഗ്ഗേജ് എടുക്കുവാനായി പുറപ്പെട്ടു. അടുത്ത കോടാലി എന്താണെന്നു മനസ് വ്യാകുലപ്പെടുന്ന സമയത്തു തന്നെ കിട്ടി. മൂന്ന് ബാഗ് ആണ് എനിക്കുള്ളത്. മെയിൻ ബാഗ് കാണുന്നില്ല.അന്വേഷണം പല വിധം നീണ്ടു ആരും കണ്ടവരില്ല. എന്റെ വിലപ്പെട്ട പല രേഖകൾ ആ ബാഗിൽ ആണ് ഉള്ളത്. ജോലിക്കാവശ്യമായ പലതും നഷ്ടമാകുന്ന അവസ്ഥ ഓർത്തു അടുത്ത കരച്ചിൽ മനസിൽ തരപ്പെടുത്തി വെച്ചു. കാരണം ഇവിടെ വേറെ ഒന്നും നടക്കില്ല. കൈക്കൂലി ചോദിച്ചു നടക്കുന്ന ജീവനക്കാർ കാണിക്കുന്ന അലംഭാവം ആ രാജ്യത്തിന്റെ യഥാർത്ഥ ചിത്രമാണെന്ന് അന്നെനിക്ക് മനസിലായിരുന്നില്ല.\nകുറെ നേരത്തെ വാദ പ്രതിവാദങ്ങൾക്കു ശേഷം കാണാതായ എന്റെ ബാഗും തൂക്കി ഒരാൾ മുന്നിൽ വന്നു നിന്നു. മനഃസമധാനത്തോടെ അതും വാങ്ങി ചോദിക്കുന്നതിനു മുന്നേ3ഡോളർ അവനും കൊടുത്തു പുറത്തു ഇറങ്ങി. ഞാൻ അവിടെ നിന്ന് ബഹളം ഉണ്ടാക്കിയില്ലായിരുന്നു എങ്കിൽ എന്റെ ബാഗ് നഷ്ടപ്പെടും എന്ന് ഉറപ്പായിരുന്നു. പുറത്തു എന്റെ കഥകളികൾ കണ്ട് രെഹാൻ നിൽക്കുന്നുണ്ടായിരുന്നു.\nപുറത്തു നല്ല വെയിൽ..\nസമയം അഞ്ചിനോട് അടുക്കുന്നു. ഞങ്ങളെ എയർ പോർട്ടിൽ സ്വീകരിക്കാൻ ആളെ എർപെടുത്തിയതായി യാത്ര തുടങ്ങും മുൻപ് നൈറോബിയിൽ നിന്നും മെയിൽ വന്നിരുന്നു എങ്കിലും പുറത്തിറങ്ങിയ ഞങ്ങൾ 1മണിക്കൂറോളം വെയിറ്റ് ചെയ്യേണ്ടി വന്നു. കാത്തിരിപ്പിനൊടുവിൽ പ്രവീൺ കുമാർ എന്ന കോട്ടയം രാമപുരം സ്വദേശി ചിരിക്കുന്ന മുഖവുമായി നടന്നെത്തി.\nവരണ്ടുണങ്ങിയ ഉരുളക്കിഴങ്ങു പാടങ്ങൾക്കു നടുവിലൂടെ വളഞ്ഞു പുളഞ്ഞു പോകുന്ന വഴികളിലൂടെ പ്രവീണിന്റെ കുഞ്ഞു കാർ ഞങ്ങളെയും കൊണ്ട് കുതിച്ചു പാഞ്ഞു കൊണ്ടിരുന്നു. നൈറോബി എന്ന മഹാനഗരം പിന്നിലായിക്കൊണ്ടിരുന്നു. നൈറോബിയിൽ നിന്നും ഏകദേശം 100 കിലോമീറ്റർ ദൂരമുള്ള “കിറ്റൻഗേല” എന്ന ഗ്രാമത്തിൽ പുതിയതായി ആരംഭിച്ച ആത്തിറിവർ ഫ്രീസോൺ ആണ് ലക്‌ഷ്യം. പ്രവീൺ കെനിയൻ പൗരത്വം ഉള്ള മലയാളി ആണ്. അധികം സംസാരിക്കാത്ത, എന്നാൽ കാര്യഗൗരവമായ സംസാരം കൊണ്ട് ബഹുമാനം ഉളവാക്കുന്ന പ്രകൃതക്കാരൻ .രണ്ടു കുഞ്ഞുങ്ങൾ അടങ്ങുന്ന കുടുംബം കൂടെ ഉണ്ട്. താമസം കിറ്റൻഗേല തന്നെയാണ്. ആ ഗ്രാമത്തിലും ഒരു മലയാളി സാനിധ്യം എനിക്ക് ഒരു ആശ്വാസം തന്നു. ഇപ്പോൾ റോഡിനു പരുക്കൻ ഭാവം ആണ്. റോഡിൽ ടാറിങ് ജോലികൾ നടക്കുന്നതിനാൽ എല്ലായിടവും കുത്തി പൊളിച്ചു വീതി കൂട്ടുകയാണ്.പൊടി പറത്തി കാർ ഓടികൊണ്ടിരുന്നു..\nകഥ പറയുന്ന ചുവന്ന കല്ലുകൾ...\nരാഹുൽ ഗാന്ധി കേരളത്തിലേക്ക് എത്തുന്പോൾ…


നയന്‍താരയുടെ കാമുകന്മാര് തമ്മില് ശത്രുതയോ, വിഘ്‌നേശ് ശിവ ചിമ്പു ഫാന്‍സിന് എഴുതിയ കത്ത് വായിക്കൂ... | Vignesh Shivan Clarifies Doubts On His ‘Remo’ Speech, Writes A Letter To Simbu Fans! - Malayalam Filmibeat\nനയന്‍താരയുടെ കാമുകന്മാര് തമ്മില് ശത്രുതയോ, വിഘ്‌നേശ് ശിവ ചിമ്പു ഫാന്‍സിന് എഴുതിയ കത്ത് വായിക്കൂ...\n| Updated: Friday, July 1, 2016, 13:39 [IST]\nനയന്‍താരയുടെ കാമുകന്മാരായിട്ടാണ് ഇപ്പോള് ചിമ്പുവും വിഘ്‌നേശ് ശിവയും പാപ്പരാസികള്‍ക്കിടയില് അറിയപ്പെടുന്നത്. ഇരുവരും തമ്മില് എന്തോ വലിയ ശത്രുതയുണ്ടെന്ന് കുറച്ചു നാളായി വാര്‍ത്തകളുണ്ടായിരുന്നു. അതിനിടയില് ശിവകാര്‍ത്തികേയന്റെ റെമോ എന്ന ചിത്രത്തിന്റെ ഓഡിയോ ലോഞ്ചിന് വിഘ്‌നേശ് ശിവ നടത്തിയ പ്രസംഗം കൂടെയായപ്പോള് ആ പ്രശ്‌നത്തിന് ശക്തിയേറി.\nനയന്‍താരയും വിഘ്‌നേശും തെറ്റിപ്പിരിഞ്ഞു എന്നാര് പറഞ്ഞു, ഇല്ല എന്നതിന് ദാ തെളിവ്\nറെമോ എന്ന ചിത്രത്തിലെ ഒരു പാട്ട് എഴുതിയത് വിഘ്‌നേശ് ശിവയാണ്. അനിരുദ്ധാണ് സംഗീത സംവിധാനം നിര്‍വ്വഹിച്ചത്. ഓഡിയോ ലോഞ്ചില് പ്രസംഗിക്കുന്നതിനിടെ വിഘ്‌നേശ്, അനിരുദ്ധിന് നന്ദി പറഞ്ഞു. ഇന്ന് ഇവിടെ ഞാന് നില്‍ക്കുന്നത് അനിരുദ്ധ് കാരണമാണെന്ന് വിഘ്‌നേശ് ശിവ പറഞ്ഞതോടെ ചിമ്പു ഫാന്‍സിന് ഹാലിളകി.\nപോടാ പോടി എന്ന ചിത്രത്തിലൂടെ വിഘ്‌നേശ് ശിവ എന്ന സംവിധായകനെയും ഗാനരചയിതാവിനെയും പരിചയപ്പെടുത്തിയത് ചിമ്പുവാണ്. എന്നിട്ട് ഈ നാളുവരെ ചിമ്പുവിനോടൊരു നന്ദി പറഞ്ഞില്ല. ഇന്നലെ കണ്ട അനിരുദ്ധാണ് ഇവിടെ എന്നെ എത്തിച്ചത് എന്ന് പറഞ്ഞാല് ചിമ്പു ഫാന്‍സ് അടങ്ങി ഇരിക്കുമോ\nപ്രശ്‌നം വിവാദമായതോടെ വിഘ്‌നേശ് ശിവ ചിമ്പു ഫാന്‍സിന് ഒരു തുറന്ന കത്തെഴുതി. റെമോ എന്ന ഓഡിയോ ലോഞ്ചിന് ഞാന് എത്താന് കാരണം അനിരുദ്ധാണെന്ന് മാത്രമേ താന് ഉദ്ദേശിച്ചുള്ളൂ എന്നും തന്റെ വാക്കുകള് തെറ്റിദ്ധരിയ്ക്കപ്പെട്ടതാണെന്നും വിഘ്‌നേശ് പറഞ്ഞു.\nതീര്‍ച്ചയായും എനിക്കൊരു അവസരം തന്നത് ചിമ്പു സര് തന്നെയാണ്. ആദ്യ ചിത്രത്തിന് ശേഷം പല തരത്തിലുള്ള പ്രശ്‌നങ്ങളെയും ജീവിതത്തില് എനിക്ക് നേരിടേണ്ടി വന്നു. ചിമ്പു സര് ഉള്‍പ്പടെ പലരും ആ അവസരത്തില് എനിക്ക് ആശ്വാസവുമായി വന്നു. അതൊന്നും മറക്കില്ല- വിഘ്‌നേശ് പറയുന്നു\nധനുഷ് സാറും എന്റെ കരിയറില് ഒരു കൈ തന്ന് സഹായിച്ച ആളാണ്. നാനും റൗഡി താന് എന്ന എന്റെ ചിത്രം നിര്‍മിച്ചത് അദ്ദേഹാണ്. ആ സിനിമയാണ് ഇപ്പോള് എന്നെ ശ്രദ്ധേയനാക്കുന്നതും- വിഘ്‌നേശ് ശിവ കത്തില് പറഞ്ഞു.\nRead more about: nayanthara simbu vignesh shiva anirudh fans tamil film tamil cinema തമിഴ് സിനിമ വിഘ്‌നേശ് ശിവ നയന്‍താര ചിമ്പു അനിരുദ്ധ്


QATAR TIMES : മിഡിലീസ്റ്റിലെ മലയാളം ഓൺലൈൻ പത്രങ്ങളിൽ ഒന്നാം സ്ഥാനത്ത്!.: കാവ്യസന്ധ്യ സംഘടിപ്പിച്ചു\nദോഹ:പയ്യന്നൂര് സൌഹൃദവേദിയുടെ കാവ്യസന്ധ്യ ഡിസംബര് 19നു ഐ.സി.സി റോസ് ലോന്‍ജില് നടന്നു. കാവ്യസന്ധ്യയില് പന്ത്രണ്‍റ്റോളം കവിതകള് അവതരിപ്പിച്ചു.\nപ്രദീപ് മേനോന്, വി.എം.കുട്ടി, ഷാജി മതിലകം, മോളി അബ്രഹാം, താരിഖ് സി, ആഷിത, എസ്.എം മുഹമ്മദ് ഷെരീഫ്, മോഹന് തുറയൂര്, റസാഖ് പള്ളിക്കര, സുരേഷ് രാമന്തളി, ശോഭാ നായര്, സുഹാദ് കോഴിക്കോട് എന്നിവര് കാവ്യസൃഷ്ടികള് അവതരിപ്പിച്ചു.\nഅബ്ദുല് അസീസ് നല്ലവീട്, രാജേന്ദ്രന് പോരുവഴി, നിഷാദ് ഗുരുവായൂര് തുടങ്ങിയവര് വേദിയില് അവതരിപ്പിച്ച കവിതകളെക്കുറിച്ച് വിലയിരുത്തി സംസാരിച്ചു.\nകാവ്യസന്ധ്യയില് പങ്കെടുത്തവര്‍ക്ക് സര്‍ട്ടിഫിക്കറ്റുകള് മാധവിക്കുട്ടി വിതരണം ചെയ്തു.\nഓണം ഈദ് സംഗമത്തില് പരിപാടികള് അവതരിപ്പിച്ചവര്‍ക്കുള്ള ഉപഹാരങ്ങളും സര്‍ട്ടിഫിക്കറ്റുകളും പയ്യന്നൂര് സൌഹൃദവേദിയുടെ രക്ഷാധികാരി എം.കെ നാരായണന് വിതരണം ചെയ്തു.\nപരിപാടികള് സുരേഷ് രാമന്തളി, രാഹുല് കുനിയില് എന്നിവര് നിയന്ത്രിച്ചു. വേണുഗോപാലന് കോളിയാട്ട് നന്ദി രേഖപ്പെടുത്തി.\nപയ്യന്നൂര് സൌഹൃദവേദിയുടെ കാവ്യസന്ധ്യ ഡിസംബര് 19നു ഐ.സി.സി റോസ് ലോന്‍ജില് നടന്നു. കാവ്യസന്ധ്യയില് പന്ത്രണ്‍റ്റോളം കവിതകള് അവതരിപ്പിച്ചു.


ബോറിസ് ജോണ്‍സണ് ബ്രിട്ടിഷ് പ്രധാനമന്ത്രി • Suprabhaatham\nJuly 23, 2019 | 5:20 pm IST\nലണ്ടന്: തെരേസ മേയുടെ പിന്‍ഗാമിയായി ബോറിസ് ജോണ്‍സനെ തിരഞ്ഞുടുത്തു. 45497 വോട്ടുകള്‍ക്കാണ് വിദേശകാര്യ സെക്രട്ടറി ജെറമി ഹണ്ടിനെ അദ്ദേഹം പരാജയപ്പെടുത്തിയത്. വോട്ടെടുപ്പില് 1,60,000 കണ്‍സര്‍വേറ്റിവ് അംഗങ്ങള് പങ്കെടുത്തു. നാളെ തന്നെ സ്ഥാനമേല്‍ക്കുമെന്നാണു വിവരം.\nബക്കിങ് ഹാം കൊട്ടാരത്തില് എലിസബത്ത് രാജ്ഞിയെ സന്ദര്‍ശിച്ച ശേഷം ബുധനാഴ്ച തരേസാ മേ ഔദ്യോഗിക ഓഫിസില് നിന്ന് പടിയിറങ്ങും. ശേഷമാകും ബോറിസ് ജോണ്‍സനെ ബ്രിട്ടിഷ് രാജ്ഞി ഔദ്യോഗികമായി പ്രധാനമന്ത്രിയായി നിയമിക്കുക. ബ്രിട്ടന് യൂറോപ്യന് യൂനിയന് വിടണമെന്ന് ശക്തമായി വാദിക്കുന്ന ബോറിസ് ജോണ്‍സണ് ബ്രിട്ടനിലെ തീവ്ര വലതുപക്ഷക്കാരനായ രാഷ്ട്രീയക്കാരനുമാണ്.\nമുന് ലണ്ടന് മേയറും വിദേശകാര്യ സെക്രട്ടറിയുമായ അദ്ദേഹം തികഞ്ഞ വംശീയവാദിയും തീവ്രവലതുപക്ഷക്കാരനുമാണ്. മാധ്യമപ്രവര്‍ത്തകനായി പൊതുരംഗ പൊതുരംഗ പ്രവേശനം നടത്തിയ അദ്ദേഹം വലതുപക്ഷനയങ്ങളെ നിരന്തരം പ്രോത്സാഹിപ്പിക്കുകയായിരുന്നു. 2016 മുതല് 2018വരെ വിദേശകാര്യ സെക്രട്ടറിയായി പ്രവര്‍ത്തിച്ചിരുന്നു. വംശീയ പ്രസ്താവനകള് നിരന്തരം നടത്തിയതിനെ തുടര്‍ന്ന് നിരവധി വിമര്‍ശനങ്ങളാണ് നേരിട്ടിരുന്നത്. ബ്രിട്ടനിലെ മുസ്ലിംകള്‍ക്കെതിരേയും അധിക്ഷേപങ്ങള് ഉന്നയിച്ചിരുന്നു.\nബ്രക്‌സിറ്റ് വിഷയം ബ്രിട്ടന് പാര്‍ലമെന്റില് സമവായത്തിലെത്താതായതോടെയാണ് തെരേസ മേ രാജിവച്ചത്. അതേസമയം ജോണ്‍സന് അഭിനന്ദനവുമായി യു.എസ് പ്രസിഡന്റ് ട്വീറ്റ് ചെയ്തു.\nജീവിതം തിരികെ നല്‍കിയതിന് നന്ദി; ഡോക്ടര്‍മാരുടെ പേര് കുഞ്ഞിന് നല്‍കി ബ്രിട്ടിഷ് പ്രധാനമന്ത്രി ബോറിസ് ജോണ്‍സണ്\nഅഞ്ച് പ്രദേശങ്ങള് കൂടി ഹോട്ട്‌സ്‌പോട്ട് പട്ടികയില്: ഹോട്ട്‌സ്‌പോട്ടുകളുടെ എണ്ണം 106 ആയി\nസംസ്ഥാനത്ത് ഇന്ന് 58 പേര്‍ക്ക് കൊവിഡ്:10 പേര് രോഗമുക്തരായി, രോഗം സ്ഥിരീകരിച്ചതില് എയര് ഇന്ത്യ ജീവനക്കാരും\nകണ്ണൂരില് 15 പേര്‍ക്ക് കൊവിഡ് സ്ഥിരീകരിച്ചു: 8 പേര് മുംബൈയില് നിന്നെത്തിയവര്\nകടന്നുപോയത് നിരാശയുടേയും തീവ്രവേദനയുടേയും ഒരു വര്‍ഷം: വാര്‍ഷിക ദിനത്തില് മോദി സര്‍ക്കാറിനെ വിമര്‍ശിച്ച് കോണ്‍ഗ്രസ്


ചില ആഹാരശീലങ്ങള് മാറ്റൂ; ഇവിടെ പറയുന്നവ ശീലമാക്കൂ; ഈ ഭക്ഷണങ്ങൾ പ്രമേഹത്തെ നിയന്ത്രിക്കും – Kairali News | Kairali News Live\nചില ആഹാരശീലങ്ങള് മാറ്റൂ; ഇവിടെ പറയുന്നവ ശീലമാക്കൂ; ഈ ഭക്ഷണങ്ങൾ പ്രമേഹത്തെ നിയന്ത്രിക്കും\nഇന്ന് ലോക പ്രമേഹ ദിനമാണ്. നിശബ്ദ കൊലയാളിയെന്ന് അറിയപ്പെടുന്ന പ്രമേഹത്തിനെക്കുറിച്ച് കൂടുതൽ അവബോധം ജനങ്ങളിൽ എത്തിക്കുന്നതിനും പ്രമേഹം വരാതെ സൂക്ഷിക്കുന്നതിനും വേണ്ടിയാണ് ഓരോ വർഷവും പ്രമേഹദിനം ആചരിക്കുന്നത്. പ്രമേഹം നിയന്ത്രിക്കുന്നതിൽ ഭക്ഷണത്തിനുള്ള പങ്കിനെ കുറിച്ച് എല്ലാവര്‍ക്കും അറിയാം. എല്ലാ പ്രമേഹ രോഗികള്‍ക്കുമുള്ള സംശയവും ഭക്ഷണകാര്യത്തില് തന്നെയാണ്. ശരീരത്തില് പോഷകാഹാരങ്ങളുടെ ആവശ്യകത അറിഞ്ഞ് ചില ആഹാരശീലങ്ങള് മാറ്റുക എന്നതാണ് പ്രമേഹരോഗികള് ആദ്യം ചെയ്യേണ്ട കാര്യം.\nഅന്നജം കുറഞ്ഞ, കൊഴുപ്പ് കുറഞ്ഞ, അമിത ഊര്‍ജം അടങ്ങാത്ത എന്നാല് പോഷകങ്ങള് അടങ്ങിയ ഭക്ഷണങ്ങളാണ് പ്രമേഹരോഗികള് കഴിക്കേണ്ടത്. ഇതിനായി ഡയറ്റില് പച്ചക്കറികളും പഴങ്ങളും നാരുകളുമടങ്ങിയ ഭക്ഷണങ്ങള് ഉള്‍പ്പെടുത്താം.\nപ്രമേഹരോഗികള്‍ക്ക് കഴിക്കാവുന്ന ചില ഭക്ഷണങ്ങൾ ഇതാ\nപാവയ്ക്കയ്ക്ക് പ്രമേഹം നിയന്ത്രിക്കാൻ കഴിവുണ്ടെന്നാണ് പല പഠനങ്ങളും പറയുന്നത്. പാവയ്ക്കയിലടങ്ങിയിരിക്കുന്ന ചില ഘടകങ്ങളാണ് ഇതിന് സഹായിക്കുന്നത്. ഇവ രക്തത്തിലെ ഗ്ലൂക്കോസിന്‍റെ അളവ് ഉയരാതിരിക്കാന് സഹായിക്കും. അന്നജത്തിന്റെ ആഗിരണം കൂട്ടുന്ന ചില എൻസൈമുകളെ നിയന്ത്രിക്കാനും ഇതിലെ ഘടകങ്ങൾക്കു കഴിയും.\nബ്രൊക്കോളിയാണ് മൂന്നമതായി ഈ പട്ടികയില് ഉള്‍പ്പെടുന്നത്. കാര്‍ബോഹൈട്രേറ്റിന്‍റെ അളവ് കുറഞ്ഞ ബ്രൊക്കോളി രക്തത്തിലെ പഞ്ചസാരയുടെ അളവ് കുറയ്ക്കാൻ സഹായിക്കും.\nപ്രകൃതിദത്ത ഇൻസുലിന് എന്നാണ് കോവയ്ക്കയെ അറിയപ്പെടുന്നത്. രക്തത്തിലെ പഞ്ചസാരയുടെ അളവ് ഉയരാതെ നിയന്ത്രിക്കാൻ കോവയ്ക്ക ഡയറ്റില് ഉള്‍പ്പെടുത്തുന്നത് നല്ലതാണ്. നാരുകൾ ധാരാളമടങ്ങിയിരിക്കുന്നതും ഗ്ലൈസീമിക്ക് ഇൻഡക്സ് വളരെ കുറവാണെന്നുള്ളതിനാലുമാണ് കോവയ്ക്കയെ പ്രകൃതിദത്ത ഇൻസുലിന് എന്ന് അറിയപ്പെടുന്നത്.\nപയര് വർഗങ്ങളാണ് അടുത്തതായി ഈ പട്ടികയില് ഉള്‍പ്പെടുന്നത്. പ്രമേഹരോഗികള്‍ക്ക് ഏറ്റവും അനുയോജ്യമായ ഭക്ഷ്യവസ്തുവാണ് പയറുവര്‍ഗങ്ങള്. പയര് വർഗങ്ങളിലെ പോഷകഘടങ്ങൾ പ്രമേഹരോഗികൾക്ക് ഉത്തമമാണ്. മുതിര, ചെറുപയർ, സോയാബീൻ തുടങ്ങിയവയിൽ നാരുകളും ഫ്ളേവനോയിഡുകളും ധാരാളം അടങ്ങിയിരിക്കുന്നു. ഇത് പ്രമേഹം നിയന്ത്രിക്കാന് സഹായിക്കും.\nമധുരമുണ്ടെങ്കിലും പ്രമേഹരോഗികള്‍ക്കും ആപ്പിള് ധൈര്യമായി കഴിക്കാം. രക്തത്തിലെ പഞ്ചസാരയുടെ അളവ് നിയന്ത്രിക്കുന്നതിന് സഹായകമാണ് ആപ്പിള്. ധാരാളം ഫൈബര് അടങ്ങിയിട്ടുള്ളതിനാല് പ്രമേഹത്തിന് മാത്രമല്ല, ദഹനസംബന്ധമായ പ്രശ്‌നങ്ങള്‍ക്കും ആപ്പിള് പരിഹാരമാണ്.\nപ്രമേഹരോഗികള് നെല്ലിക്ക കഴിക്കുന്നതും നല്ലതാണ്. നെല്ലിക്കയിലെ വിറ്റാമ‍ിൻ സിയ‍ും ഫീനോളിക് ഘടകങ്ങളും രക്തത്തിലെ പഞ്ചസാരയുടെ അളവ് കുറയ്ക്കാൻ സഹായിക്കും.\nഫൈബര് ധാരാളം അടങ്ങിയ ഓട്സ് ആണ് അടുത്തതായി ഈ പട്ടികയില് ഉള്‍പ്പെടുന്നത്. രക്തത്തിലെ ഗ്ലൂക്കോസ‍ിന്റെ അളവ് കുറയ്ക്കാനും ഇൻസുലിന്റെ പ്രവർത്തനം മെച്ചപ്പെടുത്താനും ഓട്സ് സഹായിക്കും.\nഉലുവ പ്രമേഹനിയന്ത്രണത്തിന് ഉത്തമമാണെന്ന് പഠനങ്ങള് പറയുന്നു. ഉലുവയിൽ ധാരാളം നാരുകൾ അടങ്ങിയിരിക്കുന്നു. ഉലുവയിലടങ്ങിയിരിക്കുന്ന ചില ഘടകങ്ങള് രക്തത്തിലെ പഞ്ചസാരയുടെ അളവിനെ നിയന്ത്രിക്കാനും സഹായിക്കും.\nപ്രമേഹരോഗികൾ ദിവസവും നട്സ് കഴിക്കുന്നതും രക്തത്തിലെ പഞ്ചസാരയുടെ അളവ് നിയന്ത്രിക്കാൻ സഹായിക്കും. പ്രത്യേകിച്ച് ബദാമില് അടങ്ങിയിരിക്കുന്ന മാഗ്നീസ് രക്തത്തിലെ പഞ്ചസാരയുടെ അളവിനെ നിയന്ത്രിക്കാന് സഹായിക്കുമെന്ന് ചില പഠനങ്ങള് പറയുന്നു.\nപ്രാതലിനു ശേഷം പ്രമേഹരോഗികളിൽ ചിലപ്പോൾ അമിതമായി ഗ്ലൂക്കോസ് ഉയരും. ഉച്ചയ്ക്ക് ഊണിനു ശേഷം പോലും ബ്ലഡ് ഷുഗർ നില ഇത്രത്തോളം ഉയരാറില്ല. ഇഡ്ഡലി, പുട്ട്, അപ്പം എന്നീ ഭക്ഷണത്തിന്റെ കൂടെ സാമ്പാർ, പയർ, കടല എന്നീ മാംസ്യം അടങ്ങിയ കറികൾ ഉപയോഗിക്കുന്നതിലൂടെ ഗ്ലൂക്കോസിന്റെ അളവു കൂടുന്നത് ഒഴിവാക്കാനാകും. വേവിക്കാത്ത പച്ചക്കറികളും പഴുപ്പ് കുറഞ്ഞ പഴവർഗങ്ങളും ഭക്ഷണത്തിൽ ഉൾപ്പെടുത്തണം. ഉറങ്ങാൻ കിടക്കുന്നതിനു ചുരുങ്ങിയത്3മണിക്കൂറെങ്കിലും മുൻപ് അത്താഴം കഴിക്കുക.


മലയാള സര്‍വ്വകലാശാല അധ്യാപക നിയമനത്തില് യുജിസി മാനദണ്ഡങ്ങള് പാലിക്കുന്നില്ലെന്ന് ഉദ്യോഗാര്‍ത്ഥികള്\nTue Dec 11 2018 11:22:46 GMT+0530 (IST)\nSarun A Jose| Updated On: 2016-10-10 11:10:08.0 | Location :\nതദ്ദേശ വികസന പഠന വകുപ്പില് അഭിമുഖത്തിനെത്തിയ ഡോ. രാജേഷ് ജനകീയാസൂത്രണ പ്രസ്ഥാനത്തെപ്പറ്റി പിഎച്ച്ഡി നേടിയ ആളാണ്. മലയാളത്തില് രണ്ട് പുസ്തകങ്ങളും ഇംഗ്ലീഷില് ഒരെണ്ണവും രാജേഷിന്റേതായുണ്ട്. ഇതില് അധികാര വികേന്ദ്രീകരണം, കേരളത്തിലെ അനുഭവങ്ങള് എന്ന പുസ്തകം ഡിപ്പാര്‍ട്ട്‌മെന്റിലെ റഫറന്‍സ് പുസ്തകമാണ്. ഇക്കണോമിക്‌സില് ബിരുദാനന്തര ബിരുദമില്ലെന്ന് ചൂണ്ടിക്കാട്ടിയാണ് രാജേഷിനെ ഒഴിവാക്കിയത്.\nകൊച്ചി: തിരൂര് തുഞ്ചത്തെഴുത്തച്ഛന് മലയാള സര്‍വ്വകലാശാലയിൽ ഉയര്‍ന്ന യോഗ്യതയുള്ളവരെ തഴഞ്ഞാണ് വിവിധ ഡിപ്പാര്‍ട്ടമെന്റുകളിലേക്ക് അധ്യാപക നിയമനം നടത്തിയതെന്ന് പരാതി. ബന്ധപ്പെട്ട വിഷയങ്ങളില് പിഎച്ചഡിയും സ്വന്തമായി പ്രബന്ധമവതരിപ്പിച്ചവരേയും ഒഴിവാക്കിയാണ് വൈസ് ചാന്‍സിലര് അടങ്ങിയ ഇന്റര്‍വ്യൂ ബോര്‍ഡ് അധ്യാപകരെ നിയമിച്ചത് എന്നാണ് ആക്ഷേപം. വേണ്ടത്ര മുന്നൊരുക്കം നടത്താതെയാണ് തദ്ദേശവികസന പഠനമുള്‍പ്പെടെയുള്ള വിഷയങ്ങളില് ഉദ്യോഗാര്‍ത്ഥികളുടെ യോഗ്യത നിശ്ചയിച്ചതെന്നും ആരോപണമുണ്ട്.\nപിഎച്ച്ഡിക്കാരെ വേണ്ട, കുറഞ്ഞ യോഗ്യത മതി\nഇക്കണോമിക്‌സ്, ഡവലപ്‌മെന്റ് സ്റ്റഡീസ്, റൂറല് ഡവലപ്‌മെന്റ് എന്നീ വിഷയങ്ങളില് എംഎ ബിരുദവും നെറ്റുമുള്ളവര് അപേക്ഷിച്ചാല് മതി എന്നായിരുന്നു വിജ്ഞാപനത്തിലുണ്ടായിരുന്നത്. എന്നാല് മറ്റ് സാമൂഹ്യവിഷയങ്ങളില് ബിരുദാനന്തരബിരുദമുള്ളവരും അപേക്ഷ നല്‍കിയിരുന്നു. ഇവരടക്കം അന്‍പതോളം പേരാണ് തദ്ദേശ വികസന പഠനത്തിലെ അധ്യാപക ഒഴിവിലേക്ക് മാത്രം അഭിമുഖത്തിനെത്തിയത്. ഇതില് 15 പേര് പിഎച്ച്ഡി നേടിയവരാണ്. അതില് തന്നെ എട്ടു പേരോളം ഇക്കണോമിക്‌സില് പിഎച്ച്ഡി നേടിയവരാണ്. ഇവരെയെല്ലാം ഒഴിവാക്കി എംഎയും, നെറ്റും മാത്രം യോഗ്യതയുള്ള ആളാണ് സര്‍വ്വകലാശാല പ്രസിദ്ധീകരിച്ച ലിസ്റ്റില് ഒന്നാമതെത്തിയത്. ലിസ്‌റ്റില് രണ്ടാമതെത്തിയ ആള്‍ക്കും പിഎച്ച്ഡി ബിരുദമില്ല.\nമാധ്യമപഠനം, സോഷ്യോളജി എന്നീ വിഷയങ്ങളിലേക്ക് നടന്ന അധ്യാപക നിയമനത്തിലും പിഎച്ച്ഡി ഉള്ളവരെ ഒഴിവാക്കിയാണ് നിയമനം നടന്നത്. സര്‍വ്വകലാശാലയില് തന്നെ ഹെറിറ്റേജ് സ്റ്റഡീസിലെ ഒരധ്യാപകന് ചരിത്രപഠനത്തിലേക്ക് തസ്തിക മാറ്റത്തിന് അപേക്ഷ നല്‍കിയപ്പോള് ലിസ്റ്റില് മൂന്നാമതായി. മൂന്ന് പുസ്തകങ്ങളെഴുതിയ ഈ അധ്യാപകനെക്കാള് യോഗ്യത കുറഞ്ഞവരാണ് ആദ്യ ഒന്നും രണ്ടും സ്ഥാനങ്ങളില്.\nയുജിസി ചട്ടമനുസരിച്ച് അഭിമുഖത്തില് പങ്കെടുക്കുന്നവര്‍ക്ക് 75 ശതമാനം മാര്‍ക്ക് അക്കാദമിക് യോഗ്യതകള്‍ക്കും 25 ശതമാനം അഭിമുഖത്തിലെ പ്രകടനത്തിനുമാണ് നല്‍കുക. പിഎച്ച്ഡി, എംഫില്, പ്രബന്ധങ്ങള്, കോണ്‍ഫറന്‍സുകള് എന്നിവയ്ക്ക് പ്രത്യേകം മാര്‍ക്കുമുണ്ട്. എന്നാല് ഇതെല്ലാം ലംഘിച്ചാണ് സര്‍വ്വകലാശാലയില് നിയമനം നടന്നിരിക്കുന്നതെന്ന് വ്യക്തമാണ്. വിജ്ഞാപനത്തില് സൂചിപ്പിച്ച യോഗ്യതയില്ലാത്തവരെ അഭിമുഖത്തിന് വിളിച്ചതും ചട്ടലംഘനമാണ്.\nഒരേ തിയ്യതിയില് രണ്ട് വിജ്ഞാപനം\nതദ്ദേശ വികസന പഠനത്തിലെ അധ്യാപക നിയമനത്തിന് ജൂലൈ 22-ന് പുറപ്പെടുവിച്ച വിജ്ഞാപനത്തില് ഏതെങ്കിലും സാമൂഹ്യ വിഷയത്തില് ബിരുദാനന്തരബിരുദവും നെറ്റുമാണ് യോഗ്യത എന്ന് വ്യക്തമാക്കിയിരുന്നു. രണ്ട് ദിവസത്തിന് ശേഷം ഇതേ തിയ്യതിയില് മറ്റൊരു വിജ്ഞാപനമാണ് സര്‍വ്വകലാശാലയുടെ വെബ്‌സൈറ്റില് പ്രസിദ്ധീകരിച്ചത്. ഇക്കണോമിക്‌സ്, ഡവലപ്‌മെന്റ് സ്റ്റഡീസ്, റൂറല് ഡവലപ്‌മെന്റ് വിഷയങ്ങളില് ബിരുദാനന്തര ബിരുദമാണ് പുതിയ വിജ്ഞാപനത്തില് അപേക്ഷിക്കാനുള്ള യോഗ്യതയായി പറഞ്ഞിരുന്നത്. സാധാരണഗതിയില് എന്തെങ്കിലും തിരുത്തുണ്ടെങ്കില് അത് സൂചിപ്പിച്ച ശേഷമാണ് പുതിയ വിജ്ഞാപനമിറക്കേണ്ടത്.\nതദ്ദേശ വികസന പഠനത്തിലെ നിയമനത്തിന് സര്‍വ്വകലാശാല വ്യക്തമാക്കിയിരിക്കുന്ന യോഗ്യതകളേയും ഉദ്യോഗാര്‍ത്ഥികള് ചോദ്യം ചെയ്യുന്നു. ഈ വിഷയത്തിന്റെ സിലബസില് രണ്ട് പേപ്പറുകള് മാത്രമാണ് ഇക്കണോമിക്‌സുമായി ബന്ധപ്പെട്ടുള്ളത്. ബാക്കി പേപ്പറുകള് പ്രാദേശിക ആസൂത്രണം, വികസനത്തിന്റെ രാഷ്ട്രീയം എന്നിങ്ങനെയുള്ളതാണ്. ഇതെല്ലാം സോഷ്യല് വര്‍ക്കുമായി ബന്ധപ്പെട്ട വിഷയങ്ങളാണ്. എന്നിട്ടും ഇക്കണോമിക്‌സില് എംഎ ഉള്ളവരെ മാത്രം ക്ഷണിച്ച് വിജ്ഞാപനം പുറപ്പെടുവിച്ചത് പ്രത്യേക ആളുകളെ സഹായിക്കാനാണെന്ന് അഭിമുഖത്തില് പങ്കെടുത്ത യദു സി ആര് പറഞ്ഞു.\nഅധ്യാപക ഒഴിവിലേക്ക് അപേക്ഷിക്കാനുള്ള യോഗ്യതയില് മറ്റ് വിഷയങ്ങളും ഉള്‍പ്പെടുത്തണമെന്നാവശ്യപ്പെട്ട് നൂറിലേറെ പേര് ഒപ്പിട്ട നിവേദനം ഗവര്‍ണര്‍ക്കും വൈസ് ചാന്‍സിലര്‍ക്കും അയച്ചെങ്കിലും മറുപടിയുണ്ടായില്ല.\nറഫറന്‍സ് പുസ്തകമെഴുതിയ ആളെയും തഴഞ്ഞു\nതദ്ദേശ വികസനപഠനത്തിനുള്ള യോഗ്യതയില് ഇക്കണോമിക്‌സ് മാത്രം ഉള്‍പ്പെടുത്തിയതെങ്ങനെയെന്ന് മനസ്സിലാകുന്നില്ലെന്ന് രാജേഷ് പറയുന്നു. സോഷ്യല് വര്‍ക്കില് തദ്ദേശപഠനവുമായി ബന്ധപ്പെട്ട ഭാഗമുണ്ടെന്ന് താന് ഇപ്പോഴാണ് അറിഞ്ഞതെന്നായിരുന്നു ഇതെക്കുറിച്ച് ചോദിച്ചപ്പോള് വൈസ് ചാന്‍സിലറുടെ മറുപടിയെന്ന് ഡോ രാജേഷ് പറയുന്നു. ഇതൊരു പാഠമാണ് ,ഭാവിയില് ശ്രദ്ധിക്കാമെന്നായിരുന്നു ഒട്ടും ഗൗരവമില്ലാതെ വി സി പറഞ്ഞെന്ന് രാജേഷ് വ്യക്തമാക്കുന്നു.\nഅഭിമുഖം അഞ്ചു മിനിട്ടില്\nപരമാവധി അഞ്ച് മിനുട്ട് മാത്രമാണ് അഭിമുഖം നടത്തിയതെന്ന് അഭിമുഖത്തില് പങ്കെടുത്ത ഉദ്യോഗാര്‍ത്ഥികള് പറഞ്ഞു. വിഷയവുമായി ബന്ധപ്പെട്ടതൊന്നും അഭിമുഖത്തില് ചോദിച്ചില്ല. പിഎച്ച്ഡി ചെയ്യുകയല്ലേ അതൊക്കെ കഴിഞ്ഞിട്ട് ജോലിക്ക് കയറിയാല് പോരെ എന്നാണ് മറ്റൊരാളോട് വി സി പറഞ്ഞത്. ഇന്റര്‍വ്യൂ ബോര്‍ഡില് വിസി അല്ലാതെ മറ്റാരും ചോദ്യങ്ങള് ചോദിച്ചില്ലെന്നും അഭിമുഖത്തില് പങ്കെടുത്തവര് പറയുന്നു.\nഇന്റര്‍വ്യൂ ബോര്‍ഡിനെക്കുറിച്ചും ആക്ഷേപമുയരുന്നുണ്ട്. ശാസ്ത്ര സാഹിത്യ പരിഷത്ത് മുന് സെക്രട്ടറിയും കോളജ് അധ്യാപകനുമായിരുന്ന ടി പി കുഞ്ഞിക്കണ്ണനെ ഇന്റര്‍വ്യൂ ബോര്‍ഡില് ഉള്‍പ്പെടുത്തിയതില് അപാകതയുണ്ടെന്നും ഇവര് ചൂണ്ടിക്കാട്ടുന്നു. യുജിസി ചട്ടമമനുസരിച്ച് ടി പി കുഞ്ഞിക്കണ്ണന് പ്രൊഫസര് തസ്തികയിലുള്ള ആളല്ല. കേരളാ തദ്ദേശഭരണ പഠന സ്ഥാപനത്തിലെ(കില) രണ്ട് അധ്യാപകര് ഇന്റര്‍വ്യൂ ബോര്‍ഡില് അംഗങ്ങളായതും കീഴ്‌വഴക്കങ്ങള്‍ക്ക് വിരുദ്ധമാണെന്നും ആരോപണമുണ്ട്.


വാവെയ് 5Gയെ രാജ്യത്തേക്ക് സ്വാഗതം ചെയ്ത് ഇന്ത്യയിലെ പ്രമുഖ ടെലികോം കമ്പനിയായ എയര്‍ടെൽ; ചൈനീസ് സ്നേഹത്തിൽ ഇന്ത്യയ്ക്കു മുന്നറിയിപ്പുമായി അമേരിക്ക - Live Newage\nവാവെയ് 5Gയെ രാജ്യത്തേക്ക് സ്വാഗതം ചെയ്ത് ഇന്ത്യയിലെ പ്രമുഖ ടെലികോം കമ്പനിയായ എയര്‍ടെൽ; ചൈനീസ് സ്നേഹത്തിൽ ഇന്ത്യയ്ക്കു മുന്നറിയിപ്പുമായി അമേരിക്ക\nന്യൂഏജ് ന്യൂസ്, ലോകത്ത് വിപ്ലവകരമായ മാറ്റം കൊണ്ടുവരുമെന്നു കരുതുന്ന 5ജി, അല്ലെങ്കില് അഞ്ചാം തലമുറ വയര്‍ലെസ് നെറ്റ്‌വര്‍ക്ക് ഒരുക്കാന് വാവെയ് കമ്പനിക്ക് സ്വാഗതം അറയിയിച്ചിരിക്കുകയാണ് ഇന്ത്യയിലെ പ്രധാന ടെലികോം കമ്പനികളിലൊന്നായ എയര്‍ടെല്ലിന്റെ മേധാവി സുനില് ഭാര്‍തി മിത്തല്. വാവെയ്ക്ക് ഇന്നേ വരെ ലഭിച്ച ഏറ്റവും മികച്ച അംഗീകാരങ്ങളിലൊന്നാണിതെന്നാണ് പറയുന്നത്. ഒട്ടും താമസിയാതെ വാവെയുടെ ഇന്ത്യന് മേധാവി ജെയ് ചെന് ഇതിന് എയര്‍ടെല്ലിനു നന്ദി അറയിക്കുകയും ചെയ്തു. വാവെയുടെ 5ജി ഉല്‍പനങ്ങള്, എതിരാളികളുടേതിനെക്കാള് മികച്ചതാണെന്നാണ് ഡൽ‍ഹിയില് നടന്ന വേള്‍ഡ് ഇക്കണോമിക് ഫോറത്തില് മിത്തല് പറഞ്ഞത്. കഴിഞ്ഞ 10-12 വര്‍ഷമായി വാവെയ് വളരെ നല്ല കമ്പനിയായി മാറിയെന്നാണ് അദ്ദേഹം പറഞ്ഞത്.\nവാവെയുടെ 3ജി, 4ജി പ്രൊഡക്ടുകള് അവരുടെ എതിരാളികളായ എറിക്‌സണെയും നോക്കിയയെയും അപേക്ഷിച്ച് വളരെയധികം മെച്ചമായിരുന്നുവെന്ന് ഉറപ്പു പറയാനാകുമെന്ന് അദ്ദേഹം പറഞ്ഞു. വളരെ കുറച്ചു വൈദ്യുതി മതി, ടവറില് കുറച്ചു സ്ഥലം മതി, അതിശക്തമായ ഫീച്ചറുകളുമുണ്ട്. വാവെയ് അമേരിക്കയുടെ ഇന്റര്‍നെറ്റ് പ്രോട്ടോക്കോള് ലംഘിച്ചോ എന്നൊന്നും തനിക്കറിയില്ലെന്നും അദ്ദേഹം പറഞ്ഞു. അതേസമയം, മിത്തലിന്റെ പ്രസ്തവാവനയ്ക്കു ശേഷം അമേരിക്കയുടെ കൊമേഴ്‌സ് സെക്രട്ടറി വില്‍ബര് റോസ്, വാവെയും ചൈനയുമായി അടുക്കുന്നത് സുരക്ഷാ ഭീഷണിയായിരിക്കുമെന്ന് ഇന്ത്യയ്ക്കു മുന്നറിയിപ്പു നല്‍കി. എന്നാല് ഇന്ത്യയ്ക്ക് സ്വന്തം തീരുമാനം എടുക്കാമെന്നും അദ്ദേഹം പറഞ്ഞു. അമേരിക്ക വാവെയെ കരിമ്പട്ടികയില് പെടുത്തിയിരിക്കുകയാണ്. വാവെയുടെ നെറ്റ്‌വര്‍ക്കിന് ചൈനാ സർക്കാരിനു കടന്നുകയറാവുന്ന പിന്‍വാതിലുകൾ ഉണ്ടാകുമെന്നാണ് അമേരിക്ക സഖ്യ രാഷ്ട്രങ്ങളോടും പറഞ്ഞിരിക്കുന്നത്.\nഅമേരിക്ക-വാവെയ് മസിലുപിടുത്തത്തിനു പിന്നിലെന്ത്?\nലോകത്ത് വന്‍മാറ്റങ്ങള് കൊണ്ടുവരാന് പോകുന്ന സാങ്കേതികവിദ്യയാണ് 5ജി എന്നാണ് പറയുന്നത്. സ്മാര്‍ട് ഫോണ് മുതല് സെല്‍ഫ് ഡ്രൈവിങ് വാഹനങ്ങള് വരെ എല്ലാം ഇവയിലൂടെയായിരിക്കും നിയന്ത്രിക്കപ്പെടുക. എന്നു പറഞ്ഞാല് ലോകത്തിന് പുതിയൊരു സാങ്കേതികവിദ്യാപരമായ അടിത്തറപാകലായിരിക്കും 5ജി വരുന്നതോടെ നടക്കുക. ഇന്ന് ലോകത്ത് ഏറ്റവും ചിലവു കുറച്ചും ഗുണമേന്മയോടെയും 5ജി നല്‍കാന് കഴിയുന്ന കമ്പനി വാവെയ് ആണ്. ഇത്രകാലം ടെക്‌നോളജിയുടെ സമ്പൂര്‍ണ്ണ തമ്പുരാനായി നടന്നിരുന്ന അമേരിക്കയ്ക്ക് വാവെയ് എല്ലായിടത്തും കയറി വിലസുന്നത് സഹിക്കാനാകുന്ന കാര്യമല്ല എന്നതാണ് പ്രധാന കാര്യമെന്നു വാദിക്കുന്നവരും ഉണ്ട്. അമേരിക്കയുടെ അപ്രീതി മാറ്റാനായി തങ്ങളുടെ 5ജി സാങ്കേതികവിദ്യ മുഴുവനായി ആളുണ്ടെങ്കില് വിറ്റേക്കാമെന്നു വരെ വാവെയ് പറഞ്ഞു കഴിഞ്ഞു. ലോകത്തെ രണ്ടാമത്തെ വലിയ സ്മാര്‍ട് ഫോണ് നിര്‍മാതാവുമാണ് വാവെയ്. എന്നാല് പുതിയ വിലക്കുകളുടെ പശ്ചാത്തലത്തില് കമ്പനിക്ക് നിന്നുപിടിക്കല് ബുദ്ധിമുട്ടാകുകയാണ് എന്നാണ് പറയുന്നത്. ഇതിനിടെയാണ് മിത്തല് അവര്‍ക്ക് പുത്തനുണര്‍വു പകര്‍ന്നിരിക്കുന്നത്.\nകൂടുതല് മെച്ചപ്പെട്ട സേവനം നല്‍കാന് എയര്‍ടെല് മാനേജ്‌മെന്റ് തങ്ങളില് സമ്മര്‍ദ്ദം ചെലുത്തിയിരുന്നു. പക്ഷേ ഇന്ന് ഞാനും എന്റെ മുഴുവന് ജോലിക്കാരും എയര്‍ടെല്ലിന്റെ നീക്കത്തില് കൂടുതല് വിനീതരാകുകയും മുഴുവന് ആത്മാര്‍ഥതയോടും കൂടെ ഞങ്ങളുടെ സേവനം നല്‍കാൻ പ്രേരിതരാകുകയും ചെയ്യുന്നുവെന്നാണ് ജെയ് ചെന് മിത്തലിന് മറുപടി നല്‍കിയത്.\nഇന്ത്യയില് 5ജി സേവനം നല്‍കാന് വാവെയ് അപേക്ഷ നല്‍കി\nഇന്ത്യയില് 5ജി സേവനം നല്‍കാന് വാവെയ് അപേക്ഷ നല്‍കിയിട്ടുണ്ടെങ്കിലും സർക്കാർ അതില് ഒരു തീരുമാനവും എടുത്തിട്ടില്ല. തങ്ങളെ 5ജി ട്രയലില് പങ്കെടുപ്പിച്ചില്ലെങ്കില് തങ്ങള് ഇന്ത്യയില് ഇറക്കിയിരിക്കുന്ന മുതല്‍മുടക്കു പിന്‍വലിച്ച് കെട്ടുകെട്ടുമെന്നും അവര് പറഞ്ഞു. ഇന്നുവരെ വാവയെ് 3.5 ബില്ല്യന് ഡോളറാണ് ഇന്ത്യയില് ഇറക്കിയിരിക്കുന്നത്. തന്റെ അഭിപ്രായം മിത്തല് വ്യക്തമാക്കിയെങ്കിലും അന്തിമ തീരുമാനം ഗവണ്‍മെന്റിന്റേതായിരിക്കുമെന്നും അദ്ദേഹം പറഞ്ഞു. തന്റെ അഭിപ്രായത്തില് വാവെയെ ഇന്ത്യയില് തീര്‍ച്ചയായും നിർത്തണം. അവരുടെ മികച്ച സാങ്കേതികവിദ്യ മുതലാക്കണമെന്നും അദ്ദേഹം പറഞ്ഞു. ഇന്ത്യയില് ജനറേറ്റു ചെയ്യുന്ന ഡേറ്റ ഇന്ത്യയില് തന്നെ നിർത്താന് വേണ്ടതു ചെയ്യാമെന്നും രാജ്യം പറയുന്ന രീതിയില് കരാര് വയ്ക്കാമെന്നുമൊക്കെ വാവെയ് നേരത്തെ തന്നെ അറിയിച്ചിരുന്നു. വാവെയുടെ സാങ്കേതികവിദ്യയ്ക്കുള്ള ചെലവുകുറവും മികവും തന്നെയായിരിക്കണം മിത്തലിന്റെ മനസിലുളളത്. റഷ്യയും മലേഷ്യയും വാവെയുടെ 5ജിക്ക് സ്വാഗതം പറഞ്ഞു കഴിഞ്ഞു.\nഎന്തായിരിക്കും ഇന്ത്യന് തീരുമാനം?\nആരൊക്കെ എന്തൊക്ക പറഞ്ഞാലും രാജ്യ താത്പര്യം കൈവിട്ടുള്ള ഒരു കളിക്കും തങ്ങളില്ലെന്ന് അധികാരികള് നേരത്തെ തന്നെ വ്യക്തമാക്കയിട്ടുണ്ട്. അതേസമയം, തങ്ങളുടേത് തുറന്ന സമീപനമായിരിക്കുമെന്നും അവര് പറഞ്ഞു. ഒരു രാജ്യത്തിനും ചിന്തിച്ചുറപ്പിച്ചല്ലാതെ ഇത്തരം കാര്യത്തില് ഒരു തീരുമാനം എടുക്കാനാവില്ല. വാവെയ്ക്ക് തങ്ങള് രാജ്യ സുരക്ഷയ്ക്ക് ഭീഷണിയാവില്ലെന്ന് ഇന്ത്യന് അധികാരികളെ ബോധ്യപ്പെടുത്താനായാല് അവര് ഇവിടെ 5ജി സേവനം നല്‍കിയാലും അദ്ഭുതപ്പെടേണ്ട.\nകെ ഫോൺ പദ്ധതിക്ക് റഗുലേറ്ററി കമ്മിഷന്റെ അനുമതി വേണ്ട: വൈദ്യുതി ബോർഡ്\nശരാശരി വിലയിൽ മികച്ച വ്‌ളോഗിങ് ക്യാമറ - സോണി സെഡ്‌വി-1\nവ്യാജ പേരുകൾ ഉപയോഗിച്ച് തട്ടിപ്പിന് ശ്രമം: പ്രമുഖ ടെലികോം കമ്പനികൾക്ക് എതിരെ പേയ് ടിഎം കോടതിയിൽ\nകോവിഡ് പ്രതിസന്ധി: ആന്‍ഡ്രോയിഡ് 11 പുറത്തിറക്കുന്നത് ഗൂഗിള് മാറ്റിവെച്ചു\nഇന്ത്യയിലെ ടെലികോം മേഖലയില് വമ്പൻ മാറ്റങ്ങളുമായി ട്രായ്; മൊബൈല് നമ്പര് പത്ത് അക്കത്തില് നിന്നും മാറുന്നു\nJust In ടെക്‌നോളജിയില് തളിര്‍ക്കുന്ന വിദ്യാഭ്യാസ വര്‍ഷം - ന്യൂഏജ് എഡിറ്റോറിയൽ ലാലിഗ മത്സരങ്ങള് ജൂണ് 11 മുതല് പുനരാരംഭിക്കുന്നു മേയ് മാസത്തില് മാരുതി വിറ്റഴിച്ചത് 18,539 വാഹനങ്ങള്


വീണ്ടും മോദി തരംഗം; ബിജെപിക്ക് ഒറ്റയ്ക്കു ഭൂരിപക്ഷം, ഗതിപിടിക്കാതെ കോണ്‍ഗ്രസ് |\nന്യൂഡൽഹി: ലോക്സഭാ തെരഞ്ഞെടുപ്പിൽ എക്സിറ്റ് പോളുകളെയും മറികടന്ന വിജയവുമായി ബിജെപി. പ്രധാനമന്ത്രി നരേന്ദ്ര മോദിയെ മുൻനിർത്തി തെരഞ്ഞെടുപ്പിനെ നേരിട്ട എൻഡിഎ 344 സീറ്റുകളിൽ ലീഡ് ചെയ്യുകയാണ്. 2014 തെരഞ്ഞെടുപ്പിൽ 336 സീറ്റാണ് എൻഡിഎയ്ക്കു ലഭിച്ചത്.\nകോണ്‍ഗ്രസ് ഇക്കുറിയും തകർന്നടിഞ്ഞു. യുപിഎ 95 സീറ്റുകളിൽ മാത്രമാണ് ലീഡ് ചെയ്യുന്നത്. കഴിഞ്ഞ വർഷത്തേക്കാൾ ഭേദമാണിത്. 60 സീറ്റ് മാത്രമാണ് കഴിഞ്ഞ തവണ ലഭിച്ചത്. ഇക്കുറി കഴിഞ്ഞ തവണത്തേക്കാൾ 35 സീറ്റിൽ ലീഡ് ചെയ്യുന്നു എന്നു മാത്രം.\nരാജസ്ഥാൻ, മധ്യപ്രദേശ്, മഹാരാഷ്ട്ര, ഗുജറാത്ത്, ഛത്തിസ്ഗഡ്, ബിഹാർ, ഹരിയാന, ഡൽഹി, ഹിമാചൽ പ്രദേശ് സംസ്ഥാനങ്ങൾ എൻഡിഎ തൂത്തുവാരി. ഉത്തർപ്രദേശ്, കർണാടക സംസ്ഥാനങ്ങളിൽ എൻഡിഎ മികച്ച പ്രകടനം നടത്തി. വടക്കുകിഴക്കൻ സംസ്ഥാനങ്ങളിലും ബിജെപി മികച്ച പ്രകടനം കാഴ്ചവച്ചു.\nതെലങ്കാന ടിആർഎസും ആന്ധ്രാപ്രദേശ് വൈഎസ്ആർ കോണ്‍ഗ്രസും തൂത്തുവാരി. ആന്ധ്രാ പ്രദേശ് നിയമസഭാ തെരഞ്ഞെടുപ്പിലും ജഗൻമോഹൻ റെഡ്ഡിയുടെ വൈഎസ്ആർ കോണ്‍ഗ്രസ് വിജയം നേടി. പ്രതിപക്ഷ നേതൃസ്ഥാനം ഇക്കുറിയും കോണ്‍ഗ്രസിന് ലഭിക്കുമെന്ന് ഉറപ്പില്ല. പ്രതിപക്ഷ നേതൃസ്ഥാനം ലഭിക്കാൻ 54 സീറ്റാണ് ആവശ്യമുള്ളത്. നിലവിൽ 51 സീറ്റ് മാത്രമാണ് കോണ്‍ഗ്രസിനുള്ളത്.\nനരേന്ദ്ര മോദി വാരാണസിയിലും അമിത് ഷാ ഗാന്ധിനഗറിലും കൂറ്റൻ വിജയം നേടി. കോണ്‍ഗ്രസ് അധ്യക്ഷൻ രാഹുൽ ഗാന്ധി വയനാട്ടിൽ വൻ ഭൂരിപക്ഷത്തിൽ ലീഡ് ചെയ്യുന്പോൾ, അമേഠിയിൽ സ്മൃതി ഇറാനിക്കു പിന്നിലാണ്.\nകൊച്ചി: പാലാരിവട്ടത്ത് യുവാവിന്‍റെ മരണത്തിനിടയാക്കിയ കുഴി അടച്ചു. ജല അതോറിറ്റി അസി. എക്സിക്യൂട്ടീവ് എ...


ലൂസിഫറിനെ വീഴ്ത്താൻ ആ രണ്ട് സിനിമകൾ വരും !!! പൃഥ്വിരാജ് പറയുന്നു.. - M Today Online\nലൂസിഫറിനെ വീഴ്ത്താൻ ആ രണ്ട് സിനിമകൾ വരും !!! പൃഥ്വിരാജ് പറയുന്നു..\nBy Vyshanavi Menon\t Last updated Jul 3, 2019\nപൃഥ്വിരാജ് എന്ന നടൻഅഭിനേതാവെന്നതിലുപരി സംവിധായകനെന്ന് തെളിയിച്ചിരിക്കുകയാണ് ലൂസിഫറിലൂടെ. സകല റെക്കോർഡുകളും തകർത്തെറിഞ്ഞാണ് ലൂസിഫർ ഇപ്പോഴും തലയിടുപ്പോടെ നിൽക്കുന്നത്. ആദ്യത്തെ 200 കോടി ചിത്രമായി ചരിത്രം സൃഷ്ടിച്ചിരിക്കുകയാണ് ലൂസിഫർ .\nഎന്നാല് തന്റെ ചിത്രത്തിന്റെ റെക്കോര്‍ഡുകള് അണിയറയില് ഒരുങ്ങുന്ന മോഹന്‍ലാല് ചിത്രം കുഞ്ഞാലി മരയ്ക്കാര് അറബിക്കടലിന്റെ സിംഹം, മമ്മൂട്ടി ചിത്രം മാമാങ്കം എന്നിവ മറികടക്കുമെന്നാണ് ഒരു സിനിമാ മാഗസിന് നല്‍കിയ അഭിമുഖത്തില് പൃഥ്വിരാജ് പറഞ്ഞത്.\nവമ്പൻ താരനിരയിൽ രാമോജി റാവു ഫിലിം സിറ്റിയിലാണ് കുഞ്ഞാലിമരയ്ക്കർ അറബിക്കടലിന്റെ സിംഹം എന്ന പ്രിയദർൻ ചിത്രം പൂർത്തി ആയത് . മോഹൻലാൽ , മഞ്ജു വാര്യർ , പ്രഭു , കീർത്തി സുരേഷ് , പ്രണവ് മോഹൻലാൽ , കല്യാണി പ്രിയദർശൻ തുടങ്ങി ഒട്ടേറെ താരങ്ങൾ ഈ ചിത്രത്തിന്റെ ഭാഗമാകുന്നുണ്ട് .\nമമ്മൂട്ടി നായകനായി ഒരുങ്ങുന്ന മാമാങ്കം ഇന്ത്യൻ സിനിമ ചരിത്രത്തിൽ തന്നെ ഇല്ലാത്ത വമ്പൻ സെറ്റിലാണ് ഒരുങ്ങിയിരിക്കുന്നത്. ഒട്ടേറെ വിവാദങ്ങളിലൂടെ കടന്നു പോയ ചിത്രമാണ് മാമാങ്കം . മമ്മൂട്ടിക്കൊപ്പം ഉണ്ണി മുകുന്ദനും കനിഹയും അനു സിത്താരയും തുടങ്ങി ഒട്ടേറെ താരങ്ങൾ മാമാങ്കത്തിലുണ്ട് .\nഇതിനിടെ ലൂസിഫർ രണ്ടാം ഭാഗത്തിന് സ്ഥിരീകരണവുമായി പൃഥ്വിരാജും മോഹൻലാലും എത്തിയിരുന്നു . കൊച്ചിയിൽ നടത്തിയ പത്രസമ്മേളനത്തിലാണ് ഇവർ ഇക്കാര്യം വ്യക്തമാക്കിയത്. മാധ്യമങ്ങൾക്കും പ്രേക്ഷകർക്കും നന്ദി പറഞ്ഞാണ് പൃഥ്വി തന്റെ വാക്കുകൾ തുടങ്ങിയത്. ലൂസിഫറിന്റെ വലിയ വിജയം തന്നെയാണ് ചിത്രത്തിന് രണ്ടാം ഭാഗം ഒരുക്കാൻ ധൈര്യം തന്നതെന്ന് പൃഥ്വിരാജ് പറഞ്ഞിരുന്നു .\nമകളെ തട്ടിക്കൊണ്ടു പോയെന്ന് കേസ്; ബിഗ് ബോസ് താരം വനിതയ്ക്ക് അറസ്റ്റ്..


Physics Vidyalayam: 643.സ്വിറ്റ്‌സ്വര്‍ലന്‍ഡ് വിസ്മയങ്ങളുടെ രംഗഭൂമി ( യാത്രാവിവരണം )\n643.സ്വിറ്റ്‌സ്വര്‍ലന്‍ഡ് വിസ്മയങ്ങളുടെ രംഗഭൂമി ( യാത്രാവിവരണം )\nപ്രസാധകര്: ഹരിതം ബുക്സ്\n1993 ല് കേരള സര്‍വ്വകലാശാലയില് നിന്ന് പി എച്ച് ഡി ബിരുദം സമ്പാദിച്ചു.\n1966 മുതല് 1999 വരെ ശ്രീനാരായണ കോളേജുകളില് അദ്ധ്യാപിക.\n1985 മുതല് വകുപ്പ് മേധാവി .\nഫോണ് : 0474 2547025\n1. സിമന്റും ഇഷ്ടികയും വീടിന്റെ മതില് നിര്‍മ്മാണത്തിന് സ്വിറ്റ്‌സ്വര്‍ലണ്ടുകാര്\nഉപയോഗിക്കാറില്ല.വീടുണ്ടാക്കിക്കഴിഞ്ഞാല് ചുറ്റും അതിര്‍ത്തി തിരിച്ച് മരക്കുറ്റികളോ കമ്പികളോ നാട്ടുന്നു. അവക്കിടയില്\nപ്രത്യേകതരം ഇലച്ചെടികള് നട്ടുവളര്‍ത്തുന്നു.അവ ഇടതിങ്ങിവളര്‍ന്ന് സ്വയം മതിലുകളായി തീരുന്നു. ഒരു പഴുതില്ലാതെ സംരക്ഷണ വലയങ്ങള് . ഇലകള് തിങ്ങിയ ചെടികളോടോപ്പം കാറ്റാടികള് പോലെയുള്ളവയും മതിലിനായി ഉപയോഗിക്കാറുണ്ട് .അവ ഇഷ്ടപ്പെട്ട ആകൃതിയില് വെട്ടി ക്രമപ്പെടുത്തി വളര്‍ത്തുന്നതിലെ വൈഭവം ഒന്നു കണ്ടുതന്നെ\nഅറിയേണ്ടതാണ് . വിശാലമായ മൈതാനങ്ങള് പൊതുസ്ഥലങ്ങള് എന്നിവടങ്ങളീലെല്ലാം ഇത്തരം മതിലുകള് കാണാം.\n2.സുറുമയെഴുതിയ പെണ്‍കുട്ടികളെ യാത്രക്കിടയില് ധാരാളം കാണുവാന് കഴിഞ്ഞു.\nഅഞ്ജനക്കണ്ണുകള് ഭാരതത്തിന്റെ കുത്തകയാണെന്നാണ് ധരിച്ചിരുന്നത് . സ്വിസ് ബാലികമാരുടെ കണ്മഷിപ്രയോഗം നമ്മുടേതുപോലെയല്ല. കരി ഒട്ടും തന്നെ കണ്ണില് പറ്റാതെ മുകളിലത്തെ കണ്‍പോളയില് വരച്ചിരിക്കുകയാണ്.\n3. ഒരു ദിവസം രാവിലെ ഞങ്ങള് നടക്കുവാന് പോകുമ്പോള് ഒരു കാഴ്ച കണ്ടു. അടുത്ത വീ‍ട്ടിലെ ഗേറ്റിനു വെളിയില് കുറേ സാധനങ്ങള് നിരത്തിയിട്ടിരിക്കുന്നു.പഴയ കസേരകള് , ബേബി സൈക്കിള് , അടുക്കളപ്പാത്രങ്ങള് , പാവകള് തുടങ്ങിയവ . വീട്ടുകാര് താമസം മാറ്റുവാനുള്ള ഒരുക്കമാണെന്നു കരുതി മുന്നോട്ടു നടന്നു. അടുത്ത വീടിന്റെ മുന്നിലും കുറേ\nസാധനങ്ങള് ഉപേക്ഷിക്കപ്പെട്ട നിലയില് കണ്ടു. പഴയ ടി വി , പ്രഷര്‍കുക്കര് , പാത്രങ്ങള് , മിക്സി ഇത്യാദി . ഒരു മണിക്കൂര് നടക്കുന്നതിനിടയില് ഇത്തരം ദൃശ്യങ്ങള് പലതവണ കാണാനിടയായി . കമ്പ്യൂട്ടറുകള് , ക്യാമറകള് , സോഫകള് , സ്റ്റീല് - പ്ലാസ്റ്റിക് സാധനങ്ങള് തുടങ്ങിയവയെല്ലാം വഴിയില് ഉപേക്ഷിച്ചിട്ടിരിക്കുന്നു. അതിന്റെ ഉദ്ദേശം എന്താണെന്ന് ഒരു പിടിയും കിട്ടിയില്ല. ഫ്ലാറ്റില് തിരിച്ചെത്തി മകനോട് കാര്യം അന്വേഷിച്ചു. ആ നാട്ടിലെ ശുചീകരണ\nരീതിയാണ് ഇതെന്ന് അവന് പറഞ്ഞു.\n4.പുതിയ സാധനങ്ങള് വാങ്ങുമ്പോള് പഴയവ ഉപേക്ഷിക്കുന്നു. വീടിനു പുറത്തുവെക്കുന്ന വസ്തുക്കള് ആര്‍ക്കുവേണമെങ്കിലും എടുത്തുകൊണ്ടുപോകാം.അതിന് ആരുടേയും അനുവാദം ആവശ്യമില്ല. വിലയും കൊടുക്കേണ്ടതില്ല. വീടുവൃത്തിയാക്കണെമെന്ന നിഷ്കര്‍ഷയാണ് ഈ നിരസന പ്രക്രിയക്ക് പിന്നിലുള്ളത് . ഓരോ മാസത്തിലും ആദ്യത്തെ വ്യാഴാഴ്ച ഈ ശുചീകരണം നടത്തും . ഉപേക്ഷിക്കപ്പെട്ട വസ്തുക്കള് രണ്ടുദിവസം അങ്ങനെ\nകിടക്കും . അതിനിടയില് ആരെങ്കിലും എടുത്തുകൊണ്ടുപോയെന്നു വരാം. അവശേഷിക്കുന്നവ സര്‍ക്കാറിന്റെ വണ്ടിയില് കയറ്റികൊണ്ടുപോകും . അവ വെയിസ്റ്റുകളുടെ കൂട്ടത്തില് തള്ളപ്പെടുന്നു. ശുചീകരണ ദിവസം കുറേ ദൂരം കറങ്ങി നടന്നാല് വീട്ടാവശ്യത്തിനുള്ള പലതും സംഭരിക്കാന് കഴിയും .\n5.വീട്ടിനുള്ളില് ഒട്ടും സ്ഥലം പാഴാക്കാന് സ്വിസ് ജനത ഇഷ്ടപ്പെടുന്നില്ല. വിശാ‍ലമായ മുറീകളും പുറം വരാന്തകളും അവരുടെ ഭവനത്തില് താരതമ്യേന കുറവാണ് . വീട്ടിനകത്തെ സ്ഥലം പരമാവധി പ്രയോജനപ്പെടുത്തുവാന് അവര് ശ്രമിക്കുന്നു.ഫ്ലാറ്റിനുള്ളീലെ സംവിധാ‍നം കണ്ടാല് അത് മനസ്സിലാകും . ഭിത്തിയില് മുഴുവന് തട്ടുകളും അലമാരകളും സജ്ജീകരിക്കുന്നതിനാല് തറയില് ഏറെ സ്ഥലം ആവശ്യമില്ല. ഉപയോഗമില്ലാത്ത സാധനങ്ങള് സൂക്ഷിക്കുന്ന സ്വഭാവം അവിടത്തുകാര്‍ക്കില്ല. മലയാളികളുടെ ശീലം ഇതിന് നേര് വിപരീതമാണ് . ആവശ്യമില്ലാത്ത സാധനങ്ങള് പോലും ഉപേക്ഷിക്കാന് നമുക്ക് മനസ്സില്ല. മക്കളുടെ കളിപ്പാട്ടങ്ങള് പേരക്കുട്ടികള്‍ക്ക് വേണ്ടി സൂക്ഷിച്ച് വെക്കുന്നവരാണ് നമ്മള് .ഫലമോ ? ഉപയോഗമില്ലാത്ത വസ്തുക്കള് വീട്ടിലെ സ്ഥലം വന്‍തോതില് അപഹരിക്കുന്നു. എന്തും ആവശ്യം കഴിഞ്ഞാല് ഒഴിവാക്കുവാന് ശ്രമിക്കുന്നവരാണ് സ്വസ്വര്‍ലണ്ടുകാര് .\n6.ശുചിത്വത്തിന്റെ കാര്യത്തില് സ്വിസ് ജനതയെ അതിശയിക്കുവാന് കഴിയുന്നവര് ലോകത്ത് അധികമുണ്ടാവില്ല. വീടും പരിസരവും വൃത്തിയാക്കുന്നതിലെ അതേ നിഷ്കര്‍ഷ പൊതുസ്ഥലങ്ങളുടെ കാര്യത്തിലും അവര് വെച്ചുപുലര്‍ത്തുന്നു.\n7. സ്വന്തം പ്രാരാബ്ദങ്ങളുടെ നൂലാമാലകളില് കുരുങ്ങി ജീവിതത്തിന്റെ പ്രകാശമാനമായ മുഖം കാണാതെ തള്ളിനീക്കുന്നവരാണല്ലോ നമ്മില് അധികവും . അവധി ദിവസങ്ങളില് വീടിനുള്ളീല് ചടഞ്ഞുകൂടിയിരിക്കാനാണ് നാം ഇഷ്ടപ്പെടുന്നത് . കഴിയുമെങ്കില് പകല് നേരം കിടന്നുറങ്ങാനും . സ്വന്തം മാനസികോല്ലാസത്തിന് സമ്പത്തും സമയവും മാറ്റിവെക്കുന്നവര് എത്രയോ ചുരുക്കമാണ് . പലര്‍ക്കും അത് സങ്കല്പിക്കാന് പോലും സാദ്ധ്യമല്ല . ഏണ്‍ഡ് ലീവ് സറണ്ടര്\nചെയ്ത് പണമാക്കുന്ന ഉദ്യോഗസ്ഥര് . എന്നീട്ടും രണ്ടറ്റവും കൂട്ടിമുട്ടിക്കാന് ബുദ്ധിമുട്ടുന്നവര് ,. ഉദ്യോഗത്തില് നിന്ന് വിരമിച്ചാല്‍പോലും അവരുടെ പ്രാരാബ്ദങ്ങള് അവസാനിക്കുന്നില്ല. പെന്‍ഷന് ആനുകൂല്യങ്ങള് മുഴുവനും മക്കള്‍ക്കുവേണ്ടി ചിലവാക്കിയിട്ട് നിസ്വരും നിരാലംബരുമായി വാര്‍ദ്ധക്യത്തൊട് മല്ലടിക്കുന്ന എത്രയോ ആളുകള് നമുക്ക് ചുറ്റുമുണ്ട് . ഇത്\nകഴിഞ്ഞ തലമുറയുടെ കഥ . ഇപ്പോള് ഈ അവസ്ഥക്ക് മാറ്റം വന്നുതുടങ്ങിയിട്ടുണ്ട് . അടുത്ത കാലത്ത് ഒരു ഉത്തരേന്ത്യന് പര്യടനത്തിനിടയില് കേരളത്തില് നിന്നുള്ള ധാരാളം വിനോദ സഞ്ചാരികളെ കാണുവാന് കഴിഞ്ഞു.\n8. സ്വിസ് ജനാധിപത്യത്തിന്റെ ഒരു പ്രധാന സവിശേഷത അവിടെ പ്രതിപക്ഷം ഇല്ല എന്നുള്ളതാണ് അതുകൊണ്ടുതന്നെ പ്രക്ഷോഭണങ്ങളുമില്ല.മുദ്രാവാക്യങ്ങളോ മൈതാനപ്രസംഗങ്ങളോ അന്തരീക്ഷത്തെ മലിനമാക്കാറില്ല . പ്രധാന രാഷ്ട്രീയ കാര്യങ്ങളെല്ലാം അഭിപ്രായവോട്ടെടുപ്പിലൂടെയാണ് നിര്‍വ്വഹിക്കുന്നത് . ഭൂരിപക്ഷാഭിപ്രായം എടുക്കുന്ന തീരുമാനങ്ങള് സര്‍ക്കാര് നടപ്പിലാക്കും . മുപ്പതിനായിരം പേര് ഒപ്പിട്ട് നിവേദനം നല്‍കിയാല് ഏത് നിയമവും ജനങ്ങളുടെ അഭിപ്രായത്തിനായി സമര്‍പ്പിക്കാന് സര്‍ക്കാര് ബാദ്ധ്യസ്ഥമാണ് .\n9. കുടുംബിനികള് ഉദ്യോഗസ്ഥരാകുന്നത് നിരുത്സാഹപ്പെടുത്താനാണ് സര്‍ക്കാര് ശ്രമിക്കുന്നത് .\n10. ആറുവയസ്സിനു താഴെയുള്ള കുട്ടികളെ സ്കൂളില് ചേര്‍ക്കുവാന് പാടില്ല . പ്രൈമറി ക്ലാസില് ചേരുവാനുള്ള പ്രായപരിധി ഏഴുവയസ്സാണ്\n11.സെക്കന്‍ഡറി സ്കൂളില് തൊഴിലധിഷ്ടിത വിദ്യാഭ്യാസമാണ് . ഭാഷയും ശാസ്ത്രവിഷയവും പഠിപ്പിക്കുന്നതോടൊപ്പം കുട്ടികള്‍ക്ക് ഇഷ്ടപ്പെട്ട തൊഴിലുകള് പഠിപ്പിക്കുവാനുള്ള അവസരമുണ്ട് . കായിക പരിശീലനം , കൃഷി , കച്ചവടം , തുന്നല് , പാചകം , ഓഫീസ് ജോലി , ഐ ടി , മരപ്പണി , ടൂറിസം , കലകള് , ബേക്കറി നിര്‍മ്മാണം , മുടിവെട്ടല് എന്നിങ്ങനെ നിരവധി തൊഴിലുകള് പഠിപ്പിക്കുന്നു. പരീക്ഷ പാസ്സായാല് അപ്രന്റിസ്‌ഷിപ്പും ലഭിക്കും . അതോടെ ജോലിയില്\nപ്രവേശിക്കാനുള്ള യോഗ്യത ഉറപ്പായി .\n12. ഇങ്ങനെ ഒട്ടേറേ കാര്യങ്ങള് ഈ പുസ്തകത്തിലുണ്ട്\nLabels: 643.സ്വിറ്റ്‌സ്വര്‍ലന്‍ഡ് വിസ്മയങ്ങളുടെ രംഗഭൂമി ( യാത്രാവിവരണം )


എന്താണ് പോളി വിനൈൽ ക്ലോറൈഡ്, അത് എന്തിനുവേണ്ടിയാണ് ഉപയോഗിക്കുന്നത്?\nപോളി വിനൈൽ ക്ലോറൈഡ് (PVC) ഒരു സമന്വയിപ്പിച്ച തെർമോപ്ലാസ്റ്റിക് പോളിമറും ഏറ്റവും വ്യാപകമായി ഉത്പാദിപ്പിക്കപ്പെടുന്ന മൂന്നാമത്തെ സിന്തറ്റിക് പ്ലാസ്റ്റിക്കുമാണ്. ഈ മെറ്റീരിയൽ ആദ്യമായി വിപണിയിൽ അവതരിപ്പിച്ചത് 1872 ലാണ്, കൂടാതെ നിരവധി ആപ്ലിക്കേഷനുകളിൽ വിജയത്തിന്റെ നീണ്ട ചരിത്രമുണ്ട്. പിവിസി പാദരക്ഷാ വ്യവസായം ഉൾപ്പെടെ വിശാലമായ ശ്രേണിയിൽ ദൃശ്യമാകുന്നു, സി ...\nഗുംബൂട്ടുകൾ എന്താണ് നിർമ്മിച്ചിരിക്കുന്നത്?\nനിങ്ങൾ ഈ പേജിൽ വന്നിട്ടുണ്ടെങ്കിൽ, ഗംബോട്ടുകൾ എന്താണെന്നും ഉയർന്ന നിലവാരമുള്ള, വാട്ടർപ്രൂഫ് ബൂട്ടുകളുടെ ആവശ്യകതയെക്കുറിച്ചും നിങ്ങൾക്ക് പരിചിതമായിരിക്കും. പക്ഷേ, നിങ്ങൾ ചിന്തിക്കുന്നത് നിർത്തിയിട്ടുണ്ടോ, എന്താണ് റെയിൻ ബൂട്ടുകൾ നിർമ്മിച്ചിരിക്കുന്നത്? ശരി, മിക്ക വാട്ടർപ്രൂഫ് ബൂട്ടുകളും പ്രകൃതിദത്ത റബ്ബർ അല്ലെങ്കിൽ പോളി വിനൈൽ ക്ലോറിൽ നിന്നാണ് നിർമ്മിച്ചിരിക്കുന്നത് ...\n4 പാദരക്ഷാ നിർമ്മാണ ലോകത്ത് പിവിസി ഉപയോഗിക്കുന്നതിന്റെ പ്രധാന ഗുണങ്ങൾ\nഷൂ രൂപകൽപ്പനയുടെയും നിർമ്മാണത്തിന്റെയും ലോകം കഴിഞ്ഞ രണ്ട് നൂറ്റാണ്ടുകളായി ഗണ്യമായി വികസിച്ചു. ഒരു നഗരം മുഴുവൻ സേവനമനുഷ്ഠിക്കുന്ന ഒരൊറ്റ കോബ്ലറുടെ കാലം കഴിഞ്ഞു. വ്യവസായത്തിന്റെ വ്യവസായവൽക്കരണം ഷൂസ് എങ്ങനെ നിർമ്മിക്കുന്നു എന്നതു മുതൽ സെൽ വരെ നിരവധി മാറ്റങ്ങൾ കൊണ്ടുവന്നു ...\nപാദരക്ഷാ വ്യവസായത്തിന് അനുയോജ്യമായ മെറ്റീരിയൽ\nപാദരക്ഷാ വ്യവസായത്തിന് ഉയർന്ന മെക്കാനിക്കൽ പ്രതിരോധം, പ്രോസസ്സിംഗിലെ കാര്യക്ഷമത, പുതുമ, മികച്ച രൂപം എന്നിവ ആവശ്യമാണ്. ഈ ആവശ്യങ്ങൾ നിറവേറ്റുന്നതിനായി പിവിസി സംയുക്തങ്ങൾ തയ്യാർ. പിവിസി സംയുക്തങ്ങളുടെ രൂപീകരണം ടി ...\n1872 -ൽ ജർമ്മൻ രസതന്ത്രജ്ഞനായ യൂജിൻ ബൗമാൻ പിവിസി ആദ്യമായി കണ്ടെത്തിയത് യാദൃശ്ചികമായാണ്. വിനൈൽ ക്ലോറൈഡിന്റെ ഒരു ഫ്ലാസ്ക് സൂര്യപ്രകാശത്തിന് വിധേയമാകുന്നിടത്ത് പോളിമറൈസ് ചെയ്തതിനാൽ ഇത് സമന്വയിപ്പിച്ചു. 1800 കളുടെ അവസാനത്തിൽ ഒരു കൂട്ടം ...


‘എന്റെ കുഞ്ഞിനെ അവർ കൊന്നുകളഞ്ഞു; നടിയെ രക്ഷിക്കാൻ ശ്രമം’; കണ്ണീരോടെ റഹീം - Pathram Online\n‘എന്റെ കുഞ്ഞിനെ അവർ കൊന്നുകളഞ്ഞു; നടിയെ രക്ഷിക്കാൻ ശ്രമം’; കണ്ണീരോടെ റഹീം\n‘അവൾക്ക് ഒരുപാട് വിഷമങ്ങൾ ഉണ്ടായിരുന്നു. പലതും അവളുടെ മരണശേഷം മാത്രമാണ് അറിയുന്നത്. എന്റെ ഹൃദയം നുറുങ്ങുന്നുണ്ട്. പത്ത് വർഷത്തോളം ഉള്ള പ്രണയമാണ്. ഹാരിസില്ലാതെ പറ്റില്ലെന്നു പറഞ്ഞതു കൊണ്ടാണ് കല്യാണത്തിനു സമ്മതിച്ചത്. എന്റെ മകൾ സുഖമായിരിക്കട്ടെ എന്ന് മാത്രമേ കരുതിയുള്ളൂ. മരണത്തിനു പിന്നാലെ അവളുടെ ശബ്ദസന്ദേശം പുറത്ത് വന്നതിനു ശേഷമാണ് ഇത്രമാത്രം ദുരിതത്തിലൂടെ എന്റെ കുഞ്ഞ് കടന്നു പോയതായി മനസിലാക്കുന്നതു തന്നെ. എന്റെ മകൾക്ക് നീതി വേണം. അതിന് ഏത് അറ്റം വരെ ഞാൻ പോകും’– വാക്കുകൾ മുറിയുന്നതിനിടയിലും റംസിയുടെ പിതാവ് റഹീം കണ്ണീരോടെ പറഞ്ഞു.\nമകളുടെ കല്യാണക്കാര്യം പറഞ്ഞ് പല തവണ ഞാൻ അവരുടെ വീട്ടിൽ പോയിട്ടുണ്ട്. എന്തെങ്കിലുമൊക്കെ പറഞ്ഞ് ഒഴിയും. ഇളയമകളുടെ കല്യാണം നടത്തണം. വയസ്സിനു മൂത്തവളെ നിർത്തിയിട്ട് ഇളയവളെ പറഞ്ഞയ്ക്കാനാവില്ല. എന്തു ചെയ്യണമെന്ന് ചോദിച്ചപ്പോഴാണ് വളയിടൽ ചടങ്ങ് നടത്താമെന്ന് പറഞ്ഞത്. ലക്ഷണക്കിനു രൂപയുടെ സമ്മാനങ്ങളും പള്ളിമുക്കിൽ ഒരു വർഷോപ്പ് തുടങ്ങുന്നതിന് ആവശ്യമായ തുകയും നൽകിയെന്നും ‘മനോരമ ഓൺലൈനിനോട്’ റഹീം പറഞ്ഞു.\nഅടുത്തിടെയാണ് സാമ്പത്തികമായി ഭേദപ്പെട്ട ഒരു പെൺകുട്ടിയുമായി ഹാരിസ് അടുപ്പത്തിലാകുന്നത്. ആ പെൺകുട്ടിയെ വിവാഹം കഴിക്കാനാണ് ഹാരിസിന്റെ തീരുമാനം എന്നറിഞ്ഞ റംസി, ഹാരിസിന്റെ വീട്ടിൽ പോയിരുന്നു. അന്ന് എന്റെ മകളെ അടിച്ച് പുറത്താക്കുകയായിരുന്നു ഹാരിസിന്റെ ഉമ്മ. പണം മോഹിച്ചാണ് പുതിയ ബന്ധത്തിന് അവർ തയാറായതും. എന്റെ കുഞ്ഞിനെ ശാരീരികവും മാനസികവും ദുരുപയോഗിക്കുകയും ആത്മഹത്യയിലേക്ക് തള്ളിവിടുകയും ചെയ്തവർ മറുപടി പറഞ്ഞേ മതിയാകൂ.\nചതിക്കപ്പെടുകയാണെന്നറിഞ്ഞ എന്റെ പൊന്നുമോൾ ഹൃദയം തകർന്ന് ആത്മഹത്യ ചെയ്യുകയായിരുന്നു. എന്റെ കുഞ്ഞിനെ അവർ കൊന്നു കളഞ്ഞതാണ്. എന്റ കുഞ്ഞിന്റെ മരണത്തിൽ ആ കുടുംബത്തിന് ഒന്നാകെ പങ്കുണ്ട്. അർഹിക്കുന്ന ശിക്ഷ വാങ്ങി നൽകാതെ എനിക്ക് സമാധാനമായി ഉറങ്ങാനാകില്ല. റംസിയുടെ മരണത്തിൽ ഹാരിസിന്റെ സഹോദര ഭാര്യയായ സീരിയൽ നടിയെയും ഹാരിസിന്റെ കുടുംബത്തെയും പ്രതി ചേർക്കണം.\nയൂത്ത് ലീഗ് പ്രവര്‍ത്തകന് കുത്തേറ്റു മരിച്ചു


മഴയിൽ ആൽമരം പൊട്ടിവീണു; രക്ഷകനായി ഹെൽമെറ്റ്, യാത്രക്കാരൻ രക്ഷപ്പെട്ടത് തലനാരിഴയ്ക്ക്, accident, Kasaragod, Kasaragod News\nമഴയിൽ ആൽമരം പൊട്ടിവീണു; രക്ഷകനായി ഹെൽമെറ്റ്, യാത്രക്കാരൻ രക്ഷപ്പെട്ടത് തലനാരിഴയ്ക്ക്\n13 May 2022, 02:00 AM IST\nഹെൽമറ്റും മഴക്കോട്ടും ധരിച്ചതിനാൽ പരിക്കേറ്റില്ല. മരത്തിന് സമീപം നിർത്തിട്ട രണ്ട് ബൈക്കിനും വാനിനും ചെറിയ കേടുപാട് പറ്റി.\n• കാസർകോട് എം.ജി. റോഡിൽ മരം വാനിനും സ്‌കൂട്ടറിനും മുകളിൽ വീണ നിലയിൽ, •കാസർകോട് എം.ജി. റോഡിൽ വീണ വലിയ മരക്കൊമ്പ് അഗ്നി രക്ഷാസേന മുറിച്ച് മാറ്റുന്നു, • എം.ജി. റോഡിൽ മരം ബൈക്കിന് മുകളിൽ വീണുണ്ടായ അപകടത്തിൽപ്പെട്ട കൃഷ്ണ\nകാസർകോട്: എം.ജി. റോഡിൽ ബൈക്ക് യാത്രക്കാരന്റെ മുകളിലേക്ക് ആൽമരത്തിന്റെ കൊമ്പ് പൊട്ടിവീണു. ജോലി കഴിഞ്ഞ് വീട്ടിലേക്ക് പോകുകയായിരുന്ന പൈവളിഗെ സ്വദേശി കൃഷ്ണയുടെ മുകളിലേക്കാണ് മഴയത്ത് മരച്ചില്ല വീണത്. തലനാരിഴയ്ക്കാണ് അദ്ദേഹം പരിക്കേൽക്കാതെ രക്ഷപ്പെട്ടത്. പഴയ പ്രസ്‌ക്ലബ്ബ് ജങ്‌ഷനിൽ വൈകീട്ട് 5.05-നായിരുന്നു സംഭവം.\nചില്ലകളാണ് ബൈക്ക് യാത്രക്കാരന്റെ ഹൈൽമറ്റിലേക്ക്‌പതിച്ചത്. നിലത്ത് വീണെങ്കിലും ഹെൽമറ്റും മഴക്കോട്ടും ധരിച്ചതിനാൽ പരിക്കേറ്റില്ല. മരത്തിന് സമീപം നിർത്തിട്ട രണ്ട് ബൈക്കിനും വാനിനും ചെറിയ കേടുപാട് പറ്റി.\nമരം റോഡിലേക്ക് വീണതോടെ പ്രസ് ക്ലബ്ബ് ജങ്‌ഷനിൽനിന്ന് പുതിയ ബസ്‌സ്റ്റാൻഡ് ഭാഗത്തേക്കുള്ള ഗതാഗതം മുക്കാൽമണിക്കൂറോളം തടസ്സപ്പെട്ടു. വാഹനങ്ങളുടെ നിര ചന്ദ്രഗിരി പാലത്തിനപ്പുറത്തേക്ക് നീണ്ടു. ഗതാഗതക്കുരുക്കിൽ ആംബുലൻസുകൾ വഴിയിൽ കുടുങ്ങി.\nContent Highlights: tree crashlands on bike in kasaragod\nവിവാഹത്തിന് പോയി മടങ്ങവെ അമിതവേഗത്തിലെത്തിയ ബൈക്കിടിച്ച് യുവാവ് മരിച്ചു, ഭാര്യ ഗുരുതരാവസ്ഥയില്\nഓട്ടോയില് കൊണ്ടുവന്ന ഇരുമ്പുപൈപ്പുകള് ബസിലേക്ക് ഇടിച്ചുകയറി; അധ്യാപികയ്ക്ക് പരിക്ക്\nപാകിസ്താനിൽ വാൻ കൊക്കയിലേക്ക് മറിഞ്ഞു; 22 മരണം വീണത് അയ്യായിരം അടി താഴ്ചയിലേക്ക്\nവടക്കഞ്ചേരിയിലെ വാഹനാപകടം: അർത്തുങ്കൽ നടുങ്ങി\nഅബ്ദുർ റഹിം: എഴുത്തിന്റെ കരുത്ത്്്\n: എഴുത്തുകാരൻ, പ്രഭാഷകൻ, പരിഭാഷകൻ, വിവർത്തകൻ ...\nബാനം : ഗവ. ഹൈസ്കൂളിൽ എൽ.പി.എസ്.ടി അധ്യാപക ...\nകാസർകോട് : വിസ്ഡം സ്റ്റുഡന്റസ് ജില്ലാ സമിതിയുടെ ...\nഅബൂബക്കർ സിദ്ദിഖ് കൊലക്കേസ് പ്രതികളുടെ കസ്റ്റഡി അപേക്ഷ ...


Ernakulam: drunken youth carelessly drive and abusing natives get arrested | മദ്യലഹരിയില് കാറുമായി കുതിച്ചോട്ടം... തടഞ്ഞ പോലീസുകാര്‍ക്ക് സംഭവിച്ചത്, ഒടുവില് നടന്നത് ഇങ്ങനെ - Malayalam Oneindia\n54 min ago സ്വപ്‌ന വെറും മുഖം മാത്രം, സ്വര്‍ണക്കടത്തിന് പിന്നില് ശിവശങ്കറാകാം; എന്‍ഫോഴ്‌സ്‌മെന്റ് ഹൈക്കോടതിയിൽ\n7 hrs ago ഇന്ത്യ-യുഎസ് ബന്ധം ട്രംപിന് വെറും ഫോട്ടോ ഷൂട്ട് മാത്രം;വിമർശനവുമായി ബൈഡൻ, ജയിച്ചാൽ ഇന്ത്യക്കൊപ്പം\n8 hrs ago കൊവിഡ് ഭീതി; ഉയർന്ന് ഇൻഫ്ളുവൻസ പ്രതിരോധ കുത്തിവെയ്പ്പ് എടുക്കുന്നവരുടെ എണ്ണം\nPublished: June 22 2020, 15:01 [IST]\nമൂവാറ്റുപുഴ: മൂക്കറ്റം കുടിച്ച് യുവാക്കള് കാണിച്ച് കൂട്ടിയ പരാക്രമങ്ങള് നാടിനെ വിറപ്പിച്ചു. എന്നാല് ഇവരെ പിടികൂടിയതിന് ശേഷം അറിഞ്ഞ കാര്യങ്ങള് ഞെട്ടിപ്പിക്കുന്നത്. ഗതാഗത നിയമങ്ങള് ലംഘിച്ച് കാറുമായി പാഞ്ഞ രണ്ടംഗ സംഘത്തെ തടയാന് നാട്ടുകാരും പോലീസ് ഉദ്യോഗസ്ഥരും എത്തിയിരുന്നു. എന്നാല് ഇവരെ അടക്കം ഈ രണ്ട് പേരും ചേര്‍ന്ന് കൈയ്യേറ്റം ചെയ്യുകയായിരുന്നു.\nവിലകുറവ് നോക്കി മദ്യം വാങ്ങി കുടിച്ചാൽ ഇങ്ങനെ ഇരിക്കും | വീഡിയോ കാണൂ\nനാട്ടുകാരെ അടക്കം വിറപ്പിച്ച ഇവരെ ഒടുവില് പേഴയ്ക്കാപ്പിള്ളിയില് വെച്ചാണ് പിടികൂടിയത്. ഇവരുടെ കാര് നാട്ടുകാര് തടഞ്ഞ് പോലീസില് ഏല്‍പ്പിക്കുകയായിരുന്നു. ഇതിനുള്ളവരെ കണ്ട് പോലീസും ഞെട്ടി. കഴിഞ്ഞ ദിവസം ജയില് ശിക്ഷ കഴിഞ്ഞ് പുറത്തിറങ്ങിയ പേഴയ്ക്കാപ്പിള്ളിയില് താമസിക്കുന്ന അടുപറമ്പ് സ്വദേശി അന്‍ഷാദ്, ഇരമല്ലൂര് സ്വദേശി എന്നിവരാണ് റോഡില് കാറുമായി അഴിഞ്ഞാടി നാട്ടുകാരെ വിറപ്പിച്ചത്.\nപെരുമ്പാവൂര് ഭാഗത്ത് നിന്നാണ് കാര് അമിത വേഗത്തിലെത്തിയത്. റോഡില് തലങ്ങും വിലങ്ങും വെട്ടിച്ച് പാഞ്ഞ കാറിലെ യാത്രക്കാര് വഴിയാത്രക്കാരെയും മറ്റ് വാഹന യാത്രക്കാരെയും ഉച്ചത്തില് അസഭ്യം പറയുകയും ചെയ്തു. റോഡ് നിറഞ്ഞ് ഓടിയ കാറില് നിന്ന് എതിരെ വന്ന വാഹനങ്ങള് പലതും തലനാരിഴയ്ക്കാണ് രക്ഷപ്പെട്ടത്. പേഴയ്ക്കാപ്പിള്ളിയില് നാട്ടുകാര് വാഹനം തടഞ്ഞ ശേഷം പോലീസില് വിവരമറിയിക്കുകയായിരുന്നു. തുടര്‍ന്നാണ് ഇവരെ കസ്റ്റഡിയിലെടുത്തത്.\nഅതേസമയം നാട്ടുകാര്‍ക്ക് നേരെ തട്ടിക്കയറുകയായിരുന്നു ഇവര് പിന്നീട് ചെയ്തത്. വിവരമറിഞ്ഞെത്തിയ ഹൈവേ പോലീസിന് നേരെയും ഇവര് കൈയ്യേറ്റം തുടര്‍ന്നു. ഒടുവില് മൂവാറ്റുപുഴ പോലീസ് സ്‌റ്റേഷനില് നിന്ന് കൂടുതല് പോലീസ് സംഘമെത്തിയാണ് ഇവരെ കസ്റ്റഡിയിലെടുത്തത്. രണ്ട് പേരും മദ്യലഹരിയില് ആയിരുന്നുവെന്ന് പോലീസ് പറഞ്ഞു.\nernakulam kochi കൊച്ചി എറണാകുളം youth police arrest\nernakulam: drunken youth carelessly drive and abusing natives get arrested


കാമാക്ഷിയമ്മന് ക്ഷേത്രത്തിലെ പരാശക്തിയായ-ദേവതകളുടെ ദേവി\nJan 12, 2019, 04:56 am IST\nകാഞ്ചീപുരത്തെ കാമാക്ഷിയമ്മന് പരാശക്തിയാണ്-ദേവതകളുടെ ദേവി. ശ്രീ കാഞ്ചികാമാക്ഷീ ദേവിയെ സരസ്വതി ദേവിയേയും ലക്ഷ്മീദേവിയേയും പാര്‍വതീ ദേവി സ്വന്തം കണ്ണുകളാക്കിയിരിക്കുന്നു. കാ എന്നാല് വിദ്യാദേവതയായ സരസ്വതി, മാ എന്നാല് സമ്പത്തിന്റെ അധിദേവതയായ ലക്ഷ്മി-അക്ഷി എന്നതിനര്‍ത്ഥം കണ്ണുകള് എന്നും. സരസ്വതിയേയും ലക്ഷ്മിയേയും കണ്ണുകളായി ധരിച്ചവള് ദേവി കാമാക്ഷി. സപ്തമോക്ഷപുരികളില് ഒന്നത്രെ ഈ ക്ഷേത്രം. നാഭിസ്ഥാന ഒഡ്യാണപീഠം എന്നാണ് ദേവി നില്‍ക്കുന്ന സ്ഥലം അറിയപ്പെടുന്നത്. സുമാര് അഞ്ച് ഏക്കര് വരും ക്ഷേത്രഭൂമി. നാല് വശത്തും ഗോപുരങ്ങളുമുണ്ട്.\nഗായത്രി മണ്ഡപത്തിന് മധ്യത്തിലായുള്ള ശ്രീകോവില് തെക്ക് കിഴക്കോട്ട് അഭിമുഖമായാണ്. ഇന്ന് ഗായത്രീ മണ്ഡപം എന്നറിയപ്പെടുന്ന ആദ്യകാലത്തെ പ്രധാന ക്ഷേത്രത്തിന്റെ ചുറ്റും ചെമ്പകമരക്കാടുകളായിരുന്നു. ദേവന്മാര് തത്തകളുടെ രൂപമെടുത്ത് ഇവിടത്തെ ശ്രീദേവിയെ ഉപാസിച്ചുപോന്നു. അര്‍ച്ചനകളും പൂജകളും മുഴുവന് ഇവിടെയാണ് ചെയ്യാറുള്ളത്. ദേവന്മാര്‍ക്ക് മുഴുവന് പൂര്‍ണസംരക്ഷണം നല്‍കിയശേഷം സൂക്ഷ്മരൂപം പൂണ്ട ദേവി ശ്രീചക്രത്തില് ലയിച്ചു എന്നാണ് സങ്കല്‍പം. ശ്രീദേവിയുടെ വലതുഭാഗത്ത് അകവളവുള്ളതായി കാണാം. അസുരന്മാരില് നിന്ന് ദേവന്മാരെ രക്ഷിക്കാന് ബിലാകാശം എന്നറിയപ്പെടുന്ന ഈ വലിയ വളവിലൂടെയാണ് ദേവി പ്രത്യക്ഷപ്പെട്ടതുപോല്. കാമദേവന് വരം നല്‍കാന് മറ്റ് ശക്തികളെ മുഴുവന് ദേവിക്ക് ആവാഹിക്കേണ്ടി വന്നതാണ് ഇതിനു കാരണം എന്നും പറയുന്നു.\nപത്മാസനത്തിലിരിക്കുന്ന രൂപത്തില് യോഗാവസ്ഥയിലാണ് ദേവി ഇവിടെ. പ്രാര്‍ത്ഥിച്ചാല് സമാധാനവും ഐശ്വര്യവും ഉറപ്പ്. ദേവിയുടെ താഴെയുള്ള കൈകളില് കരിമ്പു വില്ലും പൂക്കുലയുമാണ്. മുകളില് ഉയര്‍ത്തിപ്പിടിച്ച കൈകളില് പാശവും അങ്കുശവുമാണ്. പൂക്കുലക്കരികെ ഒരു തത്തയുമുണ്ട്. അദ്വൈതാചാര്യന് ശ്രീശങ്കരാചാര്യര് ജീവിതാവസാനം ഇവിടെയാണ് ചെലവഴിച്ചതെന്ന് പറയപ്പെടുന്നു. ശങ്കരാചാര്യ പ്രതിഷ്ഠയുണ്ട് ക്ഷേത്രത്തില്. ആദിവരാഹ പെരുമാളിന്റെ പ്രതിഷ്ഠയുമുണ്ട് ഇവിടെ. കവാടത്തില് ഇടതുവശത്ത് കാലഭൈരവരുടെയും വലതുവശത്ത് മഹിഷാസുരമര്‍ദ്ദിനിയുടെയും പ്രതിഷ്ഠയും കാണാം. തീര്‍ത്ഥക്കുളം പഞ്ചഗംഗ എന്നറിയപ്പെടുന്നു. പാലാര് നഗരത്തിന് സമീപത്തിലൂടെയാണ് ഒഴുകുന്നത്.കാലടിയില്‍നിന്ന് കാഞ്ചീപുരത്ത് എത്തിയ ആദിശങ്കരന് ക്ഷേത്രത്തിലെത്തി ദേവിയെ കാണുമ്പോള് ദേവി അതീവ കോപിഷ്ഠയായിരുന്നു. ദേവിയുടെ കോപത്താല് ശ്രീകോവിലില് ശക്തിയായ ചൂട് അനുഭവപ്പെടുകയുണ്ടായി. ദേവിയുടെ കോപം ശമിപ്പിച്ച് സാധാരണനിലയിലേക്ക് കൊണ്ടുവരുന്നതിനായി ദേവിയെ സ്തുതിച്ച് നിരവധി ശ്ലോകങ്ങള് ചൊല്ലി.\nഅങ്ങനെ ദേവിയെ സന്തോഷിപ്പിക്കുന്നതിനായി സ്തുതിച്ചെഴുതിയതാണ് ‘സൗന്ദര്യലഹരി.’ ദേവീ പ്രതിഷ്ഠയ്ക്കു മുന്‍പില് ശ്രീചക്രം പ്രതിഷ്ഠിച്ചതും ശങ്കരാചാര്യരത്രെ. മൂകന് എന്നുപേരുള്ള മൂകനായ ഒരു ഭക്തന് പതിവായി ദേവീദര്‍ശനത്തിനെത്തുമായിരുന്നു. ദേവി കനിഞ്ഞ് അവന്റെ സംസാരശേഷി ഇല്ലായ്മ മാറ്റിക്കൊടുക്കണമേ എന്ന് ഭക്തരും പ്രദേശവാസികളും ദേവിയോട് പ്രാര്‍ത്ഥിച്ചുപോന്നു. മൂകന് സംസാരശേഷിയും കവിത്വവും നല്‍കി ദേവി അനുഗ്രഹിച്ചു. അത്യാഹ്ലാദവാനായ ആ ഭക്തന് ‘മൂകപഞ്ചരതി’ എന്ന സ്തുതി രചിച്ച് പാടി ദേവിയോടുള്ള കൃതജ്ഞത അര്‍പ്പിച്ചു. സമ്പത്തും ആരോഗ്യവുമാണ് ദേവീ ദര്‍ശനഫലം. ദുഷ്ടനിഗ്രഹകയും ശിഷ്ട രക്ഷകയുമാണ് ദേവി. തമിഴ് മാസമായ മാശി (ഫെബ്രുവരി-മാര്‍ച്ച്)യിലാണ് പ്രധാന ഉത്സവമായ ബ്രഹ്മോത്സവം.\nഒമ്പതാം ദിവസം ദേവിയെ വെള്ളിത്തേരില് എഴുന്നള്ളിക്കുന്നു. നവരാത്രി ദിവസങ്ങളും പൗര്‍ണമി നാളുകളും ദേവിക്ക് പ്രത്യേകതയുള്ള ദിവസങ്ങളാണ് ഈ ദിവസങ്ങളില് ക്ഷേത്ര ദര്‍ശനം നടത്തുന്നത് കൂടുതല് ഗുണാനുഭവങ്ങള്‍ക്ക് വഴിയൊരുക്കും. തമിഴിലെ ഐപ്പശി (ഒക്ടോബര്-നവംബര്)മാസത്തിലെ പൂരം നക്ഷത്രത്തില് ദേവിയുടെ പിറന്നാള് പ്രമാണിച്ച് പ്രത്യേക അഭിഷേകങ്ങള് നടത്താറുണ്ട്. ശങ്കരജയന്തി, വൈകാശി മാസത്തിലെ വസന്തോത്സവം എന്നിവയും പ്രധാനമാണ്. രാവിലെ 5.30 ന് നട തുറക്കും, ഉച്ചയ്ക്ക് 12 മണിക്ക് അടയ്ക്കും. ഉച്ചതിരിഞ്ഞ് 3.30 ന് നട തുറന്ന് രാത്രി 8.30 ന് അടയ്ക്കും.നിത്യവും രാവിലെ9നും 10 നും ഇടയില് സഹസ്രനാമാര്‍ച്ചന നടത്താം. ബുധന്, ശനി ദിവസങ്ങളില് വൈകിട്ട് 6.30 ന് ചന്ദന ദര്‍ശനം.\nലക്ഷ്മി അഷ്ടോത്തരാര്‍ച്ചന രാവിലെ7തൊട്ട് ഉച്ചയ്ക്ക് 12 വരെയും വൈകിട്ട്6തൊട്ട് 8 വരെയും. എല്ലാമാസവും പൗര്‍ണമി നാളില് രാത്രി 9.30 ന് പൗര്‍ണമി പൂജയും പതിവാണ്. ചില പ്രത്യേക ദിവസങ്ങളില് സ്വര്‍ണവാഹനത്തിലോ വെള്ളി വാഹനത്തിലോ ദേവിയെ എഴുന്നള്ളിക്കുന്ന വഴിപാടുമുണ്ട്. മൂന്ന് നേരം അഭിഷേകം പതിവാണ്. രാവിലെ 5.30 നും 10.30 നും വൈകിട്ട് 4.30 നും. മൂന്ന് പ്രധാന ശക്തിപീഠങ്ങളില് ഒന്നത്രെ കാഞ്ചിയിലേത്, മറ്റു രണ്ടെണ്ണം മധുരമീനാക്ഷി ക്ഷേത്രവും കാശി വിശാലാക്ഷീ ക്ഷേത്രവും.